
Acestea sunt câteva întrebări la care vom încerca să răspundem 
în acest referat. E 
deoarece nu se pot explica din punct de vedere științific 
fenomene şi nu se pot determina exact situaţiile prezentate în Biblie. 
Elimină ea existenţa lui Dumnezeu? Evoluţia nu face ca 
ideea unei providențe divine să devină îndoielnică? Biologia n-a 
arătat?? de curând, că viața şi mintea pot fi reduse la fizica şi chimie, 
făcând astfel iluzorii noţiunile de suflet şi spirit? Mai trebuie să 
susţinem că lumea a fost creată de Dumnezeu? Sau, că ne-a fost scris 
de sau să existăm? Nu-i oare posibil ca întreaga 
diversitate a naturii să fie, pur şi simplu, un produs al întâmplării? 
Într-o epocă a ştiinţei, putem să credem cu sinceritate în existenţa unei 
direcții, unui scop al universului? De ce a avut loc marea explozie 
inițială numită Big Bang? Este evoluția felul lui Dumnezeu de a 
crea? Suntem determinaţi de genele pe care le purtam în noi? 
Exista vreo legătură între Dumnezeu şi ştiinţă? care ar fi aceasta? 
Toate aceste întrebări alcătuiesc așa-numita „problemă” a raporturilor 

ştiinţei și religiei. 
yii 
Războiul de exterminare 


Era anul 1633, la Roma. Înaintea marelui inchizitor stătea un 
dosar gros. Acuzatul era Galileo Galilei. Încă din 1543, cu aproape 100 
ani în urmă, ereticul Nicolaus Copernicus formulase „modelul 
heliocentric” pentru sistemul nostru planetar; iar în 1619, un alt eretic, 
Johannes Kepler, îl întărise prin lucrarea sa magistrală, „Armonia 
lumii”. Galileo n-aducea nimic nou, decât calcule. Totuși, foarte puțin a 
lipsit ca rugul să fie aprins. În schimb, Galileo avea să rămână sub arest 
la domiciliu până la moarte (1642). Biserica, împărăteasa evului mediu, 
se deprinsese să calce în picioare, cu autoritatea ei absolută, ştiinţa... 

Dar vânturile şi-au schimbat direcția. Era 30 iunie, 1860. Sala 
muzeului din Oxford gemea de lume. Episcopul universităţii, Samuel 
Wilberforce, urma să se confrunte cu „buldogul'” lui Charles Darwin, 
evoluționistul Thomas Huxley. Episcopul începu cuvântarea lui în 
trombă şi „de sus”. Lumea, inspirată de un duh de libertate, era 
favorabilă cavalerului rațiunii. Când îi veni rândul, Huxley şarjă tiradă 
după tiradă... În uralele mulțimii, împărăteasa de demult, religia, se 
încovoia sub loviturile copilului teribil, ştiinţa. 

Peste alți 65 ani, pe o vreme la fel de caniculară (10 iulie 1925), 
într-un act disperat, braţul legii este chemat în apărarea Religiei. 
Dascălul John Scopes fusese dat în judecată pentru predarea 
evoluționismului într-un liceu din orășelul Dayton, Tennessee, USA. 
Pentru că miza era epocală, doi dintre cei mai vestiți oameni ai epocii 
(avocatul Clarence Darrow, apărător al evoluționismului, și fostul 
candidat la președinția SUA, William Bryan, ca acuzator al lui) aveau să 
se implice în ultima confruntare deschisă dintre știință și religie. Mica 
sală a tribunalului ameninţa literalmente să se prăbușească sub 
picioarele celor peste 1.000 de cetăţeni, îmbulziţi să asiste la ceea ce 
avea să se cheme „Procesul maimuţelor”. După 10 zile, jurnalele din 

America au detonat vestea: știința a triumfat! 

Știință sau religie? Pentru lumea de azi a devenit axiomatică 
părerea că știința și religia sunt două domenii inamice, ireconciliabile. 
Pentru care motiv? Amândouă se pretind a fi „deţinătorul adevărului”; 
„unica sursă de cunoaștere”; „criteriul final”. Amândouă pretind 
autoritatea supremă. Şi cum nu încap două picioare într-un pantof, nici 
două săbii în aceeași teacă, războiul de exterminare e de așteptat să 
țină până la dispariția uneia din două. 


Este conflictul autentic? 
Știința - ce este ea. 


Știința este suma ordonată a informaţiilor despre „mașinăria 
naturii”, despre cauzele și procesele ei naturale despre spirit. În 
funcție de domeniul studiat, există diferite științe: fizica, chimia, 
astronomia... sau biologia, genetica, ecologia... 

Pentru că ştiinţa vrea să cunoască cât mai exact structurile 
naturii și mecanismele ei, ea nu are în vedere decât „faptele științifice”. 
Un „fapt științific” este cel care poate fi repetat și măsurat. Acum, când 
omul de știință studiază „faptele ştiinţifice”, el urmăreşte în mod 
special regularitatea lor, ca să ajungă să descopere „legi ştiinţifice”. 
Aceste legi definesc modul în care se petrec lucrurile în mod normal, 
precum și relația de „cauză și efect” care există între lucruri. 

Dar „faptele ştiinţifice” şi „legile” nu sunt de ajuns. Savantul arde 
de curiozitate să găsească și o explicație, un răspuns la toate „de 
ce?'-urile. Spre exemplu, pe aragaz clocoteşte o oală cu apă. De ce? 
Aparent: pentru că focul de sub oală a ridicat temperatura apei la 
pragul de fierbere. Dar de ce a ajuns apa în oală și oala pe foc? La acest 
„de ce”, natura tace. Natura furnizează fapte, nu și explicaţii. Știința 
poate, de exemplu, să constate moartea unei persoane şi cauza decesul: 
otrăvire cu cianură. Dar cine şi de ce a comis crima? Pentru aceste 
întrebări, savantul trebuie să recurgă la imaginația sa. 

În acest punct am ajuns la o primă mare descoperire: că, pe 
lângă „fapte” şi „legi ştiinţifice”, savantul mai are nevoie şi o „schemă 

explicativă”, pe care o găseşte... în propria sa minte. 

Da, știința se bazează pe observare și experimentare. Dar știința 
nu se limitează doar la atât. Scopul ei mai înalt este să integreze 
informaţia respectivă într-un sistem explicativ despre lume, sistem pe 
care savantul o are în mintea lui. Astfel, așezând observaţii și 
experimente, împreună cu legi ştiinţifice, într-o schemă explicativă 
izvorâtă din mintea lui, savantul ajunge să formuleze o „teorie 
ştiinţifică”. În acest fel, ştiinţa furnizează o tentativă de „carte tehnică a 
lumii”, după explicaţiile sugerate de savanți. 


Știința - ce nu este! 


Știința este o „Biblie” care lămurea toate tainele!? și care 
cuprindea toate răspunsurile!?. În realitate, știința nu se ocupă cu toate 
laturile existenţei. De aceea nici nu deţine toată cunoștința. Există 
limitări precise care restrâng sfera cunoașterii științifice doar la 
anumite segmente ale existenţei și care-i conferă un caracter relativ. 

Vom enumera câteva i limitări ale ştiinţei 

Știința nu se ocupă decât de „faptele ştiinţifice”. Atunci: este 
Ștefan cel Mare un „fapt științific”? Nu, pentru că el nu poate fi nici 
repetat şi nici măsurat. El este doar un „fapt istoric”. Ştiinţa nu poate 
investiga trecutul, pentru că nu-l poate repeta! Faptele trecutului nu 
pot constitui obiectul științei exacte. „Metoda științifică” e cea care 
limitează ştiinţa doar la „timpul prezent”. 

Întrucât savantul este preocupat să identifice legile din natură, 
el este în mod deliberat orb față de toate faptele ce scapă legității. Dacă 
întâlnește fenomene care nu se încadrează în legile cunoscute de el, le 
consideră „erori de observație” sau „de interpretare” şi le dă la o parte! 
Știința, deci, reţine din realitatea faptică doar partea pe care e în stare 
s-o recunoască, tot așa cum un magnet nu reține decât părțile feroase 
din totalitatea de obiecte existente. 

A treia limitare se datorează faptului că niciodată știința nu 
poate ajunge la adevărul ultim, la adevărul absolut, pentru simplul fapt 
că însăși cunoştinţa omului este relativă și în continuă dezvoltare. 
Descoperirile de mâine vor pune în balanţă certitudinile științifice de 
azi. De exemplu, mii de ani s-a crezut că teoremele geometriei lui 

Euclid constituie adevărul final, până când matematicianul rus Nicolai 
Lobacevschi (cca. 1850) şi ardeleanul Jânos Bolyai au identificat 
geometria neeuclidiană care depăşeşte sfera de aplicaţie a primei. Apoi: 
sute de ani am crezut că principiile newtoniene ale fizicii (mecanicii) 
sunt universale, până când Einstein a statuat teoria relativităţii... 
Foarte recent, doi savanţi americani de la reactorul nuclear McMaster, 
Dr. Henry Schwarcz and Dr. Jack Rink, au răsturnat toate datările 
paleontologilor, folosind în premieră metoda „Electron Spin 
Resonance” cu Cobalt 60. Craniul „omului de Java”, evaluat până în 
prezent la cca. 300.000 ani, a dovedit o vârstă de numai 30.000 ani. 
Informaţia nou achiziționată remodelează încontinuu hotarele, adesea 
sistemul, ba chiar şi bazele ştiinţei. 

Savantul Stefan Procopiu în tinereţe a scris mai multe referate 
în favoarea ştiinţei combătând religia, iar la maturitate a scris unele 
lucrări ce sprijină concepte religioase. 

A patra limitare, și cea mai drastică, este cea dată de 
subiectivismul savantului. 

Faptele sunt ca niște saci goi, care iau forma lucrului pe care îl 
bagi în ele. Faptul că un autoturism s-a suit pe trotuar și a dat peste un 
copac, nu înseamnă încă nimic. În lipsa probelor, faptul depinde de 
interpretarea lui: fie că șoferul a fost beat; fie că roata a ieşit din 
persoane; fie că a evitat un copil zburdalnic; fie că şoferul a suferit un 
infarct... 

„Faptul științific” trebuie interpretat și el. Dar ca să poată fi 
interpretat, trebuie să se raporteze la sisteme conceptuale existente 
sau să conceapă unele sisteme ca apoi să poată explica. După cum am 
mai spus-o, omul nu înțelege decât fenomenele care pot avea o 
semnificație pentru imaginea sa despre lume. 

Filosoful Immanuel Kant spunea că toată cunoștința omenească 
poartă amprenta propriei structuri a minţii. Că adică omul, ca să poată 
interpreta faptele, proiectează asupra lor propria sa judecată. lar 
proiecția aceasta poate fi de „stânga” sau de „dreapta”. 

Ca şi Kant, psihiatrul elveţian Jean Piaget susținea că toată 
cunoaşterea umană este de obârşie genetică; că ea depinde de felul în 
care este construită mintea noastră. Spre exemplu, Isaac Newton nu 

găsise niciun fenomen în natură care să evidențieze mecanismul 
gravitațional al atracției universale. El a „născocit” ipoteza gravitaţiei 
după ceea ce i-a căzut un măr în cap şi s-a întrebat de ce!? iar modelul 
lui s-a confirmat în realitate. 

Şi aici iese la iveală paradoxul „obiectivităţii” științei. Deși 
savantul pornește cu intenţia de a „obiectiviza” natura, el o filtrează 
mai întâi prin simţurile sale, prin mintea sa, și apoi prin filosofia sa 
proprie. 

Oamenii de ştiinţă au impresia că ei descoperă adevărul obiectiv. 
Dar credința lor este greşită. Nimeni nu poate să-și divizeze 
personalitatea şi să separe „savantul de „filosoful” sau „credinciosul” 
din el. 


Religia - ce este ea. 


A venit acum rândul să evaluăm comparativ religia cu 
pretențiile ei. 

Religia este o ideologie, sau o concepţie de viață, care 
recunoaște ca fundament: existența unei puteri supranaturale și 
nevăzute ce controlează natura, destinul lumii și al omului; și căreia 
omul îi datorează ascultare, respect şi închinare. La fel ca şi știința, 
religia pretinde să ofere omului cunoașterea. Dar e vorba de un alt tip 
de cunoaștere, diferit de „metoda științifică”. În timp ce „metoda 
ştiinţifică” aşază mintea omului ca arbitru, cunoașterea religiei aşază 
ca arbitru divinitatea. Ea este cea care revelează omului adevărul: 
despre Dumnezeu, despre lume și despre om. 

Divinitatea se afirmă pe sine ca autor al creațiunii şi al vieţii. În 
această calitate de autor, divinitatea este exterioară naturii şi deasupra 
ei. Ca urmare, și modul în care lucrează divinitatea este altul decât cel 
natural: este supranatural. Prin definiție, Dumnezeu este de așteptat să 
facă minuni. Altfel n-ar mai fi divin. 

Întrucât religia porneşte cu divinitatea şi lucrarea ei 
supranaturală, domeniul religiei este miracolul. În creştinism, 
miracolul nu este un incident excepțional. Dimpotrivă, creştinismul se 
fundamentează pe miracol: creațiunea, întruparea lui Hristos, 

învierea... 
Raportul dintre ştiinţă și religie 


La capătul acestei alergări, ne vine uşor să înțelegem raportul 
dintre religie şi ştiinţă: 

Ştiinţa se limitează doar la studiul naturii, cu faptele şi legile ei 
ştiinţifice. În schimb, supranaturalul este dincolo de metoda empirică 
și de înțelegerea științifică. Pentru ştiinţă, miracolele rămân enigme 
veşnice, pentru că ele nu se încadrează în termenii cauzelor naturale. 

E ca și cu un ceas, construit ca să funcționeze după anumite legi. 
În condiţii de normalitate, ceasul va arăta ora exactă. Dacă ceasul nu 
mai funcționează, legile mecanicii îi descoperă ceasornicarului unde e 
buba. 

În același fel, mașinăria naturii are legi exacte, pe care ştiinţa le 
poate recunoaște. Pe baza lor, știința poate prezice cursul normal al 
evenimentelor. Dar când natura nu se manifestă conform cu 
normalitatea, ştiinţei îi lipsesc explicaţiile, întrucât are de a face cu alte 
cauze decât cele intrinseci, proprii maşinăriei naturii. 

Pentru o înțelegere corectă, reține că: 

Legile științifice sunt doar explicaţii descriptive ale modului în 
care de obicei se comportă natura. Ele însă nu constrâng natura să se 
comporte doar într-un singur fel. 

Între faptul ştiinţific şi miracol nu există în fond niciun 
antagonism. A spune că, în cazul unui miracol, legile ştiinţifice au fost 
„încălcate”, este greşit. Faptul că sistemele juridice moderne 
autorizează pe preşedinte țării să graţieze un condamnat, nu anulează 
în niciun fel autoritatea și exercițiul legii juridice. 

Miracolul nu ameninţă știința, ci provoacă la noi cercetări, noi 
întrebări... dacă ea se mulţumeşte să fie ceea ce i-a fost dat să fie: doar 
una din căile cunoașterii adevărului - De la intuiţia vie la gândire 
abstracta şi de la aceasta înapoi la practica. Ştiinţa va fi deranjată de 
miracol doar atunci când va crede despre sine că ea e singura 
„născătoare de adevăr”. 


În fond, sunt prietene... 


Ciudată afirmaţie, mai cu seamă știind că, de-a lungul vremii, 
fiecare a dorit să fie călăul celeilalte. Istoria mărturisește însă că ştiinţa 
n-ar fi apărut în veci dacă n-ar fi existat mai întâi religia. lată ce ne 
spune filosofia științei: 

Știința nu poate exista şi opera decât pe baza unor presupuneri 
privind lumea naturală. Anume, că lumea trebuie să fie: 

Raţională - altfel rațiunea noastră n-ar putea fi un instrument 
de încredere în descoperirea lumii; 

Inteligibilă - altfel mintea noastră n-ar putea-o sesiza; 

Ordonată - altfel informaţia din natură n-ar putea fi 
sistematizată, făcând știința imposibilă; şi 

Uniformă - guvernată de legi consecvente, fără de care n-ar 
putea avea loc experimentul ştiinţific repetabil şi măsurabil. 

Aceste 4 presupuneri nu puteau fi imaginate decât de mintea 
unui om religios care crede într-o Inteligență creatoare. Întemeietorii 
ştiinţei moderne au fost toţi creştini. Ei au pornit de la un crez, de la 
concepția unui Creator inteligent şi iubitor. În consecinţă, ei au 
presupus că lumea naturală trebuie să poarte amprenta atributelor 
Sale. Astfel că, dacă El era rațional, inteligibil, ordonat, legiuitor... 
atunci şi natura trebuia să se asemene Lui. 

Reţine: niciuna din cele patru supoziții de mai sus nu poate fi 
probată. Acestea trebuie mai întâi crezute, pentru ca să poată apărea 
ştiinţa. 

Albert Einstein exprima același adevăr: 

„Religia este impulsul cel mai nobil pentru cercetarea științifică. 
Cel ce nu l-a cunoscut mi se pare mort sau cel puţin orb. Recunoaşterea 
existenței a ceea ce este de nepătruns pentru noi; recunoașterea 
manifestării Raţiunii mai înalte, față de care mintea noastră e cu totul 
primitivă, acesta este adevăratul sentiment religios... Religia constă 
într-o admiraţie umilă a Spiritului infinit superior, ce se revelează pe 
Sine în puţinul pe care-l putem cunoaște din realitate, folosindu-ne de 
rațiunea noastră slabă şi trecătoare... Convingerea aceasta stă la baza 
oricărei lucrări ştiinţifice superioare”. 

Cunoașterea obiectivă ne oferă instrumente puternice pentru 
realizarea unor scopuri. Dar scopul ultim al existenţei, și dorinţa de a-l 
atinge, trebuie să vină din altă sursă. Timoraţi de tirania scientismului, 
unii savanți credincioşi au încercat o serie de compromisuri, altoind 
„creaționist-teistă” cu teoria evoluționistă. Așa s-au născut o serie de 
teorii - caricatură precum: „creaționismul progresiv”; „creaționismul 
naturalist”; „evoluționismul teist”; „evoluționismul deist”... Ba încă și 
Sfântul părinte loan Paul II, în Enciclica din 23 octombrie 1996, 
declara că „noile cunoștințe ne conduc să recunoaștem că teoria 
evoluționistă e mai mult decât o ipoteză...”. Cu alte cuvinte, papa 
sanctifica evoluționismul drept „fapt'”, prin care raportul Genezei 
rămânea doar o „fabulă”. 


Și savant, şi credincios? 

În numărul din septembrie 1999, revista „The Scientific 
American” publica un sondaj recent cu privire la savanții americani 
care cred într-un Dumnezeu personal care. Se revelează pe Sine, care 
răspunde la rugăciune și care intervine prin miracole. Rezultatul arată 
că 40% din savanți au puternice convingeri religioase. Semnificativ 
este faptul că acest procent se menţine constant, conform sondajelor 
din 1914 şi 1933, într-o perioadă când descoperirile din domeniul 
ştiinţelor exacte au fost revoluționare. 

lar revista „Der Spiegel”, în numărul din 29 aprilie 2004, a 
publicat un articol sub titlul: „Cercetătorii caută pe Dumnezeu”. 
Articolul citează şi mărturia vestitului astrofizician de 72 ani, Allan 
Sandage, laureatul a 9 din cele mai prestigioase premii și medalii 
internaţionale de ştiinţă: „Ca tânăr, am fost un ateist militant. Dar 
cercetarea universului mi-a dovedit că existența materiei este un 
miracol ce nu poate fi explicat decât supranatural”. 

La ora actuală, în lume există peste 150 de instituții şi societăți 
de cercetări creaţioniste, fondate de savanți creștini. 

„Om de ştiinţă” - şi totuși „creştin”? Concomitent: maestru al 
„metodei ştiinţifice”, dar şi credincios în Dumnezeul miracolului? Dacă 
paradoxul ar fi avut o rată statistică nesemnificativă, incidenţa s-ar fi 
pus pe seama duplicităţii. Dar la un procent de aproape jumătate din 
numărul savanților, trebuie să existe o explicație serioasă. 

Să pornim cu elucidarea întrebării: Cum împacă un om de ştiinţă 
existența lui Dumnezeu cu ştiinţa? Este credința în Dumnezeu contrară 
ştiinţei? 

Din punct de vedere științific, orice afirmaţie cu privire la 
existența lui Dumnezeu este lipsită de sens, pentru că lipseşte metoda 
ştiinţifică pentru determinarea adevărului acestei afirmaţii. Există 
multe științe, corespunzătoare numeroaselor domenii de investigare. 
Dar nu există nicio ştiinţă care să investigheze divinitatea. Pentru 
investigarea supranaturalului, mijloacele naturale sunt oarbe. E ca şi 
când ai vrea să măsori presiunea atmosferică cu termometrul... 
Consecutiv, din punct de vedere științific, afirmaţiile „Dumnezeu 
există” sau „Dumnezeu nu există” sunt cu totul lipsite de sens. 

Immanuel Kant completa logica de mai sus: „Este absurd să 
întrebi dacă există Dumnezeu, deoarece noțiunea de Dumnezeu 
include şi existenţa în Sine. Existenţa lui Dumnezeu este o axiomă”. 

„Dacă existența n-ar fi inclusă în esenţa divinității”, spunea 
Spinoza, „doar atunci ai putea spune că „El există sau ,nu există. Însă 
aceasta este o absurditate!”. E la fel de absurd ca și când ai spune: „Un 
cerc rotund”... căci rotunjimea este inclusă în însăși noțiunea de cerc. 
Un cerc „ne-rotund” este o contradicţie! 

Temeliile acestea solide din punct de vedere rațional, au început 
să fie contestate odată cu epoca modernă. Savantul Charles Birch, 
profesor emerit al Universităţii din Sydney consideră că: „Începând cu 
secolul 17, odată cu adolescenţa fizicii moderne, concepţia despre 
univers a fost îmbibată și modificată de modelul materialist, 
mecanicist”. În timp ce fizica deslușea tainele pământului, ba chiar și al 
astrelor, noua paradigmă nu prea mai lăsa loc pentru supranatural. 
Fizicianul - ucenicul vrăjitor - a pus repede pe picioare un sistem care 

să explice totul numai și numai prin cauze naturale. Pentru scopuri 
ştiinţifice, fiecare fenomen era de aşteptat să aibă o cauză materială; a 
postula o cauză ne-materială, precum o Inteligență supranaturală, 
însemna a părăsi ştiinţa și a intra în domeniul religiei. Ori aceasta, 
pentru materialiști, însemna „a părăsi realitatea și a intra în domeniul 
fanteziei”. 

Aşa s-a născut  scientismul,  știința-religie, mama 
evoluționismului. Ca sistem, evoluționismul s-a arătat cuceritor la 
prima vedere şi a câştigat ușor entuziasmul vremii. Numai că timpul 
probează nemilos orice teză. Dacă sistemul materialist, evoluționist, 
este corect, atunci el trebuie să desfidă orice test și să rămână în 
picioare. Dar dacă nu este corect, atunci sistemul va fi sugrumat de 
înseşi descoperirile ştiinţei. 


Este evoluționismul „ştiinţific”? 

Ca să răspundem la întrebare, trebuie să pornim cu stabilirea de 
criterii. Pentru a avea o teorie ştiinţifică, conformă cu metoda empirică, 
ea trebuie să fie îndeplinească cele două criterii: 

testabilitate - adică să poată fi supusă unor proceduri testatoare, 
observabile interpersonal. Experimentele trebuie să testeze fie direct 
teoria, fie consecinţele derivate din teorie (cu ajutorul logicii şi 
matematicii). „Experimentul este suprem”. De aceea teoriile care sunt 
contrazise de experiment sunt neștiinţifice. 

compatibilitate cu legile naturale - sau conformitate cu legile 
cunoscute ale naturii. Teorii care contrazic vreuna din legile ştiinţifice 
existente se descalifică. 

În ce măsură îndeplineşte evoluționismul aceste două criterii? 


1. Dovezile: lipsa lor 
Prin natura obiectului ei de studiu - originile pământului şi ale 
vieţii — este cu neputinţă ca experimentul să testeze direct teoria. În ce 
priveşte testarea consecințelor care derivă din teorie, evoluționismul 
se loveşte de un vid de dovezi. 
Schema geologică: Schema geologică evoluționistă afirmă că 
straturile geologice se succed secvențial, pornind de jos, de la „cel mai 

vechi” spre „cel mai tânăr”. Până la această dată, nicăieri pe pământ nu 
a fost găsită „coloana geologica” evoluționistă. De regulă, toate siturile 
geologice consemnează lipsa a peste jumătate din „perioadele 
geologice”, astfel că straturile se succed cu goluri inexplicabile sau/şi 
de-a valma. Chiar și Marele Canion Colorado se prezintă cu lipsa a sute 
de milioane de ani din „coloana geologică”, pentru că doar 5 din cele 11 
straturi geologice mai importante sunt prezente. 

Transmutaţiile 

Ca să înlocuiască creațiunea supranaturală, Charles Darwin a 
propus transformarea unei specii din alta inferioară, prin mutații 
genetice (transmutaţii). Modelul era logic. Trebuia doar să fie 
confirmat de fapte. 

Ca să producă dovezile, biologul T.H. Morgan, încă din 1910, a 
început o serie de experiențe asupra musculiței de oțet. Experiențele 
s-au dovedit generoase, de atunci raportându-se cca. 3.000 mutații. În 
toate cazurile obținute (fie că s-a obținut musculiță fără aripi, 
musculiță neagră, musculiță cu aripi curbate, musculiță cu picioare sub 
formă de antenă), drosofila a rămas tot musculița de oţet. Ba mai mult: 
de regulă, mutaţiile s-au dovedit dăunătoare, în cel mai bun caz, fără 
efect. Niciuna din ele însă nu a transformat-o într-o super-muscă. 
Experimentul a dovedit că mutațţiile există doar pentru conservarea și 
adaptarea mai bună a speciei respective, nicidecum pentru 
transformarea ei în altceva. Mutaţiile nu implică nici inovaţie, nici 
creșterea informaţiei genetice. Până acum, însă, nicio transmutaţie n-a 
fost dovedită. 

Verigile lipsă 

Schema evolutivă a procesului de devenire, de la materie 
moartă la om, parcurge 10 etape: protozoare, metazoare, nevertebrate, 
pești, amfibii, reptile, păsări, mamifere, maimuța, omul. Pentru niciuna 
din aceste 10 etape nu s-a găsit măcar o singură formă de tranziţie. 

În schimb, viața apare brusc în stratul cambrian, fără niciun fel 
de precursori. În acest strat, fosilele sunt extrem de abundente, variate 
şi chiar complexe. Nicio specie de tranziție nu se găseşte între aceste 
fosile cambriene, ca de altfel în niciunul din straturile „coloanei 
geologice”. 

Aceste goluri de dovezi face pe savantul evoluționist britanic, 
Gerald Kerkut, să afirme: „Orice evidență în favoarea ideii 
evoluționiste este foarte limitată şi circumstanţială prin natura ei. 
Filosofia evoluţiei este bazată pe presupuneri şi în consecință nu poate 
fi verificată ştiinţific”. 

Mark Ridley, zoologul universității Oxford, mărturisea direct: 
„Niciun evoluționist nu foloseşte raportul fosilelor drept evidenţă în 
favoarea teoriei evoluției şi împotriva teoriei creațiunii”. 

lar revista Newsweek comenta: „Dovezile furnizate de fosile ne 
îndepărtează de la darwinismul clasic care este predat în școli. Veriga 
lipsă dintre om și maimuţă este cea mai incitantă din întreaga ierarhie 
de ființe-fantomă. În raportul fosilelor, verigile lipsă constituie regula. 
Cu cât savanții caută forme de tranziție mai mult, cu atât mai frustraţi 
devin ei”. 


2. Incompatibilitatea cu legile naturale 

Dacă primul criteriu este nesatisfăcut prin absenţa evidenţelor, 
cel de-al doilea criteriu este nesatisfăcut prin contradicții flagrante cu 
legile științifice cunoscute. 


Legile termodinamicii. 

Legea întâia a termodinamicii statuează că „nimic nu se pierde, 
nimic nu se câştigă, ci totul doar se transformă”. Cu alte cuvinte, din 
punctul de vedere al cauzelor naturale și materiale, energia sau masa 
nu se creează. Ea doar se transformă. Evoluţionismul, în schimb, 
pledează în numele științei pentru „o apariție subită a universului, la 
întâmplare...” 

Legea a doua a termodinamicii statuează „răcirea termică a 
universului”. În alte cuvinte: că universul organizat tinde să se 
dezorganizeze, căutând echilibrul, inerția, un zero absolut; că niciodată, 
din întâmplare, materia nu se organizează spre planuri superioare, ci 
că doar se dezorganizează... Evoluţionismul însă se fundamentează pe 
creșterea de informaţie și auto-organizarea materiei, în salturi către 
superior - fapt ce contrazice legea a doua a termodinamicii. Crezul că 
haosul, printr-un „Big-bang”, s-a transformat pe sine într-un creier cu 

120 trilioane de conexiuni - este o violare a acestei legi. Doctrina că 
totul poate să crească în organizare, din pură întâmplare, într-un 
interval de milioane de ani, este acceptabilă doar ca un crez religios, nu 
ca teorie ştiinţifică. 

Legea biogenezei 

Evoluţionismul presupune că viața a apărut spontan, din 
materie moartă, printr-o întâmplare absolut fericită; că substanţele 
chimice lipsite de viață au avut puterea, cel puţin o dată, să se combine 
în mod spontan şi să producă organisme vii. Încă din 1890, Louis 
Pasteur a combătut decisiv crezul „generației spontane”, formulând 
legea că „viața provine doar din viață”. A susține contrariul este 
neștiințific. 

Genetica 

La data când evoluționismul era acceptat ca teorie, știința 
naviga pe ape tulburi, ipotetice. Genetica nu exista. Ceea ce i-a frapat 
pe Darwin, Huxley și Haeckel erau similitudinile morfologice. 
Argumentele anatomiei comparate la ora actuală sunt răsturnate de 
genetică. Speciile cu similitudini provin din arii diferite ale plajei 
ADN-ului. Cea. 80.000 de gene compun cele 23 perechi de cromozomi 
umani. Comparativ, căpșuna conține doar 8% față de om, în timp ce 
ceapa conţine de 12 ori mai mult (adică 960.000 de gene). lar amoeba 
- de 200 de ori mai mult! Genetica consolidează noțiunea de specie 
distinctă, stabilă, unică, și contestă transformismul. 

Michael Denton, cercetător australian în genetică moleculară, 
scrie în cartea sa „Evoluţionismul - o teorie în criză”: „Ca rezultat al 
descoperirilor din ultimii 30 ani, la ora actuală știm că există nu numai 
o despărțire clară între speciile vii, ci și că această dramatică 
despărțire este absolut neunificată de nicio formă tranziţională. Ba mai 
mult, aceste forme tranziționale nu numai că sunt empiric absente, dar 
conceptual sunt chiar imposibile”. 


Sistemele ireductibile 

Biologii care au fundamentat ortodoxia darwinistă au 
considerat celula drept un bulgăre nediferențiat de protoplasmă. 
Organismul (şi în special celula) reprezenta pentru ei un „black box”, o 

cutie neagră - o maşinărie care face lucruri minunate printr-un 
mecanism necunoscut pentru om. Biologul Michael J. Behe explică 
faptul că, la ora actuală, biochimiștii au ajuns să exploreze partea din 
lăuntru al cutiei negre. Și ce au găsit acolo se cheamă „complexitate 
ireductibilă”. 

Orice om a văzut o capcană de șoricei. Ea este construită dintr-o 
scândurică, de care se prinde un arc terminat cu un „ciocan', ce se 
blochează cu o piedică, care la rândul ei este conectată la un cârlig cu 
declanșator, în care se află o momeală. Dacă un singur element lipseşte, 
jucăria nu mai funcționează. Capcana de şoricei este un sistem 
ireductibil. 

La nivel molecular, viața este plină de asemenea sisteme. 
Cunoştinţele au devansat atât de mult darwinismul, încât biologii nici 
măcar nu încearcă să explice cum au putut să apară sistemele 
ireductibile în mecanismul evoluţiei lente. 

„Când mă gândesc la ochiul omenesc, mă cutremur”, mărturisea 
Charles Darwin. Ochiul este în stare să efectueze 100.000 funcții 
separate zilnic. El este un asemenea sistem ireductibil care sfidează 
evoluția. Dacă ar fi nedezvoltat, ochiul ar fi total nefuncţional. 
Dezvoltarea  anatomică gradată a ochiului omenesc este o 
imposibilitate, datorită multor trăsături sofisticate care depind unele 
de altele. Darwin mărturisea: „Cum devine un nerv sensibil la lumină 
ne preocupă azi mai mult decât originea vieţii însăşi”. Dar nu numai 
sub aspectul structurii anatomice a ochiului, lucrurile sunt uimitoare, 
ci şi a proceselor biochimice care însoțesc fiecare aspect. 

Mai întâi, lumina lovește retina. O moleculă retinală își schimbă 
imediat forma. Aceasta determină o altă proteină, rodopsina, să-şi 
schimbe forma. Această reacție atrage o a doua proteină, transducin, 
care la rândul ei se leagă de fosfodiesterază, o a treia proteină. Această 
nouă moleculă formată reduce numărul ionilor pozitivi de sodiu. 
Rezultatul dezechilibrului de ioni de sodiu din interiorul celulei 
cauzează o încărcătură electrică care este transmisă la centrul optic, pe 
care computerul creier o interpretează - ... și noi vedem! 

Dar nu există doar un singur tip de ochi! Există o sumedenie: de 
om, de caracatiță, de vertebrate, de artropode, de trilobiţi... De 

exemplu, ochiul de trilobit. În timp ce ochiul uman are un singur 
cristalin, ochiul de trilobit e compus dintr-o mulțime de lentile duble, 
până la 15.000 lentile separate în fiecare ochi. Miliardele de ani de 
evoluţie lentă nu puteau elabora ceva atât de complex. 

Un alt sistem ireductibil este organul de reproducere. 
Profesorul Howard Peth se întreabă: „Cum ar fi putut organe sexuale 
feminine şi masculine - care se completează perfect - să apară gradat, 
în paralel, dar rămânând cu totul inutile până la completa lor 
dezvoltare?” 

În numărul din 24 februarie, 1984, revista „Discover” readuce în 
atenție unul din cele mai dureroase mistere ale evoluţiei. După 
doctrina darwinistă, supraviețuirea speciei este asigurată de adaptare, 
precum și de transmiterea cât mai eficientă a moştenirii genetice. Dar 
înmulţirea sexuată este o metodă ineficientă şi extrem de riscantă. Ea 
cere o mare cantitate dezordonată de timp şi energie. lar faptul că 
înmulțirea sexuată înjumătățește moștenirea de informaţii genetice a 
părintelui contrazice principiul biologic de bază al evoluționismului: 
anume că scopul principal al organismului este să transmită 
progeniturii cât mai multe din genele proprii cu putinţă. În contrast cu 
înmulțirea sexuată, reproducerea asexuată este o cale mult mai simplă, 
mai rapidă, mai eficientă cale de reproducere, care permit creaturii să 
se replice pe sine fără ajutorul unui semen și apoi să-i transmită 
descendenților toate genele sale. Conform darwinismului, speciile cu 
înmulțire sexuată ar fi trebuit să dispară demult în fața celor asexuate. 


Probabilitatea 

Evoluţionismul consideră „șansa”, sau probabilitatea fericită, ca 
fiind principiul fundamental pentru apariţia vieții cât și pentru 
salturile evolutive de la un stadiu la următorul. Şansa îndeplinirii 
tuturor condiţiilor pentru realizarea unor sisteme ireductibile ca: 
aminoacidul, celula, organele, organismele homeoterme, reproducerea 
vivipară etc... este inimaginabil de infimă. 

Probabilitatea apariţiei spontane a numai 200 enzime cât este 
necesar pentru apariția unei celule primare a fost calculată la 1/10 
40.000. Compară această probabilitate imposibilă cu vârsta acceptată a 

universului în teoria Big-Bangului, de 1/1017 secunde. Dacă ar fi să 
acordăm fiecărei probabilități o singură secundă, timpul n-ar ajunge 
nici pentru realizarea primului pas, de la Anorganic la Organic, cu atât 
mai puțin pentru tot restul de cortegiu de salturi evolutive. Sir Fred 
Hoyle spunea: „Acest lucru este la fel de ridicol și improbabil ca 
presupunerea că un tornado, bântuind un depozit de fiare vechi, să 
asambleze un Boeing 747”. 

„Matematicienii sunt de acord că, din punct de vedere statistic, 
orice probabilitate mai mare de 1060 este „nulă”. Oricare din speciile 
cunoscute, incluzând chiar şi bacteria unicelulară, are un număr enorm 
de nucleotizi, nu 100 sau 1.000. De fapt, o bacterie unicelulară are cca. 
3 milioane de nucleotizi, aliniați într-o succesiune foarte exactă și 
specifică. Aceasta înseamnă că nu există probabilitate matematică 
pentru niciuna din speciile cunoscute, pentru o apariție întâmplătoare 
prin mutații întâmplătoare”. 

„Selectarea la pura întâmplare a proteinelor corespunzătoare, şi 
acestea toate dextrogire, şi apoi plasarea lor în secvenţa specifică 
într-o moleculă, tot prin hazard, ar solicita un număr de 1/1089190 
molecule de ADN (în medie) pentru a oferi o singură şansă de formare 
a secvenţei specifice de ADN capabilă să codeze cele 124 proteine. 
1/1089190 de molecule ar cântări de 1/1089147 ori greutatea 
pământului, cantitate suficientă pentru a umple universul de câteva ori. 
Se apreciază că totala cantitate de ADN, necesară pentru codarea a 100 
miliarde de fiinţe umane, ar putea ocupa un spațiu mic cât o jumătate 
de tabletă de aspirină. Cantitatea de ADN cântărind de 1/1089147 ori 
cât pământul este absurd de mare. Ea doar subliniază cât de mică este 
şansa apariţiei unei singure molecule de ADN la întâmplare”. 

„Orice încercare de a concepe o teorie evoluționistă a codului 
genetic este zadarnică, întrucât codul acesta este lipsit de 
funcționalitate dacă nu este „tradus”, adică dacă nu conduce la sinteza 
proteinelor. Dar mașinăria prin care celula traduce codul este alcătuită 
din aproximativ 70 de componente care ele însele sunt produsul tot al 
codului!” 

Ca să evite aceste absurdităţi, știința ipotetică propune o serie 
de alte modele: că protozoarul iniţial ar fi fost mult mai simplu decât 

ne putem noi imagina, bazat pe un alt sistem de auto-replicare decât 
ADN/AM; că universul ar fi existat într-un nesfârșit ciclu de Big Bang și 
Big Plop, din care în mod fericit, am scăpat noi...; sau chiar 
„panspermia” - că viaţă ar fi poposit pe pământ venind din altă parte a 
universului. 


Informaţia 

Evoluţioniștii nu realizează că, pe lângă domeniul materiei, ei au 
de a face şi cu un al doilea domeniu cel puțin la fel de incomensurabil: 
domeniul informaţiei. Aceste două domenii nu pot fi niciodată 
suprapuse prin vreun fel de reducționism. Gena este un pachet de 
informaţii, nu un obiect. Modelul de baze perechi din molecula de ADN 
îi dă genei specificul. Dar, atenţie, molecula de ADN este mediumul, nu 
şi mesajul. Este ca şi cu banda magnetică a casetofonului, care 
reprezintă suportul material pentru informaţia care este cu totul 
altceva decât suportul dat. Păstrarea acestei distincții între medium și 
mesaj este absolut indispensabilă pentru clarificarea ideii de „evoluție”. 
Pentru a explica viața, trebuie să explicăm nu doar originea 
substanţelor chimice, ci şi originea informației. 

Un om este alcătuit din trilioane de celule diferite, organizate 
într-o mașinărie de mare precizie. Fiecare celulă are câte un nucleu. lar 
fiecare nucleu conţine o bază digitală de date care cuprinde mai multă 
informaţie decât toate cele 30 volume ale Enciclopediei Britanice. 

Toate ființele depind de relaţia activă dintre moleculele de acid 
nucleic moştenit - ADN - şi moleculele de proteine, materialul de 
construcție. Ca să producă proteine, fiinţele vii se folosesc de 
secvențele de ADN prin care își aliniază o secvență corespunzătoare de 
grupe de aminoacizi. Dar în mod natural, ADN-ul şi proteine 
reacționează contrar acestei ordini, în sensul distrugerii sistemului viu. 
După cum fosforul, sticla şi cuprul nu se caută ca să formeze automat o 
structură numită „televizor”, decât numai dacă sunt aranjate de o 
inteligență exterioară lor, tot aşa ADN-ul și proteina ajung să intre 
într-o relație constructivă numai dacă sunt controlate de o informaţie 
exterioară lor. 

Nucleotidele esențiale pentru construirea de molecule de AM și 


ADN cer condiţii radical diferite pentru asamblarea lor. Citozina şi 
uracilul ARN-ului au nevoie de temperaturi de fierbere a apei, în timp 
ce adenina şi guanina au nevoie de temperaturi de îngheţ. În condiţii 
naturale, cele patru elemente de construcţie nu se pot în veci corela 
singure, în același loc și în concentraţii adecvate. 

Asamblarea celei mai simple componente care stă la baza vieții, 
integrând aminoacizii - care sunt levogiri - cu zaharurile nucleotide - 
care sunt dextrogiri - nu poate avea niciodată loc „in vitro”, decât „in 
vivo”. Pentru a se produce combinaţia, este nevoie de participarea unei 
enzime, ea însăși o proteină care trebuie să fie codată genetic pentru o 
operațiune specifică. 

Problemele pe care le ridică macro-cosmosul nu sunt nici ele 
mai mici sau mai puține decât problemele micro-cosmosului. Andreas 
Tammann, profesor de astronomie la Universitatea din Basel era citat 
de revista „Der Spiegel” astfel: „Universul este atât de incredibil de 
bine construit, încât trebuie să fi fost planificat. Dacă, de exemplu, 
densitatea materiei în momentul Big-bang-ului ar fi fost cu numai o 0, 
1040-ime mai mare, la scurt timp universul s-ar fi prăbuşit”. 

lar savantul în fizica particulelor, John Polkinghorne, distins cu 
premiul Templeton pentru anul 2002, scria: „Dacă puterea gravitaţiei, 
sau sarcina unui electron, sau masa unui proton... ar varia cu numai 
foarte puţin, n-ar exista nici atomi și nici stele şi nici viață! Extrem de 
finul acord al legilor naturii mă conduce la concluzia că în spatele 
naturii nu se află întâmplarea, ci un proiect inteligent”. 

Creaționismul biblic se mai cheamă și „Teoria destinului 
inteligent”. O credinţă a bunului simţ socotește că numai o Inteligență 
putea să sfideze tiparul simplist evoluționist al unei „cea mai sigură și 
adaptată soluţie” şi să diversifice opera sa atât de creator, încât: la cele 
457 specii de rechini, există și reproducerea ovipară, şi cea vivipară, 
cât şi una ovo-vivipară; șerpii sunt ovipari, nu şi viperele: ele nasc puii 
vii; există patru tipuri de aripi cu patru tipuri de zbor... Natura este 
mărturia unui spirit creativ nelimitat. 


Para-conformităţile 
La toate problemele pe care le ridică „testabilitatea” 


evoluționismului cât și „conformitatea lui cu legile existente”, se 
adaugă un dosar voluminos și în continuă creştere de dovezi contrare. 
Vrând să le diminueze importanța, evoluţioniștii le-au denumit 
„para-conformităţi”, termen de acoperire pentru evidenţele care nu se 
încadrează în modelele „științifice”. Exemplele de mai jos nu constituie 
nici totalitatea, şi nici lista reprezentativă a celor mai grăitoare 
para-conformități. Ele reprezintă doar cazuri care mi-au fost la 
îndemână, suficiente ca să dea o idee privind problemele care 
confruntă evoluționismul. 

1. Para-conformităţi în datare: 

Datarea rocilor - Dr. Gary Parker prezentase pentru o datare 
oarbă nişte mostre de roci vulcanice din insula Hawaii. Ele au fost 
datate pentru o vârstă între 164.000.000 - 3.000.000.000 ani. În 
realitate, erupția vulcanică se produsese în anul 1801. 

Carbonul de origine organică - a fost detectat în toate rocile, 
chiar şi în cele mai în vârstă roci descoperite pe pământ. Nu există 
nicio dovadă că ar fi existat vreo epocă când să nu fi fost viață pe 
pământ. Asta face ca originea vieţii să fie împinsă dincolo de orice 
model geologic ipotetic. 


Datarea cu C1* - Spectrometrul acceleratorului de masă, o 
tehnică de datare radiometrică sensibilă, a identificat în unele straturi 
de cărbune cantități de Carbon radioactiv (C1%) care indică o vârstă de 
cca. 40.000 ani și nu cca. 300 milioane de ani. Rata de producere a C1* 
în atmosferă depăşeşte rata de înjumătățire cu cca. 30%. lar atunci 
când aplicăm și acest indicativ, datele materialelor organice datate se 
restrâng la intervalul de până la 10.000 ani. 

La 10 august 1990, un os de Alosaurus (dinozaur) a fost supus 
testului C14, în laboratoarele Universităţii din Arizona, fără să se 
precizeze ce reprezenta el. Testul l-a evaluat la 16.120 ani, în timp ce 
este presupus că dinozaurii au existat cu 140 milioane ani în urmă. 
Dacă mai adăugăm și faptul că raţia de C!* este mult mai mare în 
atmosferă ca acum câteva mii de ani, atunci Alosaurul probabil că a 
trăit cu 6.000 - 10.000 ani în urmă. 

Evidenţele acestea disconfortante pentru savanții evoluţioniști 


sunt rezolvate în mod original: „La un simpozion de preistorie în Valea 
Nilului, un faimos coleg american, profesorul Brew, a sumarizat 
atitudinea comună între arheologi față de datarea cu Carbon 14 astfel: 
„Dacă o datare cu C** susţine teoria noastră, atunci o introducem în 
text. Dacă nu o contrazice cu totul, o punem în nota de subsol. lar dacă 
nu se încadrează nicidecum în schemele noastre, o ignorăm pur şi 
simplu”. 

2. Para-conformităţi în structura geologică 

Straturi geologice aberante - Masivul precambrian Lewis, 
localizat în parcul naţional Glacier, care se desfășoară din Montana 
(SUA) până în Alberta (Canada), pe distanţa de 217 km, cu o lățime de 
56 km și profunzime de 5 km, poartă stratul precambrian (estimat la 
cca. 4 miliarde ani) chiar deasupra stratului mai „recent' cretacic (de 
cca. 80 milioane ani). 

Heart Mountain - care flanchează parcul Yellow Stone - este 
alcătuit din rocă paleozoică (ordovician, devonian), ce se ridică 
deasupra stratului eocen, presupus cu 250 milioane ani mai tânăr. 
Linia de separare a straturilor paleozoic de eocen este lină și normală, 
cu lipsa oricăror semne de fracturi şi deranjări stratigrafice. 

În canionul Crazy Cat din Texas, stratul geologic ordovician (cca. 
500 milioane ani) se află imediat deasupra cretacicului (cca. 70 
milioane ani), fără niciun indiciu de răsturnare accidentală. 

Sheep din Wyoming (SUA) - poartă în vârf un strat calcaros din 
paleozoic (cca. 400 milioane ani). Contrar schemei geologice, ele sunt 
urmate, spre adânc, de sedimente jurasice (cca. 170 milioane ani), apoi 
de straturi terțiare (cca. 60 milioane), pentru ca apoi să urmeze un alt 
val profund de calcar paleozoic (din nou 400 milioane ani). 

Muntele Glarus din Elveţia, în loc să fie stratificat conform 
ordinii din manualul de geologie (de jos în sus): permian... jurasic... 
eocen, dovedeşte pe o lungime de 33 km o inversare spectaculoasă, 
având eocen la bază (cca. 50 milioane ani), urmat de jurasic (cca. 200 
milioane) şi terminând cu permian (cca. 280 milioane ani), fără a 
indica striații sau semne de răsturnare. Ce forță din lume ar fi putut 
răsturna frumușel şi fără s-o răvăşească o masă geologică de 34 km 
adâncime? 

În regiunea Baltică, straturile din pleistocen (cca. 2 milioane ani) 
zac direct pe fosile din straturi cambriene (cca. 520 milioane ani). Între 
ele, schema evoluționistă plasează un gol necruţător de cca. 500 
milioane de ani! 

Fosile „de legătură” - Un arbore polistratic fosil, Lycopodium 
clavatum, înalt de 40 metri, a fost găsit străbătând diferite straturi 
sedimentare care însumează, după schema evoluționistă, cca. 300 - 
400 milioane ani. 

3. Para-conformităţi în domeniul fosilelor 

Fosile în straturi greșite - La 1982, se listau peste 200 de fosile 
majore para-conforme faţă de stratul geologic în care se găseau. 

În 1970, în valea Guryul din Caşmir, s-au descoperit brahiopode 
din epoca permiană (cca. 280 milioane ani) în același strat sedimentar, 
amestecate cu pelecypode din epoca triasicului inferior (cca. 200 
milioane), cu toate că teoria geologică evoluționistă cere ca acestea să 
fie separate de zeci de milioane de ani. 

Fosile de păsări obișnuite au fost găsite în straturi geologice 
aflate sub stratul cu vestitul Arheopterix. E de precizat că Arheopterix 
n-avea în nici urmă de solzi (așa cum apare în desene din manualele 
şcolare), ci doar pene, ca suratele păsări. 

În straturi cambriene şi chiar precambriene a fost descoperite 
depuneri de polen, evidențe disconfortante pentru teoria evoluționistă, 
care prevede apariţia florilor cu cca. 100 milioane de ani mai târziu. 

Fosile vii - Conform evoluției, fosilele trebuia să se fi stins și să 
nu conviețuiască laolaltă cu formele de viață contemporane. Și totuși, 
ele există, spre nedumerirea evoluționiștilor. De exemplu, graptoliții - 
animale coloniale marine, frecvent identificate ca fosile în straturile de 
la baza coloanei geologice. Ele au fost considerate dispărute. Recent, au 
fost identificate în Oceanul Pacific graptoliți (Cephalodiscus 
graptolitoides), ale căror similitudini cu fosilele preistorice sunt atât 
de evidente, încât e greu să le clasifici altfel decât ca niște „fosile vii”. 

Apoi mai există animale ca: Limulus, Tuatara, Triops, 
Coelacanthus, gândaci, furnici, termite, urechelnița etc. şi plante ca 
Magnolia, Gingko, nucul, arțarul, vița de vie, smochinul, palmierul, 
feriga, coada calului etc... 

Verigile lipsă fosile - Există cca. 250.000 specii fosile care au 
fost clasificate. Dar niciuna din ele nu este o verigă lipsă, ci toate se 
încadrează în specii distincte. 


Oameni moderni, prezenţi în preistorie 

În 1968, la Antilope Springs, Utah, în inima unui strat cambrian 
cu trilobiți (cca. 550 milioane ani), s-au identificat urme de sandale de 
adult împreună cu cele ale unui copil. Ironia sorții face ca sandaua să 
calce peste doi trilobiţi, zdrobindu-i parțial. 

Într-un strat triasic (cca. 225 milioane ani) a fost identificată o 
pingea de pantof fosilizată. Pingeaua de măsura 13 poartă semnele 
unei duble cusături, iar partea din dreapta e mai uzată decât cea din 
stânga. 

În zona lacului Managua, din Nicaragua, se găsesc urme de 
picior uman alături de unelte, îngropate sub 11 straturi de roci 
compacte. Straturile au fost datate la 200.000 ani vechime, în timp ce 
testul de C!* a măsurat doar 3.000 ani pentru obiectele produse de 
mâinile omului. 

În iunie, 1934, Max Hahn a scos la lumină, în vecinătatea 
orașului London din Texas, un ciocan de 15 cm, îngropat în rocă dură 
dintr-un strat cretacic. 

În 1971, au fost excavate în Dakota Sandstone, zece scheletele 
perfect conservate de om modern care se aflau sub 20 metri de rocă 
sedimentară compactă, datând din Cretacicul timpuriu (cca. 140 
milioane ani). Calciul din osemintele este în parte înlocuite cu malahit 
(minereu verde). 

La 9 septembrie 2000, noi urme umane alături de urme de 
dinozaur au fost descoperite în vechea albie a râului Paluxy, în 
apropiere de Glen Rose, Texas. În trei locuri, pașii omului calcă clar 
drept în urma de dinozaur, înlăturând orice supoziție de fals. 

În acelaşi strat cu urmele de dinozaur, s-a găsit o urmă de palmă 
umană imprimată în rocă cretacică, atât de exactă încât i se disting 
particularități ale degetului gros, ale striaţiilor palmare dintre degetul 
gros şi arătător, ca și urmele degetului mijlociu penetrat în lutul 
pietrificat. 

În cel puţin 28 de cazuri, au fost găsite fosile umane în straturi 
inferioare celor cu fosile de dinozaur. 

În 1929 a fost găsit un schelet de mastodont în Ecuador. De 
jur-împrejurul lui se aflau urmele unui foc uriaş - ca pentru a fi 
rumenit şi mâncat de vânători - împreună cu cioburi de oale pictate şi 
alte articole ale civilizației umane. Descoperirea a fost datată ca 
aparținând secolului 2 - 3 d.Hr. 

În 1963, Don Johanson, descoperitorul australopitecului „Lucy”, 
a găsit într-un strat inferior lui Lucy o fosilă pe care a numit-o „homo 
habilis”. Necazul este că acest homo habilis este mai „evoluat” decât 
fosilele de deasupra. 

Între 1976 - 1978, echipa de paleontologi ai lui Mary Leakey a 
descoperit în regiunea Laetoli, Tanzania, urme de picior uman în 
acelaşi strat „fosil” cu Lucy, drept care evoluţioniști au pretins că ele au 
fost lăsate de fiinţe de tip Lucy. În schimb, podologii şi medicii care au 
investigat dovezile au ajuns la concluzia că ele aparțin 100% omului 
modern. Chiar și paleontologii recunosc că „de fapt, urmele acestea nu 
se deosebesc aproape deloc de cele ale omului modern”. 

Şi tot aşa mai departe... 

A reușit oare arhiva de „para-conformități” în continuă 
îmbogăţire să dezarmeze pe scientiştii materialiști? Nu cred. „Rațiunea 
este flexibilă la orice...” - spunea Blaise Pascal. lar o minte nedispusă 
să-şi revizuiască convingerile va continua să găsească tot felul de 
explicaţii logice şi fanteziste, numai ca să eludeze întâlnirea cu 
Dumnezeu - o întâlnire care cere un preț mare: independența 
spiritului, un stil de viață libertin, străin de principiile neprihănirii. 
Pentru această rațiune, darwinismul însuși tot „evoluează”, ajungând 
în ipostaze noi ca „teoria mutațţiilor rapide”, „teoria simetriei radiale”, 
„teoria echilibrului punctual”... 


Nu de puţine ori, prinși sub avalanșa informațiilor științifice de 
ultimă oră, rămaşi fără replică în fața posibilităților fantastice oferite 
de știința modernă, dăm curs unui entuziasm nemărginit și unei 
încrederi fără limite în puterea omului de stăpân al Universului. 

Această stare de euforie ştiinţifică le este proprie, de obicei, 
celor ce fac abia primii pași într-un domeniu științific sau altul. 
„Veteranii” sunt mult mai „ponderaţi”, încercând să scruteze „la rece” 
frontierele ştiinţei, conștienți de limitele acesteia și, mai ales, de 
posibilitățile limitate de investigație pe care le-a creat mintea 
omenească. În plus, orice savant creștin este conștient de faptul că tot 
ceea ce investighează el aparține exclusiv creatului și niciodată, oricât 
de perfecționate ar fi tehnologiile sale, nu va putea să pătrundă cu 
acestea în granițele necreatului. 

Niciodată exploratorii oneşti ai legilor ce guvernează în 
universul macro sau micro nu au putut nega prezența, fără putință de 
tăgadă, a doua aspecte: 

I) existența unei cauze primare care stă la baza fenomenului 
descris, cauză care este un adevăr creatural; 

II) existența unor legi precise, a armoniei în desfășurarea 
oricărui fenomen, nu a hazardului și a haosului. 

Mergând respectiv până la cauza primară, forțați de logica 
ştiinţifică, marii savanţi ai omenirii au ajuns la acceptarea existenţei lui 
Dumnezeu, căci numai El putea să așeze în univers, în înțelepciunea Sa 
infinită o atât de mare diversitate de sisteme, care funcționează perfect 
după legile cunoscute de științele exacte. De la Newton, Pascal, Ampere 
Euler, Kepler până la Einstein, Bohr şi Planck, de la matematicieni la 
fizicieni, chimiști și biologi de geniu, cu toţii au recunoscut existența 
înțelepciunii divine după care funcționează acest univers, după legi pe 
care omul le-a putut cuantifica în parte. 

Poate însă că nicio altă știință modernă, decât medicina şi mai 
ales genetica și biologia celulară, nu-l apropie mai mult pe om de 

Dumnezeu. Universalitatea codului genetic a fost prima mare lovitură 
dată darvinismului încă din anii '60 ai veacului nostru, motiv pentru 
care ideologia comunistă numea genetica „femeia de stradă a 
imperialismului”, şi până prin anii '70, s-a interzis total studierea ei în 
facultăți. Progresele recente în domeniul imunologiei medicale, 
markerii antigenetici, complexele majore de histocompatibilitate, 
comunicarea inter-celulară, interleukinele, apoptoza (sau moartea 
celulară programată!), sunt tot atâtea argumente care trimit cu mintea 
la cauza primară a tuturor acestora - Dumnezeu Creatorul. 

Cu mult timp înainte de descoperirile epocale făcute în medicină, 
în special în a doua jumătate a secolului nostru, în medicina 
românească a existat un nume mare, acela al savantului fiziolog, 
Nicolae Paulescu (1869 - 1931). De numele lui este legată 
descoperirea remediului contra diabetului, insulina, deşi nu lui i s-a 
decernat Premiul Nobel pentru această epocală descoperire. Doctor în 
medicină, doctor în ştiinţele naturale, colaborator al profesorului 
Lancereaux, Nicolae Paulescu, numit profesor la Facultatea de 
Medicină din Bucureşti, a lăsat lucrări științifice unanim apreciate. 
Opera lui e sintetizată în două tratate cu mare răsunet în lumea 
medicală: Trăite de Medicina şi Trâite de Physiologie Medicale, primul 
în cinci volume, iar al doilea în trei volume. Deși Facultatea de 
Medicină din Paris, după moartea profesorului Lancereaux, l-a chemat 
să ocupe catedra fostului său profesor, Paulescu a refuzat, preferând să 
fie de folos țării sale. 

Demn de remarcat că deschiderea cursurilor sale la Facultatea 
de Medicină din București s-a făcut cu o severă, dar bine documentată, 
critică a darvinismului. Mai marii timpului s-au simţit clătinaţi, căci 
darvinismul și materialismul erau piatra de temelie a vieţii 
universitare românești. S-a cerut chiar, în Parlamentul vremii, 
înlăturarea lui Paulescu de la catedra de Fiziologie a Facultăţii, întrucât 
nu convenea glasul său autentic ştiinţific, ce dărâma templul idolesc al 
scientismului materialist. 

Vom reda pe scurt câteva din punctele de dispută ştiinţifică a 
vremii, dispută din care medicul și savantul Nicolae Paulescu a ieșit 
biruitor, ca om de știință creştin, care a putut arăta, înarmat cu 

argumentele ştiinţifice ale vremii sale, că existența lui Dumnezeu este 
din plin confirmată de ştiinţa autentică. 

Trei mari teme au frământat lumea științifică românească la 
acel început de secol XX: finalitatea vieţii, critica generaţiei spontanee 
şi darvinismul. Savantul Paulescu s-a pronunţat de la bun început ca 
susținător a teoriei finalităţii vieții anume că nimic în viața 
vieţuitoarelor nu este întâmplător, nu este rol al hazardului, ci totul 
recunoaşte o cauză iniţială, o Persoană rațională, care este Autorul 
întregii creaţii. În plus, Paulescu a fost un adversar declarat atât a 
teoriei apariţiei vieţii printr-o „generație spontanee”, cât și al 
darvinismului. Disputa a fost chiar publicată în „Convorbiri literare”, 
aprilie - 1903 şi octombrie - 1908. Protagoniști au fost, pe de o parte, 
profesorul Paulescu și, de cealaltă parte, D. Voinov profesor de 
zoologie la Facultatea de Ştiinţe Naturale din București şi N. Leon 
profesor de ştiinţe naturale la Facultatea de Medicină din laşi. 

Ce se înţelege prin „finalitatea vieții”? Profesorul Paulescu 
susținea prin acest concept că niciun organ nu e fără utilitate, fără 
finalitatea ființelor vii și că niciun fenomen nu se îndeplineşte fără un 
anume scop, util vieţuitoarelor. Profesorul D. Voinov, din contra, 
amintind parcă de „specialiștii în materialism” științific ai perioadei 
comuniste de mai târziu, care îndoctrinau elevii și studenţii României 
Socialiste, Voinov, așadar, aducea ca „dovezi' contra finalităţii 
morfofiziologice a ființei vii organele rudimentare. Cei avizaţi ştiu ce 
sunt acestea: anume - după spusele prof. Voinov - „părţi din corpul 
fătului sau copilului ivite temporar, şi care apoi dispar; sau dacă sunt 
păstrate şi la adult, dacă dăinuiesc toată viața, sunt puțin dezvoltate, 
ele sunt formațiuni complet nefolositoare”. Dacă prof. Voinov ar fi avut 
dreptate, atunci ipoteza creaționistă ar fi căzut, căci Dumnezeu n-ar fi 
putut crea ceva lipsit de utilitate, adică fără finalitate vitală. Acesta ar fi 
fost un argument pentru darvinişti, ei susținând evoluţia, apariția unei 
specii dintr-altă. 

Ce răspunde savantul Paulescu la acestea? Desigur că există 
aceste „organe rudimentare”, dar că ele sunt lipsite de orice utilitate nu 
e tot atât de sigur. Funcţia lor există și uneori o putem arăta, alteori 
rămâne de cercetat, și Paulescu da ca exemplu glanda tymus - glanda 

endocrină situată la nivelul gâtului - care e funcțională și existentă 
anatomic numai în perioada creşterii, la adultul de 20 de ani ea poate 
dispărea. Sau alte organe „mici și slabe”, cum se credea la început - 
paratiroidele, suprarenalele, glanda pituitara -, s-au demonstrat în 
realitate a avea funcții endocrine indispensabile vieţii. După Paulescu, 
existența acestor organe „de rezervă” şi „de prevedere”, cum le 
numeşte el, este ușor de explicat. Ele apar și se dezvoltă din perioada 
embrionară, putând fi utile în anumite condiții de mediu. De exemplu, 
glandele mamare, înainte de naștere, n-au nicio funcție. Ele însă se 
hipertrofiază și devin active când femeia este mamă. Organele de 
rezervă n-au dispărut fie pentru că îndeplinesc o funcție necesară, fie 
pentru că ar putea avea o funcțiune în anumite solicitări. De exemplu: 
aripile păsărilor domestice le pot fi de folos, dacă ele revin la starea de 
sălbăticie, iar aripile struţului îi pot ajuta acestuia la mers. 

A doua concepție pseudoștiinţifică combătută cu succes de prof. 
Paulescu, este ceea ce s-ar putea numi a „generației spontanee”. 
Partizanii acestei teorii porneau de la constatarea că aceleaşi elemente 
- carbon, hidrogen, azot ş.a. —, ce formează materia anorganică, stau la 
baza elementelor vii. Așadar, prima celulă vie, susțin ei, ar fi apărut în 
chip spontan în humusul terestru sau, cum vor spune şi în anii '50 - 60 
oamenii de știință sovietici şi nu numai, dintr-o „supă oceanică 
primitivă”. Un susținător al „generaţiei spontanee” de la începutul 
secolului XX, T. Huxley, descoperă pe fundul oceanului o substanță 
amorfă mucoidă, așa numita „monera' (sau științific Bathybius 
Haeckeli) din care, iată, se confirmă generaţia spontanee care ia 
naștere în natură și în zilele noastre, recunoscând ca punct de pornire 
această „monera'. După aproape un deceniu, același T. Huxley 
recunoaşte că „monera” lui nu este altceva decât o excreţie a zoofitelor 
marine, ruşinându-i astfel pe partizanii generaţiei spontanee. 

În plus, chimiştii de ieri şi de azi nu au reușit să producă măcar 
o singură celulă vie. Viața nu e numai o simplă combinare de elemente 
chimice. Însuși L. Pasteur, prin cercetările sale, a enunțat sentința 
definitivă: „omne vivum exovo”, adică „viaţa se naște din viaţă, nu din 
materie”. lată propriile cuvinte ale savantului Paulescu: „Existenţa 
finalității nu poate fi negată; fiecare element pare să cunoască nevoile 

actuale și viitoare ale ansamblului și se modifică după ele”. „Finalitatea 
tuturor instinctelor e un fapt incontestabil (...) Instinctul pare că arată 
o inteligență superioară care previne pericolele, ghiceşte viitorul, 
pregăteşte dinainte salvarea generațiilor viitoare (...) Inteligența 
aceasta nu este nici în animalul ce execută aceste acte, nici în strămoșii 
lui, căci niciunul n-a cugetat vreodată la marele scop pe care-l execută”. 

A treia teorie respinsă de savantul Paulescu este darvinismul. 

Ştim ce susțin apărătorii darvinismului și astăzi. Că există o 
selecție naturală, motor al evoluţiei, de la cele dintâi viețuitoare până 
la om. Prin selecție naturală înțelegem că se perpetuează numai 
fiinţele cu organe mai perfecționate, mai bine adaptate condiţiilor de 
mediu. După darviniști, trei sunt factorii principali ai selecției naturale: 

a) variabilitatea b) ereditatea c) acțiunea sinergetică a 
variabilității şi eredității realizează adaptarea la mediu, şi astfel 
selecția naturală. 

a) Variabilitatea. Darviniștii înţeleg prin aceasta schimbarea 
caracterelor indivizilor unei specii, şi întrucât toate caracterele fiind 
supuse schimbării, rezultă specii noi. Profesorul Paulescu arată că, din 
contră, deși variabilitatea ca fenomen există indubitabil, totuși 
schimbarea caracterelor indivizilor are loc exclusiv în limitele speciei! 
Paulescu arată că sunt supuse variației doar caractere nespecifice, 
individuale, rezultând mai multe rase în cadrul aceleiași specii. 
Schimbarea caracterelor specifice - de specie - sub presiunea mediului 
duce la stingerea speciei și nu naște specii noi. 

b) Ereditatea, fenomen indubitabil ce constă în moştenirea 
caracterelor părinţilor, la copii. Contrar la ceea ce susțin darviniștii, şi 
această ereditate se lovește de aceleași caractere specifice. Anume: 

are loc apariţia raselor prin transmiterea caracterelor 
nespecifice (individuale); 

— Are loc apariţia hibrizilor prin apariția variațiilor specifice 
(de specie). 

Studiul acestor hibrizi demonstrează limitele fireşti ale 
variabilității şi eredității. Aceşti hibrizi sunt, așadar, obținuți prin 
încrucişarea a doua specii diferite, însă ei sunt fie sterili sau, dacă se 
reproduc, în câteva generații se reîntorc la speciile de unde au plecat. 

Sunt două exemple grăitoare: 

catârul este sterp, neputându-se perpetua această specie nouă. 

ovicaprele (oaia-capra), deşi sunt fecunde, se reîntorc la 
generațiile fiice, tot la oaie şi respectiv la capră. 

lată, așadar, greşeala darvinismului: a mutat hotarul dintre 
specie şi rasă, văzând oriunde numai mișcare și scăpând din vedere 
permanenţa. În biologie, specia constituie acest hotar peste care nu pot 
trece nici variabilitatea şi nici ereditatea. 

c) Dar despre adaptarea la mediu? Răspunsul e simplu. Când 
mediul formează ființa vie prin modificarea caracterelor specifice, 
aceasta este moarte, reprezintă dispariția speciei. Darwin a făcut astfel 
un salt nepermis de la factorii de influențare a raselor, extinzându-i și 
asupra speciilor. Aşadar, lupta pentru existență devine „lupta contra 
cauzelor de degenerare şi de degradare a speciilor, contra cauzelor de 
alterare a tipului specific (...), încât un individ este cu atât mai 
dezvoltat cu cât este mai aproape de imaginea plenară a speciei sale şi 
e cu atât mai slab, cu cât se depărtează de stâlpii de susținere ai 
speciei”. „Selecţia sexuală de care s-a făcut atâta vâlvă are drept scop şi 
drept efect conservarea purității tipului specific, iar nu transformarea 
speciilor, cum pretinde Darwin”. 

Alte „dovezi” ale darvinismului nu stau nici ele în picioare: 

Darwin credea ca suficiente pentru transformarea unei specii 
1.000 - 10.000 de generaţii. Însă sunt ființe unicelulare cu rata de 
înmulțire foarte rapidă (de ex. Bacillus Ramosus), care pot avea o rată 
de înmulțire de 1.000 de generaţii în 41 de zile şi 10.000 de generaţii 
în 417 zile, aceste specii unicelulare, deci nu reprezintă nicio 
modificare nici după ani de experiență. Transformismul darvinist nu 
se verifică la ele nici după zeci de mii de generații. 

Aşa numitele organe atavice fie organe multiplicate, fie cu 
dezvoltare incompletă, fie ele lipsesc cu totul (de ex. microcefalia sau 
mulțimea glandelor mamare) - sunt şi azi un argument „forte” al 
darviniștilor, dar embriologia şi genetica modernă au arătat că 
explicația lor nu e în transformism, ci „rezultă din acțiunea asupra 
embrionului a unor agenţi morbifici”. Sau, cum se vede în zilele 
noastre, monstruozitățile apărute la făt ca urmare a acțiunilor 

teratogene (mutagene) a unor substanțe chimice toxice sau a 
radiaţiilor nucleare. 

lată, așadar, demontate științific trei mari teorii de esență 
necreştină care şi azi mai otrăvesc minţile oamenilor de știință: 
hazardul fenomenologic, generația spontanee și darvinismul. Acesta 
din urmă (darvinismul) a fost cel mai mult preluat de materialismul 
dialectic, fundamentând lupta comunistă de clasă. 

Întâlnim însă în opera savantului Paulescu şi pagini de o adâncă 
inspirație ascetico-mistică, ceea ce concordă cu toate mărturiile 
contemporanilor despre viața duhovnicească intensă pe care o avea 
marele savant şi cu prezenţa lui constantă la slujbele Bisericii. 

Ca om de știință, el ajunsese de mult la convingerea fermă a 
existenţei sufletului persoanei umane: „În ce mă priveşte, spune el, eu 
afirm sus şi tare că sunt tot atât de sigur de existența sufletului, cât de 
oricare alt adevăr dovedit de știința experimentală. Şi nu este vorba 
aici de o simplă convingere, ci de o credință adâncă, dobândită în mod 
ştiinţific”. 

Ce frumos ar fi ca și astăzi savanții noștri să devină convinşi de 
existența propriilor lor suflete, de faptul că omul nu este numai sânge 
și trup, ci și suflet care suspină după cunoașterea unor adevăruri mai 
înalte. lată ce spune savantul Paulescu, care nu era, desigur, un teolog 
de formație, dar care a înțeles existența sufletului omenesc, precum și 
a Creatorului său, privind în zidire, în univers și, mai ales, a 
manifestării permanente a grijii lui Dumnezeu față de lumea creată: „A 
demonstra existența unei cauze prime a vieţii, iată sfârşitul sublim la 
care ajunge fiziologia. Această cauză primă este Dumnezeu. Omul de 
ştiinţă nu poate deci să se mulțumească a spune „Credo in Deum”, el 
trebuie să afirme „SCIO DEUM ESSE” (...) Viaţa este efectul a două 
cauze: una, cauza secundă sau SUFLETUL - unic pentru fiecare ființă 
viețuitoare, cealaltă, cauza primă sau DUMNEZEU - unica pentru 
totalitatea ființelor vieţuitoare”. 

Desigur că putem extinde foarte mult analiza concepţiei lui 
Paulescu despre om, despre suflet și despre Dumnezeu. Menţionăm 
doar interesul lui deosebit și existența unor introspecții dintre cele 
mai fine asupra instinctelor, patimilor și conștiinței omului. Afirmațiile 

lui se apropie, uneori, chiar de cele ale Părinților luminaţi de 
Dumnezeu. lată cuvintele lui: „Căci ce sunt patimile? Sunt alterații 
calitative ale instinctelor. Prin firea lor, instinctele sunt legi divine 
puse de Dumnezeu în ființele viețuitoare. Funcţia lor esenţială este cea 
a conservării şi a reproducerii. Ele funcționează cu o preciziune 
uimitoare. Sunt adevărate minuni. Împlinindu-se fără conştiinţa 
scopului, actele instinctive sunt în afara criteriilor binelui și răului. 
Numai la om funcțiunea instinctelor devine conştientă, și numai omul 
înlocuieşte, uneori, scopul firesc al instinctului prin plăcerea produsă 
de funcționarea lui. Această intervertire de scopuri, această deviere a 
instinctelor de la scopul lor firesc se cheamă patimă”. 

Patima este căutarea exclusivă a plăcerii ce rezultă din 
satisfacerea unor trebuinţe instinctive al căror scop nu este cunoscut 
sau este contrariat. Vorbind despre doctrinele moral-religioase ale 
altor popoare de dinainte de creștinism, aceste credințe anticreştine 
nu conţin remediile cele mai potrivite pentru suprimarea patimilor, ba, 
uneori, chiar împing funcționarea firească a instinctelor către 
alunecarea lor în patimi. În schimb, morala creştină este singura în 
stare să ne mântuie de patimi. Creștinismul nu este o doctrină ca 
oricare alta apărută pe firmamentul filosofiilor sau religiilor omenirii, 
pentru că în nicio altă religie Dumnezeu nu iubește creaţia Sa atât de 
mult ca în creștinism. Numai în creștinism Dumnezeu S-a smerit pe 
Sineşi atât de mult, că a luat trupul omenesc pentru a-l curăța de 
patimi, a murit și a înviat, restaurând prin aceasta întreaga creație. 

Contemporanii aduc mărturie și despre angajarea sa 
social-creștină profundă, despre ataşamentul său strâns la Ortodoxie. 
l-a denunțat cu curaj pe vrăjmașii doctrinari ai Ortodoxiei, pe cei 
pururi gata să compromită valorile morale ale creştinismului. Și iată 
cum încheie tot Nicolae Mladin magistrala sa monografie închinată 
savantului creştin Nicolae Paulescu: „Savant în cel mai autentic sens al 
cuvântului, ctitor de știință românească (...), Paulescu era convins că 
ştiinţa nu poate fi nici atee, nici materialistă, nici anticreştină; știința 
pentru el, ca și pentru toţi marii creatori ai veacurilor, este treapta pe 
care se urcă mintea umană, spre a se pleca, senină şi fericită, în 
pulberea veşniciei, în pragul de azur al veşniciei. Dumnezeirea 


6 


treimică pe care o măresc îngerii: Dumnezeu Tatăl, „Creatorul şi scopul 
suprem al universului”; lisus Hristos, Fiul sau Cuvântul lui Dumnezeu, 
Cel ce S-a făcut om şi a deschis omenirii căile mântuirii; Duhul Sfânt, 
Duhul adevărului, Care sfințeşte toate și luminează cărările mântuirii. 

Dialogul dintre ştiinţă și religie a existat dintotdeauna. De când 
exista el, omul a fost fascinat de tot ce-l înconjoară, și-a pus întrebări, a 
căutat răspunsuri, explicaţii. S-a întrebat de ce este așa ceea ce vede, 
ceea ce simte, dar și ce sens are să fie astfel, care este scopul pentru 
care există cele văzute. Pe măsură ce a înţeles câte ceva, numărul 
întrebărilor sale a crescut, ele s-au adâncit. Există popoare la care 
istoria cunoaşterii, materială şi spirituală, are o îndelungată tradiţie. 
Istoria cunoașterii face parte din patrimoniul istoriei universale. Există 
popoare la care această cunoaștere a cunoscut o evoluţie ascendentă 
sau doar sinuoasă. Dar, odată cu progresul înțelegerii lumii, odată cu 
evoluţia ştiinţei propriu-zise, s-a înregistrat şi un progres al 
frământărilor umane privind căutarea sensului. Și este atunci firesc ca 
explozia ştiinţifică din ultimele decenii ale mileniului care abia s-a 
încheiat să ducă şi la intensificarea dialogului dintre ştiinţă şi religie. 
Revigorarea dialogului dintre cele două modalități de cunoaștere a 
lumii face parte dintr-un proces general, ce are loc de la un capăt la 
celălalt al lumii. România nu face excepţie. 

Istoria dialogului dintre oamenii de ştiinţă și teologi este, la noi, 
îndelungată. Dacă ar fi să ne întoarcem cu aproape două milenii în 
urmă, am găsi celebrele sanctuare dacice de la Sarmizegetusa, o 
adevărată replica a mult mai celebrului sanctuar de la Stonehenge, 
dovezi incontestabile ale cunoștințelor astronomice şi deopotrivă 
temple dedicate zeităților, puterii divine. Sarmizegetusa este o 
mărturie a zamolxismului, prima filosofie cunoscută a strămoşilor 
noştri, o religie spiritualistă și transcendentală, care a coagulat de fapt, 
într-o concepție filosofica originală, un sistem de gândire pus în 

practică de eruditul preot al strămoşilor geto-daci, Zamolxis, după 
contactul cu spiritualitatea Eladei şi a Orientului apropiat. 

Câteva secole mai târziu, se va naşte pe teritoriul Dobrogei 
călugărul Dionisie cel Mic, care a oferit întregii omeniri calendarul 
socotit de la nașterea Domnului, reușind să calculeze aceasta dată cu o 
precizie de invidiat chiar și în zilele noastre. Nu avem aici răgazul să 
amintim imperfecțiunile calendarului la jumătatea primului mileniu 
sau să explicam nevoia din ce în ce mai stringenta de a-l perfecționa. 
Reforma cronologică devenea iminentă. Curia papală va face totul 
pentru a depăși această problemă, care dura deja de veacuri, şi va 
apela desigur, pentru o misiune atât de importantă, la cei mai mari 
erudiţi ai vremii pentru a găsi cea mai bună soluție. Și cel mai însemnat 
dintre ei va fi: Dionisie cel Mic. El a fost de două ori genial: pentru că, 
prin faptul că modelul sau a fost adoptat de întreaga umanitate, a dus 
la acceptarea unanimă a unui calendar stabilit după reguli creștine, dar 
şi pentru că; deși trecuseră peste cinci secole de la nașterea lui lisus, a 
reușit să aprecieze acest moment cu o aproximaţie de numai 4 - 7 ani, 
eroare extrem de mică, dacă ne gândim la posibilităţile pe care le avea 
în acea vreme și la faptul ca nici astăzi nu cunoaștem cu exactitate 
momentul nașterii Mântuitorului. Toate acestea au rămas consemnate 
în cartea pe care a scris-o în anul 525, Liber de Paschal (Cartea 
Paștelui). A folosit cam tot ce se putea cunoaște în acea vreme: textele 
biblice, în special cele privind Exodul și textele apostolice care circulau 
în aproape tot spaţiul creştin. Primind o serioasă educaţie alexandrină 
şi post-calcedoniană, la Tomis și Bizanţ, Dionisie a căpătat o solida 
cultura istorica, filosofica neoplatonica și teologica, dar și astronomică. 
El a reușit astfel să interpreteze simbolismul biblic şi să selecteze 
informaţiile cu caracter astronomic, dar să țină în același timp seama şi 
de documentele istorice stabilind în cele din urmă anul nașterii 
Mântuitorului cu o precizie de invidiat chiar și pentru cercetătorul 
modern. 

Un rol important l-a jucat și cunoașterea Constituţiilor 
apostolice, lucrare anonima bine cunoscuta în lumea creștină. Ea 
impunea numeroase canoane, menite să păstreze echilibrul vieţii 
bisericești. Dionisie din Tomis a editat mai multe versiuni în latină ale 


6 


acestei lucrări. 

Despre secolele ce au urmat avem puține dovezi, dar secolul XV 
ne pune în fața unui alt erudit teolog şi om de știință. Este vorba de 
episcopul transilvănean loan Vitez (1408 - 1462). El se ocupa atât de 
literatura, arta și muzica, cât şi de astronomie. A înfiinţat la Oradea 
primul observator astronomic pe pământ românesc, observatorul 
Curţii episcopale, unde a fost episcop între 1445 şi 1465. Să nu uităm 
că celebrul astronom Tycho Brahe (1546 - 1601) va construi unul în 
Danemarca, la Uraniborg, abia în 1576. 

Conștient ca valoarea unui observator se afla atât în cea a 
astronomilor săi cât şi a instrumentelor cu care este dotat, el a invitat 
să lucreze la acest observator renumiți matematicieni și astronomi, ca 
Georg Puerbach de la Viena și loan Nihili de la Praga. Condiţiile 
materiale de excepţie oferite de episcop i-au permis lui Puerbach să 
înzestreze observatorul cu instrumente și cu o bogată biblioteca cu 
hărți şi cărți de astronomie. Dintre instrumentele cu care era dotat 
Observatorul putem aminti un gnomon geometricus, folosit la 
determinarea înălțimii stelelor, și un ceas cu instrucțiuni de folosire. 
Vitez i-a cerut lui Puerbach să facă şi calculele necesare unor fenomene 
astronomice importante, mai ales pentru prevederea următoarelor 
eclipse. 

Vitez i-a mai cerut lui Puerbach să-i scrie o Teorie bazată pe 
principiile heliocentrismului. Să nu uităm ca celebra teorie va apărea 
abia câteva decenii mai târziu, chiar în anul morţii autorului ei, 
Copernic (1543). Interesul pentru astronomie al lui loan Vitez va 
continua la Universitatea din Bratislava, fondata de el la cererea lui 
Matei Corvin. Ca o dovadă pentru aceste preocupări deosebite, vor 
rămâne pozițiile planetare comandate de el celebrului matematician şi 
astronom Regiomontanus. Din nefericire, tot ce a mai rămas din 
Observatorul de la Oradea sunt doar cele câteva instrumente păstrate 
în muzeul orașului. 

Cea mai ilustră personalitate, care a întâlnit în preocupările sale 
ambele domenii ale cunoașterii, ştiinţa şi teologia, va fi fără îndoială 
Hrisant Notara. Va fi trimis de Constantin Brâncoveanu în cele mai 
bune centre universitare ale vremii, pentru a-şi însuși toate 

cunoștințele necesare unei bune pregătiri a viitorilor domni. Așa se 
face că Notară a mers să studieze la Constantinopol, Padova, Paris, la 
Moscova poate chiar și în Anglia. Reîntors în ţara, este pentru o vreme 
pedagog al fiilor domnitorului, pentru ca mai târziu să-și continue 
cariera preoțească, urcând toate treptele ierarhice, până la cea mai 
înaltă, de patriarh al lerusalimului (1707 - 1731). 

În perioada şederii sale la Bucureşti, el a fost desemnat de 
Brâncoveanu să reformeze școala înființată în 1707, numita de acum 
Academia sau Frontistiriul domnesc. Aici se predau toate științele 
cunoscute ale vremii. 

Academia domneasca de la Bucureşti va atinge apogeul în 
perioada de după 1776. O lucrare de deosebită însemnătate a lui 
Hrisant Notara este „introductio ad geographiam Dhaeram”, tipărită în 
1716, la Paris. Aici sunt consemnate coordonatele a 239 de localităţi, 
între care se afla pentru prima dată coordonatele orașelor București 
(long. = 47°, lat. = 45°) şi Târgovişte (long. = 48°, = 46°). Latitudinile 
sunt destul de apropiate de cele exacte. După valorile coordonatelor, 
foarte probabil ca meridianul de origine să fi fost considerat Insula de 
Fier, la care s-au raportat multă vreme longitudinile geografice. lată 
deci cum un ilustru teolog poate fi şi un redutabil om de știință. 

Ca el vor mai fi și alții în România. Ne vom opri doar la preotul și 
cronicarul bănățean Nicolae Stoica din Haţeg (1751 - 1833). A primit o 
serioasă educaţie în mai multe limbi (romană, sârbă, latina, franceza și 
italiana). Va fi ofițer, învăţător şi va termina prin a primi hirotonia în 
diacon şi apoi preot. A fost chiar şi preot militar în timpul campaniilor 
din Prusia și Țările de Jos, ca și în timpul războiului austro-turc din 
1788 - 1791. Cunoașterea la care a ajuns, atât în școlile prin care a 
trecut cât şi prin propriile lecturi (avea în 1821 o bibliotecă de 263 de 
volume), l-a făcut să înțeleagă rolul astronomiei în evoluţia culturala a 
unei societăți. Este adevărat ca a trăit și într-o epocă în care 
astronomia a devenit cu adevărat o știință, iar numărul 
observatoarelor a devenit din ce în ce mai mare. După Observatorul 
din Oradea, un altul avea fie înființat la Cluj, în prima jumătate a 
secolului XVIII, de către Nicolae Janosi, și altul la Alba Iulia, în 1795. 
Astronomia fusese deja introdusa ca obiect de studiu, în 1755, la 

Academia domneasca din lași, iar cea din București era chiar dotată cu 
instrumente astronomice pentru observarea cerului. Acesta este deci 
contextul în care a luat cunoștință cu astronomia Nicolae Stoica din 
Haţeg, care a încercat chiar să împărtășească şi altora tainele cerului, 
spre exemplu în manualul pentru școlarii de la sate, Povești moşeşti. El 
a încercat să ofere copiilor noțiuni despre timp, despre constelații, să-i 
inițieze în tainele cerului. Chiar faptul ca astfel de noţiuni erau într-un 
manual este o dovadă a deschiderii epocii către știință, către 
cunoaşterea universului. Este poate chiar prima încercare la romani de 
a construi lecţii de astronomie destinate elevilor de 13 - 17 ani de la 
sate. 

Desigur ca secolul XIX şi prima jumătate a secolului XX au 
cunoscut o evoluție mult mai importanta a ştiinţei romaneşti. La 1859 
are loc unirea Principatelor Romane, eveniment care a dus la o 
adevărată modernizare statala, inclusiv pe linia învățământului și a 
punerii bazei unor cercetări ştiinţifice sistematice. În acest context, 
mănăstirile şi-au pierdut rolul de centre de educație și cultura, ba chiar 
şi de conservatori principali ai informațiilor ştiinţifice. Secularizarea 
averilor mănăstireşti, crearea primelor universități, în concepția 
modernă a acestora (la lași Bucureşti), au făcut să se pună problema 
separării dintre ştiinţă și religie, cel puțin în secolul XIX. Prima 
jumătate a secolului XX a înregistrat totuși importante convergente 
între cele două domenii, ilustrate de personalităţi științifice profund 
atașate de valorile religioase, precum şi de teologi interesați de 
cunoaşterea ştiinţifică. Aceste premise nu au mai funcționat însă în era 
postbelica, cu excepţia notabilă a grupului constituit, încă din perioada 
interbelică, la mănăstirea Antim, cunoscut ca „Rugul aprins”. 

Instaurarea regimului comunist după cel de-al doilea război 
mondial, abolirea monarhiei, la 1 decembrie 1947, reforma 
învățământului, toate acestea au dus însă la promovarea educaţiei 
aşa-zis ateist-știinţifice (atenţie chiar la ordinea cuvintelor!). Religia a 
fost exclusa ca disciplina educativa în școlile publice, frecventarea 
bisericilor a devenit o problemă pentru fiecare, cu consecinţe uneori 
grave asupra familiei sau carierei, iar despre o educaţie religioasă 
sistematica (indiferent de cult) nici nu mai putea fi vorba. 

Dar nesperatul moment a venit şi în România: la 22 decembrie 
1989, regimul comunist a căzut. Aceasta a însemnat recăpătarea 
multor libertăţi, inclusiv a celor religioase. Sigur ca revenirea la normal 
n-a fost rara riscuri, fără greșeli, dar important este ca tinerii au putut 
intra din nou în biserici fără a se mai teme, numărul cărților religioase 
a crescut exponențial, în şcoală se preda religia, educaţia religioasă a 
revenit în drepturile ei, de la cele mai fragede vârste pana la cel mai 
înalt nivel. Pana și cel mai înalt for cultural, Academia Romană, are în 
rândurile sale clerici și profesori de teologie, părintele Dumitru 
Stăniloaie (1903 - 1993) fiind poate cel mai ilustru reprezentant al lor. 
Astăzi, în Academia Romană funcționează o secție de Filosofie, 
Teologie, Psihologie și Științe Pedagogice, în care teologia ortodoxă 
este reprezentată de părintele profesor Dumitru Popescu. 

Totuşi, cei aproape 50 de ani de lipsa de educaţie religioasă 
şi-au spus cuvântul asupra atâtor generaţii, exact cele care sunt acum 
în plina maturitate, exact cele care au rolul cel mai important în 
progresul societății românești, în formarea tinerelor generații. De 
obicei, tocmai aceşti formatori de opinie, din rândurile teologilor şi ale 
oamenilor de ştiinţă deopotrivă, sunt cei mai reticenţi fata de 
perspectiva dialogului. Totuși, puntea creata între cei în vârstă, care au 
mai apucat ceva din vechea cultura a perioadei precomuniste, şi noua 
generație, ca și flacăra credinţei care a mocnit în sufletul celor mai 
mulți, a fost suficientă pentru ca dialogul dintre ştiinţă şi religie, chiar 
şi dintre cei de credinţe diferite, să înceapă. Și tot ce s-a petrecut, cel 
puţin în ultimii doi ani. 

Cu toate că dialogul există şi se manifestă în multe dintre 
domeniile vieţii, abia recent acesta a devenit o opţiune viabilă pentru 
interacțiunea dintre știință şi religie. Pasul care a declanșat apariţia 
comunicării a venit, în acest caz, dinspre ştiinţa; mai specific, în urma 
unor descoperiri ce ţin de domeniul fizicii cuantice şi cosmologie. Este 
impresionant recursul la soluţiile teiste ale unor cercetători pe care 
i-am încadra, mai degrabă, în sfera scepticismului religios. Dialogul 
dintre știință şi religie este introdus în peisajul autohton prin inițiativa 
editurii Curtea Veche care a lansat de curând seria Știință și religie, 
coordonată de Basarab Nicolescu și Magda Stavinschi. Din această 

colecție face parte şi volumul semnat de lan Barbour, Când știința 
întâlnește religia. Adversare, străine sau partenere? 

Tema dialogului interdisciplinar este una de actualitate mondială, 
interesul pentru această problematică putând fi ușor observabil prin 
numărul volumelor editate, a conferințelor susținute pe această temă 
şi a fundațiilor care susțin și încurajează astfel de evenimente, cea mai 
renumită fiind fundaţia Templeton din Statele Unite ale Americii. 
Dintre cei implicaţi activ în acest „nou” domeniu complementar mulți 
au nume de mare rezonantă în ştiinţă și religie. Printre cei care au mai 
primit acest premiu se numără Charles Taylor (2007), John D. Barrow 
(2006), John C. Polkinghorne (2002), Arthur Peacocke (2001), Paul 
Davies (1995), Alister Hardy (1985), Maica Tereza (1973). De 
asemenea între anii 1989 - 1990 lan Barbour a susținut o serie de 
conferințe în cadrul renumitului program Gifford Lectures, la care au 
participat de-a lungul timpului renumiți gânditori precum Raymond 
Aron, Alfred Ayer, John Barrow, Karl Barth, Henri Bergson, Niels Bohr, 
Noam Chomsky, Etienne Gilson, Werner Heisenberg, Werner Jaeger, 
Gabriel Marcel, Alvin Plantinga, Hilary Putnam, Paul Ricoeur, Georg 
Henrik von Wright. 

În volumul când știința întâlnește religia, lan Barbour propune o 
încadrare cvadruplă a formelor pe care interacțiunea dintre religie și 
ştiinţă le poate lua: conflictul, independenta, dialogul și integrarea. 
Aplicând această grilă sunt prezentate ultimele descoperiri din 
domeniul geneticii, fizicii cuantice, neuroștiințelor şi astronomiei. 
Autorul militează în mod evident pentru varianta dialogului și a 
integrării celor două domenii dar, cu toate acestea, maniera în care 
prezintă opiniile cercetătorilor şi teologilor care consideră că între 
domeniile specifice fiecăruia nu poate exista decât conflict sau, în cel 
mai bun caz, independentă, este una cât se poate de imparțial redată, 
opţiunile proprii neintervenind în text manipulându-l, ci fiind 
menționate în finalul acestuia alăturându-se pur și simplu ca o altă 
opinie. Valoarea scriitorului se poate observa atât prin temele 
abordate cât și prin limbajul clar pe care îl adoptă - nu puţini ar fi 
tentaţi să cadă pradă unor exprimări supraspecializate, mai ales atunci 
când problematicile avute în vedere aparțin unor domenii precum 

genetica sau fizica cuantică. Volumul de faţă însă are deosebita calitate 
de a fi bine scris, clar, uneori chiar didactic, fără a fi însă arid. Noţiuni 
complicate precum ecuații de undă, timp difuz, lumi multiple, vid 
cuantic, teoria supercorzilor, relaţia minte-creier sau filosofia proceselor 
sunt explicate folosind un limbaj cât se poate de simplu ce înglobează 
esența datelor tehnice specifice care, prezente într-o formă brută, ar 
îngreuna lectura. 

Pe scurt, problemele pe care le-au ridicat știința și religia în ultimul 
secol sunt analizate din cele patru perspective - conflictul, 
independenta, dialogul şi integrarea. Astfel, capitolele urmăresc o 
schemă comună de desfăşurare: se propune o temă care mai apoi este 
analizată din cele patru perspective. După prezentarea fiecărei 
perspective autorul prezintă opţiunile, comentariile și completările 
proprii. În principiu cei care sunt de părere că între ştiinţă şi religie 
există unul sau mai multe puncte de divergentă aparțin fie literaliștilor 
biblici, caz în care militează pentru un conservatorism strâns legat de 
nivelul literal de interpretare al textelor sfinte, fie materialiștilor 
ştiinţifici care din principiu neagă existenta unei ființe divine şi a unui 
plan transcendent. Independenta celor două discipline este apărată de 
unii lingviști care consideră că forme diferite de limbaj îndeplinesc 
funcții diferite: limbajul religios are ca scop un anumit mod de viață, pe 
când limbajul de tip științific încearcă să sistematizeze relaţiile dintre 
obiectele lumii existente. Și dintre teologi mulți consideră că cele două 
discipline nu au nevoie una de cealaltă și că rolul fiecăreia este distinct: 
ştiinţa încearcă, în limitele raţiunii, să cerceteze lumea înconjurătoare, 
dar nu are capacitatea de a merge mai departe, de a trece dincolo de 
ceea ce-i poate oferi rațiunea - o cunoaștere a lui Dumnezeu. Adepții 
dialogului şi a integrării folosesc argumente similare, de aceea îi voi 
pune împreună acum, deşi lan Barbour alocă fiecărei categorii un 
spaţiu distinct. Pe lângă paralelele superficiale, ce țin de o metodologie 
şi de un cadru conceptual similare, există și paralele care ţin de nivele 
mai adânci de cercetare. De exemplu, Dumnezeu este considerat a 
acționa prin transmiterea de informaţie, chiar dacă o gândim în 
termeni de ADN sau de logos, cuvânt creator. Referitor la problema 
echilibrului constantelor din univers reprezentanții ambelor științe 

consideră că Dumnezeu este cel responsabil pentru nașterea și 
păstrarea echilibrului din natură, El este cel care a intervenit la nivelul 
posibilităților reglând constantele universale până când acestea au 
atins exact acele valori care fac posibilă viaţa aşa cum o ştim. În ceea ce 
priveşte problema indeterminării de la nivelul cuantic, aceasta este 
rezolvată de către adepţii dialogului și integrării prin introducerea 
ipotezei că divinitatea este cea care determină voit starea de 
indeterminare. Lumea pe care o cunoaștem este proiectul unei ființe 
raționale care se autodezvoltă paralel cu istoria oamenilor, influențată 
fiind de evoluția proiectului ei. Totuși această influentă are loc nu la 
nivelul intenţiilor sau a caracterului, ci la nivelul experienţelor şi al 
relațiilor. 

Faptul că apariţia posibilității dialogului dintre ştiinţă şi religie este de 
dată relativ recentă pentru spaţiul autohton poate avea mai multe 
consecințe. Una ar fi aceea că, în lipsa materialelor, lectorii îşi pot 
îndrepta atenţia asupra acestui domeniu lipsiți de anumite prejudecăţi; 
pe de altă parte, în cazul în care lipsa dialogului nu a fost sesizată, 
contactul prim cu interdisciplinaritatea poate provoca reacţii de 
respingere - domeniul putând fi privit cu suspiciune sau poate fi chiar 
respins, fără a-i da dreptul la replică. Cu toate acestea cartea, și de 
altfel întreaga colecție Știință și religie, merită traversată fie și doar 
pentru a ști pe ce poziţie față de acest dialog ne situăm. 

Dialogul dintre Religie şi Știință, care nu a fost invenția, ci 
redescoperirea majoră a acestui sfârşit de mileniu, se impune acum, cu 
necesitate, nu numai ca un imperativ moral în rezolvarea tuturor 
diferendelor complexităţii vieții contemporane, ci mai ales, prin 
structurile sale interioare, care ţin de esenţa existenţei umane, întrucât 
omul, ca existență personală, este o ființă relațională prin însăși natura 
sa creată. 

Astăzi a venit timpul dialogului. A  asfințit vremea 
absolutismului exclusivist şi reducționist. Naţiunile şi Bisericile sunt 
chemate la dialog, la promovarea unei gândiri deschise 
complementarității, singura în măsură să asigure promovarea 
valorilor autentice, a respectului şi încrederii reciproce, şi mai ales să 
asigure armonia dintre identitate şi diversitate. A venit vremea ca 

oamenii de ştiinţă să dialogheze cu teologii, să arate împreună lucrând, 
că între ştiinţă şi religie nu există o relaţie de divergență ci de 
convergenţă. 

Există totuşi câteva aspecte demne de luat în calcul în ceea ce 
priveşte relaţia religie-ştiință. În lumea modernă religia riscă să 
evadeze din real, când reduce totul numai la sens, închizându-se în 
propriul univers, nesocotind structurile universului creat, de care se 
ocupă ştiinţa, de aceea riscă să nu mai poată comunica cu omul 
contemporan, să nu-i mai poată transmite mesajul adevărului revelat. 
Riscă să rămână la „vremea aceea”. Ori misiunea ei astăzi este tocmai 
de a traduce mesajul revelat din „vremea aceea” în „vremea aceasta”. 
Mulţi teologi contemporani strigă să revenim înapoi la „Părinții 
Bisericii”. Aceasta însă nu înseamnă să ne întoarcem la stadiul primitiv 
din „epoca Părinților” de acum 2000 de ani, ci înseamnă să 
redescoperim dialogul responsabil, cu natura sau relația normală cu 
natura şi mediul înconjurător, să redescoperim spiritul Părinților 
astăzi, reintrând în dialog cu gândirea lor în vremea aceasta și pentru 
vremea ce va urma. Şi dacă pentru mulți din oamenii de ştiinţă 
„evidenţa lucrurilor” sau „raționalitatea lumii” postulează existența 
unui Creator al lumii acesteia, cu atât mai mult pentru unii teologi sau 
oameni ai Religiilor, lumea aceasta, desfigurată prin păcat și 
transformată în valea plângerii, dobândeşte o valoare inestimabilă în 
perspectiva veșniciei. 

Dialogul dintre Ştiinţă și Religie este puternic susținut de 
Tradiţia ortodoxă bisericească, conform căreia, nu se poate afirma o 
ruptură între „natură și har”, între originea și sensul care coexistă în 
lume ca operă rațională a lui Dumnezeu. După Părinţii Bisericii, toate 
lucrurile îşi au rațiunile lor în Rațiunea Supremă sau în Logosul Divin 
prin care toate au fost aduse la existență. 

Știința şi Religia sunt convergente sau complementare, 
conflictul dintre ele apărând acolo unde creatul și necreatul, originea și 
scopul creației sunt considerate ca fiind ireconciliabil opuse. Una 
dintre problemele străine de spiritul tradiției patristice este aceea a 
judecării raporturilor dintre ştiinţă și credinţă prin grila reducționistă 
a ideologiilor pe care toată lumea le cunoaşte sub numele de 

Creaționism şi Evoluționism. Aceste ideologii nu se regăsesc în teologia 
Părinților. În opinia Părinților, cele două puteri, rațiune şi credinţă, 
coexistă fără probleme într-o manifestare completă pe care Sfântul 
Maxim Mărturisitorul o numeşte „rațiunea comparativă care privește 
lucrurile teologic”, iar în cazul raportului natural-supranatural, văd o 
relație sinergică, unde, la nivelul comuniunii omului cu Dumnezeu, în 
orice progres - spre exemplu în cunoaștere și desăvârșire - 
funcționează principiul sinergiei. De aceea, dacă pentru Teologia 
Ortodoxă nu există un conflict fiinţial între credinţă şi rațiune, între 
natural şi supranatural, nu există motive puternice pentru abordarea 
relaţiilor dintre credință și ştiinţă sub semnul adversităţii sau 
divergenţei. „Știința nu poate decât să stabilească ceea ce este, nu și ce 
trebuie să fie, iar dincolo de domeniul său rămân necesare judecăţile de 
valoare de tot felul. 

Religia pe de altă parte, are de a face doar cu evaluări ale 
gândirii și acţiunii umane: ea nu poate vorbi cu temei despre fapte și 
relaţii între fapte. Potrivit acestei interpretări, binecunoscutele conflicte 
dintre Religie și Știință din trecut, trebuie puse pe seama unei greșite 
înțelegeri a situaţiei care a fost descrisă”. 

De ce se vorbește de conflicte între Biserici și știință când 
oamenii de știință au fost şi sunt și azi în mare parte religioşi? Din 
cauza unora, care au dorit să facă o separație între cele două domenii, 
afirmând că religia nu se poate niciodată împăca cu știința deoarece 
religia nu poate demonstra în mod direct adevărul ideilor sale pe când 
ştiinţa o poate face. Scepticii susțin că religia nu poate să-și 
demonstreze ideile şi teoriile pe baza experimentului de unde și 
apariţia acestui conflict dintre religie şi știință. Acest conflict este 
susținut cu argumente de ordin istoric, pornind de la persecutarea lui 
Giordano Bruno și a lui Galileo Galilei de către Biserică în secolul al 
XVII-lea, până la aversiunea religioasă față de teoria evoluționistă a lui 
Darwin din secolele XIX - XX. Încetineala cu care Biserica a acceptat 
anumite idei ştiinţifice a făcut să alimenteze credinţa că teologia nu se 
va împăca niciodată cu știința. Pentru Teologia Ortodoxă „rațiunea 
omului este tronul lui Dumnezeu în suflet”. Dar „Ideea unei disjuncţii 
(cu toate confluenţele și rezonanţele ce intervin), între sferele 

culturilor şi cea a civilizaţiei, de prima aparținând religia, iar de a doua 
ştiinţa, duce la concluzia că între religie şi ştiinţă nu pot avea loc 
confruntări întemeiate, nici dispute semnificative, nici rivalități 
serioase”. 


Albert Einstein afirmă că deşi „domeniul religiei și al științei 
sunt prin ele însele net delimitate unul față de celălalt”, totuşi „între ele 
se creează puternice relații şi dependențe reciproce” datorită 
religiozității omului de ştiinţă... Religiozitatea lui (a omului de știință) 
stă în uimirea extaziată față de armonia legităţii naturale, în care se 
dezvăluie o rațiune atât de superioară, încât orice gândire cu sens și 
orânduire omenească reprezintă un reflex cu totul neînsemnat". Ideea că 
religia se opune științei sau că optând pentru una te împotriveşti 
celeilalte, este anulată de realitatea de azi care ne arată că numeroși 
savanți au fost şi sunt profund religioși. Cei mai mulți dintre 
cercetători au înțeles că fără credință în Dumnezeu nu se poate 
dobândi adevărata cunoaștere. 

Doar un dialog autentic între știință și religie poate fi o șansă 
pentru noi oamenii de a-L iubi mai mult pe Dumnezeu Creatorul, pe 
omul creat după chipul şi asemănarea Sa, şi natura întreagă. 


| AI 
pii 
Succesul științei reprezintă o sursă de sfidări și de conflicte 
pentru religie, conflicte care sunt rezolvate și se rezolva în maniere 
diferite funcţie de diferitele abordări. Unii consideră ştiinţa și religia ca 
fiind două domenii fundamental diferite, prin prisma metodelor de 
căutare pe care le implica, astfel încât confruntarea dintre ele este 
imposibila. Alţii își găsesc refugiu exclusiv în știință sau în religie şi 
considera cealaltă parte a cunoaşterii ca fiind ceva neînsemnat sau, 
eventual, dăunător. 
Diferenţele dintre religie și știință sunt cu totul neînsemnate și 


ca, dacă le analizam în profunzime, cele două domenii sunt aproape de 
nedeosebit. Pentru a explica acest punct de vedere pentru cei care nu 

sunt oameni de știință este necesar să facem o istorie a științei și a 
dezvoltării ei. 

Marşul glorios al ştiinţei pe parcursul secolelor al XVIII-lea şi al 
XIX-lea a generat o mare încredere în succesele şi caracterul ei 
universal. Diferite teorii au murit unele după altele, ca urmare a 
cercetării obiective, a experimentului și al logicii științifice. Legile 
ştiinţei au căpătat o valoare absoluta și a apărut ideea ca știință este în 
măsură să dea toate răspunsurile. Era epoca în care Laplace putea 
spune ca dacă ar cunoaște poziţiile și vitezele tuturor particulelor din 
univers şi ar dispune de un sistem de calcul puternic, ar fi capabil să 
prevadă viitorul în întregime. Însă Laplace nu putea explica de ce legile 
fizicii din vremea sa implicau inevitabil determinismul. Este epoca în 
care credinciosul Pasteur, întrebat cum poate, în calitate de om de 
ştiinţă, să fie şi religios, răspundea simplu: laboratorul sau era un 
domeniu, iar casa sa și religia altele, total diferite. Din acea perioadă 
rămân până astăzi, în gândurile şi atitudinile noastre, rămășițe ale 
absolutismul științific. Aceasta atitudine a dat naștere comunismului, 
apărut în secolul al XIX-lea, determinând o evoluție neînduplecata a 
istoriei către o organizare a societăţii după precepte științifice. 

Spre sfârşitul secolului al XIX-lea, numeroși fizicieni considerau 
operele lor aproape terminate; pentru finalizare mai erau necesare 
doar niște corecții modeste și câteva perfecționări. Dar, imediat după 
aceea, au început să apară dificultăți insurmontabile. Lumea pare a nu 
fi înţeles importanta acestor dificultăți și schimbările fundamentale 
produse în ştiinţă. Aceasta vine poate din faptul ca ştiinţa a ştiut să 
rămână puternica, încă de la începuturi, în ciuda tuturor schimbărilor 
de parcurs, știind să distragă atenţia, prin rezolvarea cu succes a 
problemelor de viața curente. Multe dintre bazele filosofice şi 
conceptuale fundamentale ale ştiinţei au fost, în realitate, răsturnate și 
revoluționate de atunci încoace. Nu vom prezenta decât una dintre 
aceste schimbări, pentru a arăta profunzimea lor. Problema 
caracterului corpuscular sau ondulatoriu al luminii a fost pentru mult 
timp în centrul atenţiei comunităţii științifice. Problema a fost tranșata 
la începutul secolului al XIX-lea printr-un strălucit experiment care a 
fost înglobat în întregime în teorie. Experiențele arătau oamenilor de 

ştiinţă ai epocii ca lumina era fără îndoiala o undă, şi nu un flux de 
particule. Dar în 1900, alte experiențe vor dovedi, la fel, fără nicio 
îndoială, ca lumina era o sumă de particule și nu o undă. Fizicienii erau 
confruntaţi cu un paradox foarte puternic. Soluţia a apărut abia după 
câteva decenii, la mijlocul anilor 1920, ca urmare a dezvoltării unui 
nou ansamblu de idei, cunoscut sub numele de mecanica cuantica. 

Problema era ca oamenii de știință judecau în termeni de 
experiența, limitându-se la a analiza comportamentul obiectelor 
macroscopice, excluzând, de fapt, fenomenele la scara atomică. 
Examinând lumina sau atomii, noi pătrundem într-un nou domeniu, cel 
al mărimilor foarte mici, cu care nu suntem obișnuiți, un domeniu în 
care intuiţia poate fi o sursă de erori. După o perioadă de adaptare la 
noile concepte, nu a fost surprinzător să se constate ca studiul materiei 
la nivel atomic ne-a adus lucruri noi, unele dintre ele fiind 
incompatibile cu ideile care păreau, până atunci, clare. Astăzi, fizicienii 
cred că lumina nu este, în totalitate, nici corpuscul, nici unda: ea 
înglobează cele două forme simultan. Chiar şi întrebarea: „Lumina este 
unda sau particula?” este o eroare. Ea poate, de fapt, să prezinte 
simultan cele două caractere. Este cazul tuturor tipurilor de corpuri 
materiale, oricare ar fi ele, fie mingi de baseball, fie locomotive. Noi nu 
observam acest tip de dualitate la aceste obiecte macroscopice, 
deoarece ele nu prezintă proprietăţi ondulatorii evidente. Dar, în 
principiu, se considera ca aceasta dualitate este prezenta și la scara 
macroscopica. 

Un alt aspect bizar al noii mecanici cuantice îl reprezintă 
principiul incertitudinii. Acest principiu arata ca dacă se încearcă să se 
găsească precis coordonatele unei particule, atunci nu se mai poate 
determina, simultan și precis, cu ce viteza se deplasează și în ce 
direcție. Sau dacă se determina viteza sa nu putem niciodată cunoaște 
poziția sa exactă. Potrivit acestei teorii, Laplace se înșela la vremea sa. 
Dacă el ar mai trăi astăzi, ar înțelege, ca şi alţi fizicieni contemporani, 
că este fundamental imposibil să obţii o informaţie precisa, necesara 
predicţiilor tale, chiar dacă ai în vedere numai o singură particula și nu 
întreg Universul. 

Legile fizicii moderne par a răsturna ideea determinismului 


complet și ne îndreaptă către o lume în care hazardul joaca un rol 
major. Este vorba despre un hazard la scara cuantica, dar sunt situații 
în care schimbarea întâmplătoare a poziţiei unui singur atom sau a 
unui singur electron poate avea consecințe asupra lucrurilor de fiecare 
zi şi chiar asupra societăţii în întregime. Un exemplu în acest sens este 
cel al Reginei Victoria care, datorită unui astfel de eveniment la scara 
atomică, devine mutanta şi transmite gena hemofiliei la anumiţi 
descendenți de sex masculin ai familiilor regale europene. Astfel un 
eveniment microscopic imprevizibil a avut repercusiuni asupra 
familiei regale spaniole și, prin intermediul unui tar, afectat de mutație, 
asupra stabilității tronului Rusiei. 

Aceasta noua viziune asupra lumii, prin care determinismul este 
îndepărtat din legile fizicii, a fost dificil de acceptat pentru fizicienii de 
moda veche. Chiar Einstein, unul dintre arhitecții mecanicii cuantice, 
nu a acceptat niciodată complet ideea nedeterminismului, din pricina 
componentei hazard implicată în aceasta teorie. Aici se afla originea 
afirmației sale: „Dumnezeu joaca zaruri!”. Este interesant de remarcat 
ca doctrina comunistă din Rusia, care-și avea rădăcinile în 
determinismul secolului al XIX-lea, a adoptat multă vreme o poziție 
doctrinara inflexibila fata de noua fizică a mecanicii cuantice. 

Un om de ştiinţă dezvolta cercetări în alte domenii, în afara 
experienței noastre comune. De acolo apar surprize. Pentru obiectele 
ce se deplasează cu viteza mult mai mare decât cea din experiențele cu 
care suntem noi obişnuiţi relativitatea ne arata că se produc fenomene 
ciudate. În primul rând obiectele nu pot trece peste o anumită viteza, 
oricât de mare ar fi forța aplicata asupra lor. Viteza lor maxima 
absoluta este aceea a luminii, de 300.000 km/s. În plus, atunci când 
obiectele se deplasează la viteza mare, ele devin mai mici şi mai 
masive - îşi schimba forma și au o masa mai mare. Chiar și viteza de 
curgere a timpului se schimba; dacă un obiect este deplasat cu o viteză 
foarte mare, timpul lui curge mult mai repede. Acest comportament 
particular este la originea faimosului experiment imaginar cu pisoi. 
Luam o grupa de şase pisoi nou-născuţi și îi împărțim în două 
subgrupe. Ținem trei pisoi pe Pământ și trimitem pe ceilalți trei cu o 
racheta a cărei viteza se apropie de viteza luminii. Îi aducem înapoi 

după un an. Pisoii rămaşi pe Pământ vor deveni bineînţeles pisici 
mature, în timp ce pisoii plecaţi în spaţiu vor reveni tot pisoi. Aceasta 
teorie nu a fost testata pe pisoi, dar a fost verificată experimental 
pentru obiecte (fără viață), dovedindu-se a fi corecta. Multe dintre 
conceptele considerate evidente la începutului secolului XX s-au 
dovedit a fi false. 

Oamenii de știință sunt de acum înainte mult mai prudenți și 
modești atunci când este vorba sa opereze cu idei din domenii în care 
acestea nu au fost verificate. Bineînţeles, în mare parte succesul 
ştiinţei rezida din dezvoltarea legilor generale care se pot întinde pe 
diferite domenii. Aceste legi sunt adesea remarcabil de eficiente, în 
măsura în care ne aduc informaţii noi și ne permit să prevedem lucruri 
pe care nu le putem încă observa direct. Și totuși suntem datori să 
rămânem conștienți de faptul ca aceste extensii pot fi false, ba chiar 
fundamental false. În ciuda răsturnării viziunii noastre asupra fizicii, 
este liniștitor de remarcat ca legile ştiinţei secolului al XIX-lea nu sunt 
atât de greșite în zona în care ele erau inițial aplicate - lumea vitezelor 
obişnuite și a obiectelor mai mari decât un vârf de ac. În acest domeniu 
ele sunt adevărate. Noi învăţăm la școala legile lui Newton și Maxwell, 
deoarece în sfera lor de aplicabilitate ele rămân adevărate și utile. 

Știm astăzi ca teoriile științifice cele mai sofisticate și cele mai 
recente - vezi mecanica cuantica - sunt totdeauna incomplete. Le 
folosim deoarece, în anumite domenii, ele sunt uimitor de adevărate. 
Totuși ele ne arunca uneori în inconsistente pe care nu le înțelegem, și 
atunci trebuie să admitem ca trecem printr-un punct de cotitura 
esenţial. Ne mulțumim să admitem și să acceptăm paradoxurile, în 
speranţa ca într-o zi o înțelegere mai profunda ne va permite să le 
rezolvam. De fapt, recunoaşterea acestor paradoxuri şi studiul lor ne 
ajuta, fără îndoială, să înțelegem mai bine limitele gândirii noastre, 
aducându-i corecții. 

Cu aceasta privire retrospectiva a stării reale în care se afla 
cunoaşterea ştiinţifică, ajungem acum la similitudinea, la identitatea 
apropiata dintre știință și religie. Rolul științei este acela de a 
descoperi ordinea în Univers şi de a înţelege prin ea însăși lucrurile 
din care noi, oamenii, realizam o experiență trăită. Exprimam această 

ordine sub forma de legi și principii ştiinţifice. Ne străduim să le 
enunțăm simplu, concis şi consistent. Scopul religiei poate fi formulat, 
gândesc eu, atât ca înțelegerea (și deci acceptarea) a intenţiei și a 
sensului Universului nostru, cât şi a raportului dintre noi și Univers. 
Cele mai multe religii vad o origine unificatoare și înglobatoare între 
sens și aceasta forță suprema pe care o numim Dumnezeu. 

A înțelege ordinea Universului pe de o parte, și intenţia lui, pe 
de altă parte, sunt două lucruri diferite, dar nu atât de îndepărtate unul 
de altul. Cuvântul „fizica” în japoneză se traduce prin butsuni, care 
înseamnă rațiunea lucrurilor. Apare astfel o asociere inevitabila între 
natura și intenția Universului în care trăim. 

Care sunt aspectele din religie şi ştiinţa care le fac asemănătoare 
dar și diametral opuse? Eu cred că cele mai multe deosebiri rezulta din 
diferenţele de limbaj utilizat și din motive istorice. Multe altele vin din 
diferențele cantitative suficient de evidente pentru ca noi să le 
preluam inconștient ca diferenţe calitative. Să analizam acum unele 
dintre aceste aspecte pentru care ştiinţa și religia par, la o privire 
superficiala, foarte diferite. 

Iov şi Einstein, oameni de credinţa 

Rolul esenţial al credinţei în religie este atât de bine cunoscut, 
încât este adesea considerata ca o caracteristică care deosebește 
religia de ştiinţă. Dar credinţa este esenţială și în ştiinţă, chiar dacă 
nu-i recunoaștem rolul în cadrul ştiinţei. Omul de știință are nevoie de 
credință, atunci când începe activitatea și de o credinţă şi mai mare 
pentru a duce la bun sfârșit lucrările cele mai dificile. De ce? Pentru ca 
el trebuie să se angajeze personal, să creadă că exista o ordine în 
Univers şi ca spiritul uman, care devine propriul sau spirit, este capabil 
să înțeleagă această ordine. Fără aceasta credință, nu va exista interes 
pentru a încerca înţelegerea lumii, presupusa dezordonata și de 
neînțeles. O astfel de lume ne va aduce în epoca superstițiilor, când 
omul gândea ca forte capricioase manipulează Universul său. De fapt, 
progresul științific este datorat credinţei într-o lume inteligibila pentru 
om, care poate duce la schimbarea majora de la era superstiţiilor la era 
ştiinţei. 

Un alt aspect al credinţei științifice este și postulatul că exista o 


realitate unica și un obiectiv valabil pentru toți. Aceasta realitate trece 
bineînțeles prin simțurile noastre şi poate fi diferita, în funcție de 
interpretarea personală. Totuşi, gândirea științifică rămâne 
circumscrisa ideii lui Berkeley, conform căreia lumea s-a născut din 
spirit şi este posibila existența a două sau mai multe viziuni despre 
lume, simultan valabile şi opuse. Mai simplu spus, ştiinţa postulează, şi 
experiența afirma, ca dualitatea exista. Necesitatea credinței în știința 
aminteşte de descrierea credinţei religioase atribuita împăratului 
Constantin: „Cred pentru a putea cunoaște”. Dar aceasta credință este 
atât de ancorata în știință, încât i s-a uitat originea. 

Einstein oferă un exemplu destul de clar al acestei credinţe, iar 
multe dintre contribuţiile sale vin dintr-o credinţa într-un anumit tip 
de ordine seducătoare. Una dintre remarcile sale faimoase este scrisa 
în germana la Fine Hall de Princeton: „Dumnezeu este subtil, dar nu 
răutăcios”. Cu alte cuvinte, lumea pe care Dumnezeu a creat-o poate fi 
complexa și dificil de înţeles pentru noi, dar nu este arbitrara și ilogica. 
Einstein a încercat, în a doua jumătate a vieţii lui, să unifice gravitația 
electromagnetismul. Numeroşi fizicieni cred că el se afla pe o pistă 
greşită și nimeni nu ştie încă dacă a făcut progrese în această direcție. 
În schimb, Einstein avea credinţă în unitatea şi ordinea Universului, şi 
a lucrat intens pentru această idee mai bine de treizeci de ani. Fără 
îndoială, avea o convingere de nezdruncinat ce i-ar fi permis să spună, 
ca profesiune de credinţă, alături de lov: „Deși Tu ma ucizi pe mine, eu 
voi avea încredere în Tine”. 

Oamenii de ştiinţă obișnuiți, care lucrează la proiecte mai puțin 
importante, se găsesc frecvent în situaţia în care lucrurile par a nu mai 
avea sens. A ordona și a înțelege lumea este un lucru chinuitor. Totuși 
omul de știință are credinţă în ordinea care trebuie găsită, şi care, lui 
sau unuia dintre colegii lui, i se va descoperi în final. 

Sfinții Părinţi nu au văzut între religie și știință divergență, ci 
convergență, nu opoziţie, ci doar distincţie, acordând în vremea lor un 
loc semnificativ științelor. Chiar dacă pare că dialogul teologiei cu 
ştiinţa s-a dezvoltat cu precădere în ultimii 50 de ani, datorită unor 
consecințe surprinzătoare ale unor teorii remarcabile, obținute în 
special în fizică, totuşi subiectul acestui dialog este mult mai vechi. Un 

număr însemnat de Sfinți Părinţi ai primelor veacuri creștine au fost 
interesați de rezultatele științelor vremii şi au încercat să le arate în 
lumina adevărurilor de credinţă. De aceea în spiritul dialogului dintre 
ştiinţă şi religie „teologii de astăzi trebuie nu doar să repete pe Sfinţii 
Părinţi ci, în comuniune spirituală cu ei să facă pentru timpul nostru, 
ceea ce ei au făcut pentru timpul lor: să aibă o atitudine de respect și de 
receptare cu discernământ a rezultatelor cunoașterii umane bazate pe 
cercetare”. 

Clement Alexandrinul realizează prima încercare savantă de 
asimilare a culturii păgâne în creştinism. El declară că „filosofia greacă 
a jucat pentru antichitate rolul Vechiului Testament de călăuză spre 
Hristos”. 

Fericitul Augustin descoperă în filosofia lui Platon ideea de 
Treime iar Sfântul lustin Martirul și Filosoful consideră că Logosul s-a 
revelat în mod parţial și filosofilor păgâni ca o lumină așezată în 
rațiunea filosofică. 

O altă opinie vrednică de luat în seamă este cea a Sfântului 
Grigorie de Nazianz, care susține că știința nu ne deturnează de la 
religie deoarece „departe de a fi dăunătoare în sine, studiile profane ne 
ajută să avansăm toi mai mult în cunoașterea Autorului divin al naturii”. 
Această părere conform căreia nu pot exista neînţelegeri reale între 
Biserică și ştiinţă, o găsim şi la Fericitul Augustin, care are încredere în 
Știință deoarece universul, ca operă a lui Dumnezeu este bun și deci 
studierea acestuia nu poate fi decât un lucru bun pentru om, 
suscitându-i admiraţia față de Creator. 

Sfinții Părinţi aveau o atiutudine de profund respect față de 
cultura veche. Sfântul Vasile cel Mare în scrierea sa „Despre educația 
tinerilor”, spune că „lumina naturală a spiritului omenesc care confirmă 
binele, frumosul și adevărul, revelate de Biserică, poate fi socotită o 
lumină dăruită de Dumnezeu oamenilor pentru a lucra la căutarea 
Adevărului”, care este lisus Hristos, Mântuitorul lumii. Tot Vasile cel 
Mare afirmă că „Admiraţia noastră față de măreţia creaţiei nu se 
micșorează cu nimic dacă aflăm prin cercetare modul în care s-au făcut 
toate aceste lucrări minunate”. 

Sfinții Părinţi se folosesc de ştiinţele profane ca auxiliare ale 


teologiei creştine. Chiar dacă în vremea Sfinților Părinţi existau 
curente religioase care negau valoarea culturii profane, Părinți precum 
Grigorie de Nazianz, Grigore de Nyssa, loan Damaschin, Maxim 
Mărturisitorul sau Grigore Palama au pus în valoare, atât în latura 
gândirii mistice, cât și în cea a formulărilor dogmatice, bogăţia culturii 
filosofice. În Hexaimeron, Sfântul Vasile face apel la ştiinţele naturale, 
la cosmologie, la antropologie şi la gândirea filosofică aristotelică iar 
Sfântul Damaschin utilizează toate datele științelor profane, de la 
psihologie şi medicină până la geografie şi astronomie. 

În consecință, putem afirma că omul, în calitate de ființă creată 
după chipul lui Dumnezeu și în perspectiva veşnicei asemănări cu El, 
deține unele privilegii și anume posibilitatea de a avea o legătură 
liberă şi conștientă cu Creatorul său, și capacitatea de a se înzestra cu 
noi perspective asupra lui însuși și asupra celor din jur, cu ajutorul 
ştiinţei. Se observă că darul cu care a fost înzestrat omul încă de la 
creație, adică de a fi după chipul Creatorului său (Facere 1, 26) 
reprezintă temeiul Dialogului creator dintre Religie și Știință. 
Rezultă de aici că în măsura în care omul ar fi înaintat spre 
asemănarea cu Dumnezeu, ar fi realizat o unire cât mai deplină între 
Religie şi Știință, în sensul că tainele, pe care atât de greu le descoperă 
astăzi știința, s-ar fi deschis celui care, în calitate de microcosmos, se 
făcea izvor de binecuvântare pentru macrocosmos. 

St. W. Hawking, numit Newton al sec. XX, afirma că „Teoria nu 
ne spune dacă Dumnezeu există sau nu, ci numai că El nu este arbitrar”. 
Dar, cine știe, nu teoriei (în accepțiunea actuală) îi este dat să 
descopere existenţa lui Dumnezeu, nu are cum anume și nici ce i-ar fi 
necesar. Mai degrabă ea ne-ar spune cu Ecclesiastul că „Toate le-a 
făcut Dumnezeu frumoase şi la timpul lor; El a pus în inima lor veşnicia, 
dar fără ca omul să poată înțelege lucrarea pe care o face Dumnezeu, 
de la început la sfârșit”. Sau cu psalmistul: „Cât s-au mărit lucrurile 
Tale, Doamne, toate cu înțelepciune le-ai făcut!” pentru a ne întreba cu 
el: „Doamne, ce este omul că te-ai făcut cunoscut lui?”. Și dacă este 
adevărat că „este vreme pentru orice îndeletnicire de sub cer”, am 
spune că timpul nostru este şi unul al dialogului. Un dialog între 
oameni, început şi întreținut de Dumnezeu, unul al îmbogățirii de 

natură să convertească cercul vicios al răului lumii într-un cerc virtuos, 
al biruinței asupra lui. Ca şi cum, doar cu puţină atenţie, fiecare ar auzi 
întrebarea pe care Dumnezeu i-a pus-o lui Adam, „unde ești?'; un 
îndemn la cunoașterea de sine, posibilă prin cunoașterea a tot ceea ce-l 
înconjoară şi prin comunicare spre comuniune. Doar știm prea bine, 
sunt diferențe care duc la confruntare și vrajbă. Dar sunt şi dintre 
acelea care se caută, se atrag spre unitate și cultivate dau seama de 
rostul fiecăreia spre armonie, îmbogățindu-ne fără seamăn, sprijinind 
suișul de la cele văzute la cele nevăzute, de la cunoaștere la înțelegere, 
de la unicitate la unitate. 

Acesta a fost spiritul în care s-au desfășurat lucrările 
simpozionului „Dialogul dintre filosofie, teologie și ştiinţă”, organizat 
de Secția de Filosofie, Teologie, Psihologie şi Pedagogie a Academiei 
Române. Cum afirma în deschidere, acad. Gh. Vlăduţescu, 
vicepreședinte al Academiei Române, mintea noastră se exercită în 
domenii diferite - religios, filosofic, ştiinţific, artistic - şi toate se 
întâlnesc, mai devreme sau mai târziu, în căutarea aceluiași „în sine”. 
Domeniile sunt complementare, adevărurile specifice, căile altele, ceea 
ce nu ar trebui să implice o permanentă gâlceavă, la limită ele fiind 
convergente. Nu e vorba de slăbiciune, ci „dimpotrivă, la fel cum tăria 
fiinţei noastre individuale și generice vine din aceea că suntem 
sensibilitate cu cinci deschideri și pe deasupra rațiune, cultural suntem 
deopotrivă filosofie, teologie, artă, știință şi astfel dialogul este posibil 
structural”. Au urmat comunicările susținute de Pr. Prof. Dumitru 
Popescu, membru de onoare al Academiei Române, - „Raţionalitatea 
creației şi dialogul între teologie, filosofie şi ştiinţă” -, dr. Adrian 
Lemeni, secretar de stat la Ministerul Culturii și Cultelor - „Limitele 
gândirii axiomatice - premisă epistemologică a dialogului dintre 
filosofie, teologie şi știință. Apofatismul cuantic - interfață în dialogul 
teologiei cu știința” -, prof. univ. Ilie Pârvu, membru corespondent al 
Academiei Române - „Albert Einstein şi religiozitatea savantului”, prof. 
univ. dr. Wiliu Dancă - „Dialogul dintre filosofie, teologie, știință. 
Modele și criterii de orientare din învățătura Bisericii” şi prof. univ. dr. 
Viorel Soran - „Credinţă și ştiinţă”. 


Raţionalitatea și taina lumii 


O „coincidență semnificativă” a făcut ca această manifestare să 
aibă loc în anul când se împlinește un secol de la celebra teorie a 
relativităţii a lui E. Einstein, pentru care, amintea Ilie Pârvu „Știința 
fără religie este infirmă. Religia fără ştiinţă este oarbă”. Desigur, una 
dintre afirmaţiile sale provocatoare, ce aveau să dea multă bătaie de 
cap contemporanilor şi nu doar lor. Dincolo de acestea, „conexiunea 
dintre construcția teoretică, gândirea filosofică şi meditaţia religioasă 
în opera lui Einstein poate reprezenta un gen de experiență 
fundamentală pentru a obține un model generalizabil al temeiurilor 
unității fațetelor spiritului în acțiunea sa creatoare la nivel esenţial”. 
Nu spunea oare un filosof modern că „puţină știință te îndepărtează de 
Dumnezeu; multă știință te apropie de Dumnezeu”. Și cât de multe 
trebuie să cunoști pentru a înţelege că întreaga ta știință reprezintă 
acel „nimic” de care vorbea filosoful? La hotarul acestui „nimic”, pentru 
a putea merge mai departe, se înalță ruga: „cred Doamne, ajută 
necredinţei mele!” 

Contribuțiile lui Einstein la dezvoltarea filosofiei ştiinţei sunt cu 
totul remarcabile, oferind o teorie fundamentală, un mediu prielnic 
interogațiilor filosofice şi soluții pentru unele dintre problemele ei. 
Despre relaţia lui cu teologia, Fr. Durrenmatt spunea că „vorbea atât de 
des despre Dumnezeu încât eram tentat să cred că era un teolog 
deghizat”. Monografia ce i-a fost dedicată de Max Jammer începe cu 
remarca lui Einstein că „între religie şi ştiinţă are loc o relaţie 
asimetrică importantă: ştiinţa depinde în mare măsură de religie, dar 
nu şi viceversa”. Dintre modalităţile în care teologia și ştiinţele naturii 
şi sociale intră într-un dialog transdisciplinar, Ilie Pârvu a prezentat 
noul statut al divinităţi, „în care Dumnezeu apare într-o relație cu totul 
nouă cu timpul şi cu lumea, fiind simultan atemporal și imanent, 
participant la evenimentele naturale” şi conducând spre un „veritabil 
model de gândire ontologică”. Influențe ale concepției einsteiniene 
sunt prezente și în teologie, unii teologi protestanți, dar și catolici, 
încercând să se adapteze exigenţelor teoriei care a revoluționat 
gândirea veacului trecut. Între ei, Bernard Lonergan, teolog iezuit, a 

elaborat o metodă generalizată a teologiei, în ideea că aspectele 
metodologice ale teoriei einsteiniene pot orienta spre „actul 
organizării originare a inteligenţei”, spre acele operații ale intelectului 
care să permită o perspectivă unică asupra cunoașterii, fie ea ştiinţifică, 
filosofică sau teologică. 

Definind cultura ca „vastul univers al cunoştinţelor create de om 
despre realitatea materială și spirituală a lumii în care trăim”, Viorel 
Soran a propus un model propriu al acesteia. Din unitatea spiritului se 
desprind patru „regnuri” ale culturii umane: religioasă emanată de 
divinitate conducând spre fericirea veşnică; artistică imaginată de 
„arta fierbinte” ce conduce la bucuria de a trăi; științifică, generată de 
ştiinţa rece, generând logica existenței și teologică, izvorând din 
adâncimile cugetării și îndreptând spre înțelepciunea vârstelor. 
Fiecare se întemeiază pe un adevăr, are concepte proprii, operează cu 
metode specifice și între ele apar şi se dezvoltă legături 
interdisciplinare, ce arată că „Dumnezeu a voit în mod liber să creeze o 
lume în mers către o desăvârșire finală”, în sensul subliniat de Th. 
Chardin, de la alfa la omega, de la biologic, la noetic şi cosmic. De aceea 
fiecare există şi evoluează sprijinindu-se reciproc şi niciuna nu poate fi 
înţeleasă singură. Nu scria B. Russell că orice conflict între ştiinţă și 
credință nu e generat de conţinutul lor, ci de divergenţele dintre 
reprezentanții lor? 

Făcând o amplă incursiune în scrierile patristice şi fizica 
contemporană, Adrian Lemeni, a demonstrat că nu există un adevăr al 
teologiei şi altul al științei, că atât credinciosul cât și savantul se 
împărtăşesc din unul și același Adevăr, „într-o experienţă doxologică în 
care atât teologia cât și știința devin expresii ale liturghiei cosmice”. 
Fizica cuantică se apropie de apofatism și, odată cu aceasta, „știința 
recunoaşte raționalitatea și taina lumii”, iar „cunoașterea este o taină a 
întâlnirii care rodeşte prin experiența Harului”. Sau, cum atât de 
profund scria Părintele Stăniloaie, „știința nu înlătură misterul omului 
şi al lumii, ci îl accentuează”. Şi apoi, de unde întreaga știință „dacă 
Dumnezeu n-a pus la început complexitatea rațională a lumii?” 


Logosul şi creaţia 


Ordinea universală armonioasă şi raţională are, cum afirma Pr. 
Prof. Dumitru Popescu două componente - ideile sau rațiunile eterne 
vin de la Logos, ca model al lucrurilor create care se manifestă prin 
energiile divine și raționalitatea lucrurilor și energiilor create, în care 
se oglindesc ideile sau rațiunile Logosului etern al Tatălui. Când 
savantul descoperă raționalităţile lucrurilor ivite din Rațiunea divină, 
se poate spune, cum a făcut-o P. Davies că „știința ne indică drumul 
către Dumnezeu cu o mai mare siguranţă decât religia”. Sf. Atanasie cel 
Mare deosebea două lumi - una văzută, alta nevăzută, una sensibilă, 
alta inteligibilă, care depășesc dualismul spirit/materie şi se regăsesc 
în unitatea lor interioară și exterioară în Logosul etern, unicul lor 
Creator. Unitatea acestor lumi se întemeiază pe unitatea Logosului, 
ambele fiind create de Logosul divin al Tatălui şi sunt destinate să se 
împărtăşească de eternitatea creatorului, în puterea Duhului. 

Creația nu este jocul întâmplării, al hazardului și promovarea 
unor asemenea idei este deosebit de nocivă, lăsând umanitatea pradă 
forțelor iraționale, aflate în adâncurile ei și deschid nebănuite căi de 
manifestare a agresivităţii şi violenţei. „În concluzie, subliniază 
distinsul teolog, lumea trebuie să rămână întemeiată pe Logos şi pe 
raționalitatea ei intrinsecă, aşa cum arată teologia, filosofia, fizica nouă, 
pentru că numai astfel o vom feri de forţele stricăciunii şi ale 
fanatismului global”. 

Și iar ajungem la importanţa dialogului, despre care Pr. Prof. W. 
Dancă afirmă că „trebuie să aibă loc în interiorul conştiinţei și între 
oameni, nu între idei”. Pentru Biserică, acest dialog, necesar și urgent, 
are o finalitate pastorală și este confruntat cu trei tendinţe - 
tehnologică, panteistă și fideistă. Omului tehnologic, credința îi 
aminteşte că vocaţia sa este de a fi co-participant conștient şi 
responsabil la mântuirea lumii. Concepţiilor panteiste actuale, 
promovate îndeosebi de mișcarea New Age, autorul, după un amplu 
excurs în teoriile ştiinţei actuale, le răspunde, invocându-l pe S.S. Papa 
loan Paul al II-lea, care afirma că: „Se poate spune că prin această 
putere creatoare, Dumnezeu este în creație şi creaţia în El. Totuşi 
această imanenţă a lui Dumnezeu nu știrbeşte cu nimic transcendența 

Lui în raport cu lucrurile care primesc existență de la El”. Pentru 
creștinism, natura, soră a omului, este „primul stadiu al Revelaţiei 
divine, este lucrarea Spiritului divin, care îl face pe credincios să-L 
laude pe Dumnezeu Unul şi întreit, fără să se oprească la ideea unei 
sacralități anonime şi impersonale”. Cât despre tentaţia fideistă, e 
folositor să subliniem că „pentru știință, a cunoaște înseamnă a explica, 
pentru credinţă, a cunoaște înseamnă a iubi”. Pentru a înțelege aceasta, 
se simte acut nevoia unei paidei adevărate, „care să valorifice 
inteligența pentru a echilibra sentimentul”. E nevoie, cum spunea Papa 
loan Paul al II-lea, de o astfel de înţelepciune „pentru ca toate noile 
descoperiri ale omului să devină mai umane”. Ceea ce unește într-un 
singur cuvânt, după J. Guitton, măreția trupului cu aceea a spiritului şi 
caritatea, desemnând cunoașterea perfectă și pură, este inima; acest 
„organ al transcendenţei”, cum spunea unul dintre Sfinții Părinți. 

Şi cum a fost citat ades B. Pascal, să amintim că el a spus că 
Hristos stă răstignit până la sfârşitul veacurilor. Să nu uităm că lisus, 
pe cruce, s-a rugat: „Părinte iartă-le lor că nu știu ce fac”, expresie 
supremă a iubirii divine. Și ne este dat timpul ca „interval care durează 
între chemarea lui Dumnezeu adresat iubirii noastre - ne învață 
Părintele Dumitru Stăniloaie - şi răspunsul nostru la iubirea lui 
Dumnezeu. Este timpul răspunsului omului”. lar omul este, deodată, 
liber şi responsabil. El poate urâţi sau chiar distruge lumea şi pe sine. 
Dar îi stă în putere s-o şi transfigureze, îndumnezeindu-se, cum citim 
într-o poezie a lui Nichifor Crainic: „Pământu-n soare se-nveșmântă / 
Și fapta mea-i oglindă-n care vezi / Lumina paradisului răsfrântă. / În 
brațul meu eşti Doamne, și lucrezi, / Şi-n truda mea, cu mine laolaltă / 
Te bucuri sângerând, ca să creezi”. 


Contribuțiile oamenilor de știință religioşi la progresul omenirii. 


Mulţi dintre oamenii de ştiinţă care dețin un rol important în 
istoria lumii în ceea ce privește progresul științific al lumii, au crezut 
nu doar că există o divinitate, ci au crezut în Dumnezeul adevărat și în 
Sfânta Scriptură. Ei sunt o dovadă în plus că între Religie şi Știință nu 
există divergență ci convergență sau împreună lucrare. 

Johannes Kepler (1571 - 1630). A fost descris ca omul ce a 
început procesul prin care superstiția a fost înlocuită cu rațiunea 
datorită marii sale opere și descoperiri în domeniul astronomiei. El 
şi-a rezumat crezul afirmând: „Sunt creștin”. L-a recunoscut pe 
Dumnezeu drept „Creatorul plin de bunăvoință care a adus în ființă 
natura din nimic”. Kepler scria: „Mare este Dumnezeu, Domnul nostru, 
mare este puterea Sa și înțelepciunea Lui nu are sfârșit”. 


Sir Isaac Newton (1642 - 1727). A fost unul dintre cei mai mari 
oameni de știință, autorul a foarte multe descoperiri, printre care 
legile gravitaţiei, legile mișcării și calculul matematic. Contribuţia sa la 
progresul științei acoperă domeniile fizicii, matematicii și astronomiei. 

Newton L-a iubit pe Dumnezeu și a crezut în Cuvântul lui 
Dumnezeu. A studiat Biblia și a scris cărți despre studiul său biblic. El a 
scris: „Am convingerea fundamentală că Biblia este Cuvântul lui 
Dumnezeu, scris de oameni insuflaţi de Dumnezeu. Studiez zilnic Biblia”. 
Punctul său de vedere, ca om de ştiinţă, a fost afirmat clar atunci când 
a spus: „Ateismul nu are sens. Când mă uit la sistemul solar, văd 
pământul aflat la distanţa potrivită de soare pentru a primi cantitatea 
corespunzătoare de căldură și lumină. Așa ceva nu s-a produs din 
întâmplare". Investigând mişcarea planetelor, Newton a văzut mâna lui 
Dumnezeu la lucru. lată ce a mărturisit el: „Acest sistem extraordinar al 
soarelui, planetelor și cometelor poate izvori doar din sfatul și 
stăpânirea unei Fiinţe inteligente... Această Fiinţă guvernează toate 
lucrurile... ca Domn al tuturor”. 


Matthew Maury (1806 - 1873). A fost o figură de frunte în 
domeniul oceanografiei şi hidrografiei. A scris şi cărți renumite, dintre 
care unele au devenit cele mai populare manuale în domeniu. 

Maury a fost un creștin devotat care accepta autoritatea lui 
Dumnezeu asupra vieţii sale. Și-a folosit realizările deosebite pentru 
a-l da slavă Dumnezeului pe care-L recunoștea drept Domnul întregii 
creații. A apărat cu mult zel folosirea Scripturii în cercetările și 
scrierile sale: „Am fost acuzat de oamenii de știință... că citez Biblia 

drept confirmare a principiilor geografiei fizice. Biblia, spun aceștia, nu 
a fost scrisă în scopuri științifice și de aceea ea nu reprezintă o 
autoritate în probleme științifice. Să avem iertare! Biblia este o 
autoritate în orice domeniu de care se atinge...Biblia este adevărată și 
știința este adevărată, și de aceea, fiecare, citite corect, nu fac decât să o 
dovedească pe cealaltă ca fiind adevărată”. 


James Joule (1818 - 1889). Este renumit datorită contribuției 
sale în domeniul fizicii, realizând legătura dintre căldură şi mișcarea 
mecanică; de aceea numele său a fost dat unităţii de măsură a energiei, 
Joule-ul. Joule a fost un creştin a cărui credinţă era binecunoscută. El a 
simțit o armonie puternică între munca sa şi adevărul descoperit în 
Biblie. Mulţi colegi de-ai săi, oameni de știință, i-au împărtăşit punctele 
de vedere și nu au îmbrățișat darwinismul, care, la acea dată, făcea 
ravagii în Anglia. În consecință, în 1864, la Londra, 717 oameni de 
ştiinţă au semnat un manifest remarcabil intitulat „Declarația 
studenților în științele naturale și fizice” în care îşi mărturiseau 
încrederea ce o aveau în integritatea ştiinţifică a Sfintelor Scripturi. 
Joule credea cu tărie că Dumnezeu este Creatorul și a afirmat că are 
următoarele priorități: „După cunoașterea și împlinirea voii Lui 
Dumnezeu, următorul meu ţel este să cunosc câte ceva despre atributele 
Sale - despre înţelepciunea, puterea și bunătatea Sa - așa cum sunt ele 
arătate de lucrarea mâinilor Sale”. 


Rolul revelaţiei 

O alta idee comuna referitoare la diferența dintre știință și 
religie se bazează pe metodele folosite în a afla adevărul. Adevărurile 
religioase vin adesea din mari revelații. Este în mod obișnuit admis ca 
bagajul de cunoaștere științifică se datorează deducției logice, pornind 
de la acumularea de date, analizate prin metode bine stabilite, în 
vederea obținerii generalizărilor, pe care le numim legi. Sau, o astfel de 
descriere a descoperirii ştiinţifice nu duce la adevăr. Cele mai multe 
descoperiri științifice mari se produc altfel și sunt foarte aproape de 
revelaţie. În general acest termen nu este utilizat în domeniul științific, 
pentru că avem obișnuinţa de a-l utiliza doar în context religios. Dar în 

cercurile ştiinţifice se vorbeşte de intuiție, de descoperiri accidentale 
sau chiar despre o idee strălucită pe care a avut-o cercetătorul. Dacă se 
compara împrejurările în care au apărut marile idei științifice, se 
observa că se aseamănă izbitor cu acelea ale revelaţiilor religioase, 
văzute sub protecţia unui înger nemistic. Gândiţi-vă la Moise în desert, 
tulburat şi căutând cum să-i salveze pe copiii lui Israel. Brusc a avut o 
revelație, pe când trecea pe lângă un tufiş arzând. Se găsesc multe 
revelații de acest tip în Vechiul și Noul Testament. Gândiţi-vă și la 
Buddha Gautama, care a călătorit și a căutat binele, de-a lungul mai 
multor ani, şi căruia, într-o zi, în vreme ce stătea așezat sub un copac, 
i-au fost relevate ideile. La fel şi omul de știință, după o muncă 
îndârjita şi o angajare intelectuala şi emoţională importanta, găsește 
brusc soluţia. Astfel de idei au apărut adesea în momentele de pauza 
de lucru. Un exemplu cunoscut și edificator a fost descoperirea 
nucleului benzenic de către Kekule care, visând cu ochii deschiși în fața 
focului, i-a apărut brusc ideea unei molecule în forma de șarpe care îşi 
înghite coada. Noi nu ştim să descriem procesele mentale, care 
antrenează creaţia în astfel de licăriri științifice noi și importante. Dar 
este clar ca marile descoperiri, marile salturi, se datorează rareori 
pretinselor metode științifice. Cel mai adesea ele sunt rodul 
revelațiilor, ca în cazul lui Kekule, prin forțarea imaginației, dar 
întotdeauna în cadrul realităţii. 

Părerea conform căreia ideile religioase nu răspund decât la 
credința și revelație, în timp ce ştiinţa reuşeşte să ofere dovezi, 
constituie o idee venita de la cei care văd diferenţe între știință și 
religie. În aceasta perspectiva, dovezile conferă ideilor ştiinţifice un 
caracter absolut și universal, în timp ce ideile religioase nu sunt 
recunoscute decât de credincioși. Natura dovezii științifice este de fapt 
relativ diferita de ceea ce se crede îndeobște. Dovada matematica și 
logica include alegerea unui ansamblu de postulate, care sunt 
consistente între ele şi care sunt aplicabile într-o situaţie data. În cazul 
ştiinţei naturii este de bun-simț ca ele să fie aplicate lumii care ne 
înconjoară. După aceea, pe baza legilor logice cu care le-am pus de 
acord și pe care trebuie să le admitem, se pot verifica consecințele 
acestor postulate. Este posibil ca aceste postulate să fie satisfăcătoare? 

Matematicianul Gödel a arătat că este fundamental imposibil, în 
matematicile cele mai răspândite, să realizezi un ansamblu de 
postulate care să fie autoconsistent. Noi nu avem baze reale pe care să 
putem construi un raționament fiabil. Gödel ne surprinde şi mai mult, 
arătându-ne ca, în același domeniu matematic, ar exista totdeauna 
adevăruri matematice care ar fi de nedemonstrat de către logica 
normala. Demonstraţiile sale, care au apărut cu numai câteva decenii 
în urmă, au schimbat profund viziunea noastră despre logica umană. 

Un alt mijloc de a te convinge de validitatea unui concept 
ştiinţific sau a unui postulat este de a-l pune la încercare prin 
experiența, cum se face în cadrul științelor naturii. Se imaginează 
experiențe care vizează testarea ipotezelor de lucru și vom considera 
corecte acele legi și ipoteze care sunt în acord cu rezultatele 
experimentale. Astfel de teste pot infirma o ipoteză despre care crede 
că este corecta şi aplicabila, dar niciodată aceasta verificare nu se face 
în mod absolut. 

Credinţele religioase pot fi ele considerate ca ipoteze de lucru, 
testate şi validate de experiența? Unii consideră ca aceasta simpla 
întrebare este ceva lumesc și respingător. Oricum ar fi, ea fixează o 
distanta fata de absolutismul în materie de religie. Nu văd în ce fel 
acceptarea religiei pe baza experimentala poate fi criticabila. 
Validitatea conceptelor religioase a fost, de-a lungul diferitelor etape, 
verificată prin experiențe personale și ale societății. A fost o 
constrângere mai mare decât în cazul legii gravitației? Aceasta din 
urmă este numai o ipoteză de lucru, și nu suntem siguri nici de 
fundamentul ei și nici de domeniul de aplicabilitate. 

Totuşi, credința noastră în aceasta lege, cât şi în alte ipoteze 
ştiinţifice complexe, da vieţii noastre cotidiene un anumit procent de 
risc. 

Ştiinţa tratează adesea probleme simple şi situaţii foarte 
controlabile, în comparaţie cu cele tratate de religie, astfel încât se 
tinde să se mascheze similitudinile logice care exista. Experimentele 
controlabile în domeniul religiei, fără îndoială, nu sunt posibile şi de 
aceea luam ca dovada istoria umană și experiențele personale. Sau în 
anumite aspecte ale științei - cum este cazul ştiinţelor sociale - este un 

câştig recurgerea la acest tip de experiența (general umană sau 
personala), care reprezintă altceva decât realizarea unor experimente 
uşor reproductibile. 

Să presupunem acum că se accepta complet poziția conform 
căreia știința și religia sunt fundamental similare. Ce poziție să 
adoptam şi către ce situație ne îndreptam? Eu cred că religia poate 
profita de experienţa științifică, unde realitatea dura a naturii şi 
obținerea dovezilor au reușit să introducă în mintea noastră idei 
adesea greu de acceptat. 

Noi suntem datori, în primul rând, să recunoaștem natura 
ezitanta şi provizorie a cunoașterii. Dacă înțelegerea noastră actuala 
asupra științei sau religiei este în acord cu experienţa, ea va păstra un 
anumit grad de valabilitate, cum este și cazul mecanicii lui Newton. 
Dar pot fi lucruri mult mai profunde, pe care nu le cunoaștem încă, și 
care pot modifica radical maniera noastră de a gândi. 

Avem datoria de a ne aștepta să întâlnim paradoxuri, de care să 
nu fim prea surprinși sau deranjați. Noi ştim că exista paradoxuri în 
fizica - îl reamintim pe cel referitor la natura luminii. Mai ştim ca o 
înţelegere mai larga a lucrurilor ne permite să le rezolvam. Sunt și 
paradoxuri pe care nu o să le rezolvam niciodată. În domeniul religiei 
suntem deranjaţi de suferință care ne înconjoară și de inconsistenta ei 
cu un Dumnezeu al iubirii. În schimb, astfel de paradoxuri în ştiinţa nu 
ne distrug credința în ea, dar ne aduc aminte ca înţelegerea noastră 
este limitata, ceea ce poate uneori să ne ajute să facem progrese. 

Poate va veni o zi şi în religie în care se va manifesta principiul 
incertitudinii, pe care îl consideram astăzi că este, aproape exclusiv, un 
principiu fundamental al fizicii. Dacă este fundamental imposibil de a 
determina într-un mod precis, simultan, poziţia şi viteza unei particule, 
nu ar trebui să fim surprinşi în a recunoaște limite de acest tip și în alte 
aspecte ale experienței noastre. 

Aceasta opoziție în determinarea precisa a doua mărimi este 
numita de asemenea complementaritate; poziția şi viteza reprezintă 
două aspecte complementare ale unei particule, şi numai una dintre 
ele poate fi măsurată precis la un moment dat. Niels Bohr a sugerat 
deja ca percepţia omului sau a oricărui alt organism viu este aceea 

data de structura sa fizica, bazată pe acest tip de complementaritate. 
Adică examinarea extinsa şi precisa a alcătuirii atomice a omului 
forțează, din necesitate, amestecul viziunii fizice seci cu cea spirituală. 
Aceasta nu înseamnă, în niciun fel, a justifica poziția dogmatica, afișată 
de unii, prin care se afirma ca fenomenul remarcabil, care este 
personalitatea umană, poate fi exprimat numai în termenii legilor 
fizicii actuale ale comportamentului atomilor și moleculelor. Justiţia şi 
iubirea este un alt exemplu al acestei complementarități. O apropiere 
afectuoasa și o justiție corecta, manifestate simultan, par a fi 
incompatibile. Aceste exemple ar putea să reprezinte vag ceea ce este 
complementaritatea în ştiinţă sau ar putea explica greșit principiul 
incertitudinii. În orice caz trebuie să ne aşteptăm ca în ştiinţa sa existe 
limitări fundamentale care ne împiedica cunoaşterea, în același timp, 
cu precizie şi consistenta. 

Dacă știința și religia sunt considerate, pe ansamblu, similare, și 
închise în propriul lor domeniu, va exista un moment în care se vor 
întâlni cu adevărat? Eu cred că aceasta confluenta este inevitabila. 
Știința şi religia reprezintă, amândouă, eforturile omului care caută 
să-şi înțeleagă Universul în care trăieşte şi pe care încearcă să-l 
înţeleagă, ca fiind alcătuite din același aluat. Atunci când noi vom 
progresa în ambele domenii vom evolua în ansamblu. Până când se va 
realiza aceasta confluenta, știința va trece prin numeroase revoluții 
extraordinare, care se vor produce pe parcursul acestui secol și care 
vor reuşi negreșşit, să creeze o obişnuință a schimbărilor. Înțelegerea 
noastră privitoare la religie se va modifica, poate, prin progrese şi 
schimbări. Dar știința și religia trebuie să se întâlnească și aceasta 
convergenta va naşte o forță noua pentru amândouă. 

În faţa incertitudinii și a schimbărilor care ne întăresc 
convingerea ca niciodată limitele și ezitările nu dispar, ne punem 
întrebarea: cum am putut noi să trăim și să acționăm în fiecare zi? 
Aceasta problema este cea care, cred eu, de numeroase ori a tentat 
omul să afirme ca poseda adevărul ultim, pe care l-a închis într-o 
frazeologie uneori simbolica, chiar dacă aceasta frazeologie înseamnă 
interpretări diferite, date de diverse persoane. Angajamentul şi 
eforturile noastre, dăruirea noastră fata de ideile pe care le 

recunoaștem ca fiind provizorii și nu definitive reprezintă, pentru 
spiritul şi emoţiile umane, un adevărat test. 

Galilei a susținut teoria lui Copernic referitoare la sistemul solar 
şi aceasta l-a costat foarte scump, datorită opoziţiei bisericii. Noi ştim 
astăzi ca poziția apărată de Galilei, adevărul ideii ca Pământul se 
rotește în jurul Soarelui şi nu invers, este o afirmaţie inutila. Cele două 
descrieri sunt echivalente în cadrul relativităţii generale, chiar dacă 
prima este mai simplă. Și totuşi noi onoram curajul și dorinţa lui Galilei 
de a revendica ceea ce ţinea de adevăr. A fost, şi este, important pentru 
noi, cât și pentru dezvoltarea viziunilor științifice şi religioase ale 
epocii sale, conducând la o mai bună înţelegere actuala a acestor 
probleme. 

Aşa cum autoritatea religioasă era mai importanta în Italia lui 
Galilei, decât este astăzi, știința părea atunci mai noua și mai 
vulnerabila. Avem tendința de a crede ca noi astăzi suntem mai 
sofisticaţi şi ca ştiinţa şi religia actuale sunt mai complexe şi astfel că 
ne este mai dificil să avem o poziţie tranşantă. Totuși, dacă acceptam 
ideea că exista un adevăr, trebuie atunci să dorim să ne angajăm așa 
cum a făcut Galilei sau, cu mult înaintea lui, Gautama. 


Este o greşeală de raționament să crezi ca faptele „vorbesc de la 
sine” de fapt acestea sunt întotdeauna interpretate prin prisma unei 
anumite structuri de judecata şi referință (framework). Framework-ul 
din spatele interpretărilor evoluționiștilor este naturalismul - adică se 
presupune ca lucrurile s-au făcut singure, ca nicio intervenție divina 
nu a avut loc, şi ca Dumnezeu nu a descoperit oamenilor cunoştinţe 
despre ceea ce s-a întâmplat în trecut. 

Evoluţia este o deducție bazată pe aceste presupuneri, şi în 
esenţa ei evoluţia e ideea conform căreia lucrurile s-au făcut de unele 
singure. Aceasta include unele dintre următoarele idei nedovedite: 
nimicul a dat naștere la ceva odată cu un presupus „Big Bang”, materia 

non-vie a dat naştere vieţii, organismele unicelulare au dat naştere 
celor multicelulare, nevertebratele au dat naștere vertebratelor, nişte 
creaturi asemănătoare maimuţelor au dat naștere oamenilor, materia 
non-inteligenta și amorala a dat naștere inteligentei și moralității, 
dorinţele omului au dat naştere religiilor, etc. 

Profesorul D.M.S. Watson, unul dintre liderii biologiei și 
scriitorilor ştiinţifici din vremea sa, a demonstrat prejudecățile ateiste 
din spatele gândirii evoluționiste atunci când a scris: 

Evoluţia este o teorie universal acceptata nu pentru ca aceasta 
poate fi demonstrată ca fiind adevărată prin dovezi coerente logic, ci 
pentru ca singura alternativă la aceasta, creația speciala, este clar 
incredibilă. 

Aşa că nu este vorba despre creaționiști prejudecăţi religios 
versus evoluționişti obiectivi din punct de vedere științific; ci mai 
degrabă, e vorba despre prejudecățile religiei creştine versus 
prejudecățile religiei umanismului secular care dau naștere la 
interpretări diferite ale acelorași date ştiinţifice. Așa cum scriitorul 
ştiinţific anti-creaţționist Boyce Rensberger admite: 

În acest moment, este necesar să descoperim nişte informaţii 
din interior privind felul în care oamenii de știință lucrează, adică ceva 
ce cărțile şi manualele de obicei nu vă spun. De fapt oamenii de știință 
nu sunt chiar atât de obiectivi şi nepasionali în munca lor precum ar 
vrea ei să vă facă să credeți. În primul rând, majoritatea oamenilor de 
ştiinţă îşi iau ideile despre cum funcționează lumea nu prin niște 
procese logice riguroase, ci prin intuiţii şi munca de ghicire. Ca indivizi, 
aceştia deseori ajung să creadă ceva drept adevărat cu mult înainte ca 
ei să asambleze dovezile grele, care ar putea convinge pe altcineva că 
aşa este. Motivat de credința în propriile idei şi de dorința de a fi 
acceptat de cei implicaţi inacelaşi domeniu, omul de știință munceşte 
ani la rând în laboratoare știind în inima lui ca teoria lui e corecta, 
concepând experimente peste experimente ale căror rezultate el spera 
că îi vor susține punctul de vedere. 

Nu este deci o problemă de cine este condus de prejudecăţi, ci 
mai degrabă despre care prejudecata este cel mai corect să fii 
prejudeci! De fapt, Teaching about Evolution admite ca ştiinţa nu se 

rezuma numai la fapte, şi că are un caracter deschis, nu dogmatic. Dar, 
din nefericire, restul cărții este dogmatica cu privire la faptul ca 
evoluţia este un fapt demonstrat! 

Profesorul Richard Lewontin, un genetician, este un campion 
renumit al neo-darwinismului, și cu siguranță unul dintre liderii 
mondiali în promovarea biologiei evoluționiste. Recent, acesta a scris 
acest comentariu foarte edificator. Acesta ne ilustrează implicit 
prejudecata filosofica împotriva creației din Geneza, indiferent dacă 
aceasta este susținută sau nu de fapte: 

Mulţi evoluţționiști ataca creaţioniștii nu pe baza și din cauza 
faptelor, ci pentru ca creaţioniștii refuza să joace după regulile actuale 
ale jocului care exclud o creație supranaturala a priori. Faptul ca acesta 
este într-adevăr un joc a fost confirmat de către biologul Richard 
Dickerson: 

Ştiinţa este fundamental un joc. Este un joc cu o regula 
protecționista și definitorie: 

Haide-ţi să vedem cât de departe și în ce măsură putem explica 
comportamentul universului fizic și material prin termenii şi în limita 
unor cauze pur fizice şi materiale, fără a invoca supranaturalul. 

În practica, jocul este extins la încercarea de a explica nu numai 
comportamentul, ci și originea fiecărui lucru fără a implica 
supranaturalul. 

De fapt, evoluţioniștii sunt deseori inconsistenţi cu propriile lor 
reguli împotriva invocării unui designer inteligent. De exemplu, când 
arheologii găsesc un vârf de săgeată, pot spune ca acesta trebuie să fi 
fost proiectatade cineva, chiar dacă ei nu-l pot vedea niciodată pe 
designerul săgeţii. Și toată baza programului SETI este faptul ca un 
semnal din spațiul cosmic care poarta o informaţie specifica trebuie să 
aibă o sursă inteligenta. În schimb, prejudecățile materialiste ale 
multor oameni de știință îi fac să respingă drept sursa o cauza 
inteligenta în cazul informaţiei enciclopedice stocate în ADN-ul fiecărei 
celule vii. 

Nu este ceva accidental faptul ca liderii gândirii evoluționiste au 
fost și sunt opozanți înflăcăraţi ai noțiunii creştine de Dumnezeu așa 
cum este relevat în Biblie. Stephen Jay Gould și alții au arătat ca scopul 

lui Darwin a fost să distrugă ideea de creator divin. Richard Dawkins 
aplauda evoluţia pentru ca el crede ca înainte de Darwin era imposibil 
să fii un ateu împlinit intelectual, aşa cum se declara el. 

Mulţi oameni nu realizează ca predarea evoluţiei propaga o 
religie anti-biblica. Primele două principii ale Humanist Manifesto II 
(manifestul umanist Il) (1973), semnat de mulţi evoluţioniști 
proeminenți, sunt următoarele: 


l. Umaniştii religioşi considera universul ca fiind 
existent-de-la-sine și nu creat. 
2. Umanismul crede ca Omul este o parte a naturii şi ca 


acesta s-a ridicat ca rezultat al unui proces continuu (evoluție). 

Aceste lucruri sunt exact ceea ce evoluția ne învață. Mulți lideri 
umaniști sunt foarte deschişi în ceea ce priveşte folosirea școlilor 
publice în scopul răspândirii credinței lor. Acest lucru i-ar surprinde 
pe unii dintre părinţi care cred că şcolile se presupun a fi libere de 
îndoctrinare religioasă, în schimb acest citat clarifica lucrurile: 

Sunt convins ca bătălia pentru viitorul omenirii trebuie purtata 
şi câştigată în clasele școlilor publice de către profesorii care percep în 
mod corect rolul lor de prozeliți ai unei noi credințe: a unei religii a 
umanității care recunoaște și respecta scânteia a ceea ce teologii 
numesc divinitate în fiecare ființă umană. Aceşti profesori trebuie să 
îmbrățișeze aceeaşi dedicație asidua ca a  predicatorilor 
fundamentalişti, pentru ca ei vor fi niște preoți de alta natura, care 
folosesc clasele şcolilor în loc de altar ca să inducă valori umaniste în 
orice subiect pe care aceștia îl predau, indiferent de nivelul educational 
- fie grădinița sau universitate majora. Sala de școală trebuie să fie şi 
va deveni o arena de conflict între vechi și nou. 

Teaching about Evolution, în timp ce se proclama ca fiind o carte 
despre ştiinţă şi neutra fata de religie, are la rândul sau niște afirmaţii 
de natura religioasă. 

Autorii Teaching about Evolution ar putea realiza ca ateismul 
declarat al majorităţii liderilor evoluţioniști ar fi respingător pentru 
majoritatea părinților americani, dacă aceştia ar şti. Recent, filosoful 
agnostic anti-creaționist Ruse a recunoscut, Evoluţia ca teorie 
ştiinţifică face un angajament către un anumit fel de naturalism dar şi 

ca acesta nu ar fi un lucru indicat să se recunoască într-o curte 
judecătorească. Teaching about Evolution încearcă să dea o fată umană 
evoluţiei prin proclamarea ca aceasta e compatibila cu multe religii. 
Aceasta chiar recrutează mulţi lideri religioşi pentru suport. Unul 
dintre dialogurile din carte portretizează un profesor care are foarte 
mult succes în înlăturarea opoziției prin cererea ca studenții să își 
întrebe mai întâi pastorii, și să vină după aceea cu Hey... evoluția e ok!” 
Deşi dilogurile sunt ficționale, situaţia este foarte reala. 


Bazele ştiinţei moderne 

Mulţi istorici, de diferite convingeri religioase inclusiv atei, au 
arătat ca ştiinţa modernă a început să înflorească numai în Europa 
creștină. De exemplu, Dr Stanley Jaki a documentat cum metoda 
ştiinţifică a fost un copil mort din naştere peste tot, în afara culturii 
iudeo-creştine a Europei. Aceşti istorici au arătat ca baza științelor 
moderne depind de presupoziţia ca universul a fost făcut de un 
Creator rațional. Un univers ordonat este ceva care capătă sens doar 
dacă acesta a fost făcut de un Creator ordonat. Dar dacă nu ar exista un 
creator, sau dacă Zeus era responsabil pentru asta, de ce ar mai exista 
ordine? Aşa ca nu numai ca o credință creştină puternica nu este un 
obstacol în calea ştiinţei, ci chiar asemenea credința a fost însăși 
fundația științei. De aceea este incorect din punct de vedere logic să 
afirmi, cum o fac mulţi evoluţioniști, ca credinţa în miracole înseamnă 
automat ca practicarea ştiinţei în laborator ar deveni imposibila. Loren 
Eiseley a afirmat: 

Filosofia ştiinţei experimentale... și-a început descoperirile şi 
s-a folosit de metodele ei prin credință, nu prin cunoștințe, că avea 
de-a face cu un univers raţional controlat de un creator care nu acționa 
conform unor capricii şi care nici nu interfera cu forțele pe care El le 
pusese să opereze... Este cu siguranță unul dintre paradoxurile 
curioase ale istoriei faptul ca știință, care profesional nu se ocupa cu 
studiul credinţei, îşi datorează originile unui act de credinţa în faptul 
ca universul poate fi interpretat rațional, și ca ştiinţa și astăzi este 
susținută de acea presupoziție. 

Prin urmare evoluţioniștii, inclusiv Eiseley, au abandonat 


singura justificare raţională pentru ştiinţă. În schimb creştinii pot încă 
sa pretindă că au o asemenea justificare. 

De aceea nu trebuie să fie surprinzător, deşi aşa este pentru 
mulți oameni, ca majoritatea branșelor științelor moderne au fost 
fondate de către cei care credeau în creație. Lista acestor oameni de 
ştiinţă este impresionantă. lată o mostra: 

% Fizica - Newton, Faraday, Maxwell, Kelvin 
Chimie - Boyle, Dalton, Ramsay 
Biologie - Ray, Linnaeus, Mendel, Pasteur, Virchow, Agassiz 
Geologie - Steno, Woodward, Brewster, Buckland, Cuvier 
Astronomie - Copernicus, Galileo, Kepler, Herschel, Maunder 
* Matematica - Pascal, Leibnitz, Euler 

Chiar şi astăzi, mulți oameni de știință resping evoluţia 
de-la-particule-la-oameni. Oamenii de știință din stafful Answers în 
Genesis (Australia) au publicat multe lucrări științifice în domeniul lor 
de expertiza. Dr Russell Humphreys, un fizician nuclear care a lucrat cu 
Sandia National Laboratories din Albuquerque, New Mexico, a avut 
peste 20 de articole publicate în jurnalele de fizica, iar teoria 
catastrofismului plăcilor tectonice a lui Dr John Baumgardner a fost 
reportata în revista Nature. Dr Edward Boudreaux de la University of 
New Orleans a publicat 26 articole și 4 cărți de chimia fizicii. Dr Maciej 
Giertych, conducătorul Departamentului de Genetica de la Institute of 
Dendrology al Academiei Poloneze a Științelor, a publicat 90 de 
documente în jurnalele ştiinţifice. Dr Raymond Damadian a inventat şi 
dezvoltat avansul imaginilor rezonantei magnetice. Dr Raymond Jones 
a fost descris ca unul dintre oamenii de știință de top ai Australiei, 
pentru descoperirile privind legumele Leucaena şi simbioza bacterială 
cu animalele erbivore, care înseamnă milioane de dolari pe an pentru 
Australia. Dr Brian Stone a câştigat un număr record de premii de 
excelenta în predarea ingineriei în universitățile Australiene. Un 
oponent evoluționist a recunoscut următoarele cu privire la liderul 
biochimist creaţionist şi debater, Dr Duane Gish: 

Duane Gish are credențţiale științifice foarte puternice. Ca 
biochimist, acesta a sintetizat peptide, compuși intermediari între 
aminoacizi şi proteine. A fost co-autor al unui număr impresionant de 

publicații în chimia peptidelor. 

O lista cu foarte mulți oameni de ştiinţă creaţioniști 
(contemporani) competenţi poate fi găsită pe site-ul Answers în Genesis. 
Aşa ca adesea repetată afirmaţie ca niciun om de știință veritabil nu ar 
respinge evoluţia e pur și simplu lipsită de fundație. 

C.S. Lewis a subliniat de asemenea ca chiar și abilitatea noastră 
de a raţionaliza ar fi sub semnul întrebării dacă evoluţia ateista ar fi 
adevărată: 

Dacă sistemul solar a apărut cu ajutorul unor coliziuni 
accidentale, apoi apariţia vieții organice pe această planetă a fost tot 
un accident, de-asemnea și toată evoluţia omului a fost tot un accident. 
Dacă ar fi aşa, atunci toate procesele nostre de gândire sunt tot niște 
accidente, nişte produse reziduale accidentale ale mişcărilor atomilor. 
Și acest lucru este valabil pentru toți materialiștii şi toți astronomii la 
fel ca şi pentru oricine altcineva. Dar dacă gândurile acestora, cu 
privire la materialism și astronomie sunt tot nişte produse reziduale 
accidentale, de ce le-am crede ca fiind adevărate? Nu văd niciun motiv 
pentru a crede ca un accident ar fi capabil să dea o descriere corectă a 
tuturor celorlalte accidente. 


Se afirma ca, prin evoluţia sa ascendenta, omul este condamnat 
la cunoaștere, ca aceasta cunoaștere este nelimitata, nu are mesaje 
morale, fiind o coordonata a existentei sale, dar proiectata în 
transcendenta. Berdiaev vorbea de creaţia de ziua a 8-a, făcând 
legătura între creaţia ce vine de la Dumnezeu și creaţia pe care omul 
este hărăzit să o continue. Dumnezeu a dat chip omului iar omul prin 
creație construieşte asemănarea cu El. Cu toate acestea, mulți oameni 
de știință, consacrați prin descoperirile lor științifice, afirma că nu au 
nevoie de Dumnezeu pentru a cerceta, tot așa cum, Dumnezeu și 

religia, nu au nevoie de știință pentru a fi legitimate. 

Plecând de la atari atitudini, aparent antinomice, s-au structurat 
constructe privind relația știința-religie, de tipul ştiinţei care este 
inferioara religiei sau de tipul complementaritățţii ştiința-religie. Mai 
rar religia face abstracţie de știință prin aceea ca, așa cum spunea L. 
Blaga, Dumnezeu fiind mister nu are nevoie de argumente științifice. Și 
totuși, complementaritatea este de fapt cea mai fundamentala 
epistemic și hermeneutic și prin ea se cauta găsirea unor punți de 
unire dintre ştiinţă şi religie, găsirea unei convergente în care religia şi 
credința să dea sens divin și motivații umane științei iar ştiinţa sa 
purifice credință de mituri şi superstiții. 

Dacă admitem ca toate elementele cosmosului prin preeminenta lor se 
găsesc în om și în transcendenta faptelor sale, atunci omul, aflat la 
intersecția imanentului cu transcendentul, apare dotat cu o 
disponibilitate maxima către ființare, destin ineluctibil al sorții sale. 
Transcende te ipsun, spun teologii. De aceea se definește omul prin 
capacitatea de transcendenta a imanentului, și de aceea, orice proiect 
ontologic uman tinde a însera omul în transcendenta prin creaţia sa, 
obligându-l a se construi după chipul perfecțiunii lui Dumnezeu, care 
este „ceea ce nimic mai mare nu poate fi gândit” (quo nihil majus 
cogitari potest). Numai omul nefiind de ajuns lui însuşi, are darul sacru 
de a aspira către nemurire. Cercetarea infinitului macro- și 
microcosmic prin ştiinţă, adică prin intermediul cunoașterii umane, 
trebuie să aducă reprezentarea rezultatelor acestei cunoașteri prin 
intermediul sensului lor spiritual. În acest fel, contopirea cunoașterii 
cu spiritul sau uman de sens și semnificaţie, conferă caracter epistemic 
adevărurilor ştiinţifice plecând de la caracterul revelator al misterelor 
şi adevărurilor necunoscute prin știință. Spiritul, adică conștiința de 
sine a existentei cu care numai omul a fost dotat, l-a determinat a da 
sens acestei existente, prin acest dar al conștiinței de sine prin care 
Dumnezeu se releva ca fiind constitutiv acestei esențe umane. Numai 
acest spirit a scos omul din animalitate, poate înaintea uneltei, 
divinitatea devenind astfel, prin conştiinţa binelui, cel mai mare dar și 
descoperire a omului care devine condiţia bazala a inter-relaţiilor 
umane. Astfel, dacă știința arata căile omului spre modul de a şti, 

religia arata căile omului spre modul de a fi. Dumnezeu devine astfel 
relația de ascensiune a omului către perfecțiunea Sa, perfecțiune care 
niciodată nu o va atinge, dar aceasta imperfecţiune va justifica efortul 
şi destinul său. Dumnezeu devine în relație cu destinul omului spunea 
Levinas, destin prin care el „își transcende imanentul și își 
imanentizează transcendenta”. Sub aceasta motivaţie, prin lisus, 
Dumnezeu s-a făcut om, tocmai pentru ca omul să poată tinde spre El, 
să tinda spre unificarea infinitului și misterului divin cu infinitul uman. 
Astfel, de aptitudinea omului de a-și transcende existenta, prin ceea ce 
îl caracterizează în mod predominant și anume, prin spirit, depinde, în 
final, calitatea spirituala a vieţii sale. 

Dar spiritul perfecțiunii lui Dumnezeu „ce plutea deasupra apelor” nu 
este altceva decât spiritul iubirii şi frumosului ce rezulta din 
seninătatea cunoașterii, este ființa sub aspect spiritual, care nu este 
altceva decât sufletul uman. În final, spiritul perfecțiunii este realizarea 
binelui care, în divinitatea lui lisus, este Împărăția lui Dumnezeu 
dinlăuntrul omului. Astfel lisus a comutat legea talionului din 
răzbunare în iertare prin iubire, ceea ce a oferit omului un salt divin 
extraordinar intru realizarea binelui. lubirea este astfel forma 
superioară a oricărei cunoașteri intuitive şi raționale, fără iubire viață 
fiind „ca un clopot ce nu bate”. Transcendenta binelui este singurul 
drum ce da sens vieţii umane, indiferent dacă acesta este om de știință 
sau propovăduitor al spiritului credinței. Prin transcendenta binelui 
omul are şansa divina de a fi părtaș la eternitatea perfecțiunii lui 
Dumnezeu și de a continua creația divina printr-o noua creaţie 
accesibila şi dăruită lui de divinitate. 

Din caracteristicile creaţiei științifice și din sensurile sale umane ca 
ascensiune spre perfecțiunea lui Dumnezeu conferita de religie rezulta 
complementaritatea știința-religie și nu antinomia lor, deoarece, atât 
ştiinţa cât şi religia converg spre binele omului, spre sporul sau de 
înțelepciune, ca sursa permanenta de perfectibilitate umană. 
Înţelepciunea primează și guvernează orice cunoaştere, inclusiv 
ştiinţifică. Atât ştiinţa cât și religia realizează proiecția ontologica a 
omului dincolo de el, realizează trecerea de la umanul imanent la 
transcendenta creaţiei umane, și tinde către universalizarea omului 

prin transferarea perfecțiunii lui Dumnezeu din sfera sacrului în sfera 
laicului. Raportarea omului la absolut, la Dumnezeu, îi da conștiința 
finitudinii sale şi nevoia de a o depăși. Efortul spre realizare spirituala 
distinge astfel omul de alte viețuitoare şi reprezintă aptitudinea sa de a 
sublima o energie instinctuala în arta creativa, cât timp, pentru spirit, 
centrul iubirii este creaţia cu semnificaţia sa divina, după care, omul e 
singura ființă demiurgica din univers. 

Știința şi religia nu sunt deci antinomice ci complementare, credinţa în 
creație, totdeauna superioara faptului creat, constituind o permanenta 
reuscitare spre o viziune a universului prin știința și a stabilirii locului 
şi destinului omului în acest univers prin religie. În aceasta 
complementaritate, credința da sens și motivaţie ştiinţei iar ştiinţa 
purifica religia de vrăjitorii, anacronisme, contribuind la 
fundamentarea interpretativa a dogmelor. 

Aşa cum legăturile omului cu lumea încep pe un teren natural, 
consecutiv determinismelor sale biologice, închise şi rigide, 
umanizarea continua prin spirit care este specific omului şi deschis 
perfectibilității, ceea ce face ca legăturile omului cu lumea sa 
sfârşească totdeauna pe un teren spiritual, spunea părintele J. Breck. 
Dacă omul apare închis în determinisme biologice, numai prin 
determinismele spirituale, prin creație şi autocreatie, poate fi deschis 
transcendentei sale. În evoluția omului, morala ce da sens uman 
acțiunilor sale a plecat din morala teologica, de aceea, orice morala 
rațională încă nu a egalat-o holistic până acum. Religia devine puntea 
de legătura dintre morala teologica și cea pozitiv-raționala, cât timp, 
ştiinţa da moralei modul uman de a ști iar religia da moralei modul 
uman de a fi. Pentru ca, dacă știința fragmentează prin căutare, etica 
da sens ştiinţei prin unificare şi chiar dacă, sub aspect valoric, 
cercetarea ar părea neutra, datoria eticii este de a da valoare umană 
acestor descoperiri, astfel ca, „un plus de cunoaştere să nu fie un minus 
de ființă”. Religia da sens științei și o umanizează, aducând ştiinţei 
înțelepciunea interpretării dogmelor. Atât prin ştiinţa cât şi prin religie 
se realizează binele uman ce are sursa în binele divin, ceea ce 
constituie trăsătura fundamentala a lui Dumnezeu, iar cât timp binele 
rezulta din iubirea pentru om, el, binele, trebuie să rezulte şi din 

mijloacele ştiinţei. Bioetica devine astfel puntea de legătură, de filiaţie, 
între etica laica a științei şi etica teologica a ființei, devine aspirația 
către sensul spiritual al științei şi către perfectabilitatea omului prin 
spirit. Bioetica unifica determinismele lumii vii fragmentată de știință 
cu libertatea de voinţă a spiritului uman, fapt ce constituie problema 
esențială a existentei omului într-un univers ce îi apare deseori ca ostil 
şi pe care el trebuie să-l umanizeze pana la asemănarea cu divinul. 
Astăzi când imanenta lucrurilor tinde a se răspândi şi a lua locul 
valorilor transcendentale, perene, astăzi când pare mai uşor a regresa 
decât a progresa spiritual, astăzi când intelectul prin forța sa pare a o 
lua înaintea moralei, problema relaţiei dintre știință şi credinţa, dintre 
imanent și transcendent, devine o problemă vitala pentru omenire. A. 
Dimitriu spunea, în 1933, că a fost dat ființei umane de a nu cunoaște 
totul, ceea ce ar face inteligenta inutila, nu ar mai avea rațiune, în lipsa 
continuității creaţiei data de Dumnezeu. 

Raportul dintre existenta infinita a lumii și cunoaşterea finita a omului, 
readuce mereu în discuţie relația dintre ştiinţă şi credința, prin care, 
omul, tinde spre infinitul perfecțiunii divine în finitul sau uman. Din 
faptul ca cunoașterea umană nu poate fi absoluta, cât timp infinitul nu 
e în totalitate cunoscut, rezulta ca omul nu poate fi un simplu spectator 
fata de aceasta cunoaștere, ci, ca singura ființă demiurgica din univers, 
numai prin proiectarea convingerilor sale din interior către exterior, 
dinspre credința spre știința, va căpăta aptitudinea de a rezolva marile 
probleme ale lumii actuale, pe măsura acestor puteri. 

Dacă ştiinţa se ocupa de lumea exterioară și oferă omului date 
pentru a-şi îmbogăți cunoașterea, chiar cu excluderea valorilor şi 
mesajelor morale (ceea ce, astăzi, se cere însă omului de știință, având 
în vedere riscul pentru om al descoperirilor sale), credința, religia, se 
ocupa de lumea interioară a omului, oferindu-i aptitudinea de a 
înţelege ceea ce cunoaște prin știința sa, înțelegere în care rolul 
valorilor morale, al sensului uman al descoperirilor științifice, este 
esențial. Numai astfel cunoașterea catafatica prin ştiinţa poate deveni 
apofatica consecutiv transcendentei imanentului științific prin ceea ce 
Basarab Nicolesco numea transrațiune umană iar părintele Stăniloaie 
suprarațiune, ca modalități umane de depăşire a contradicţiilor şi 

întrebărilor lumii actuale şi de complementaritate, în final, între ştiinţă 
şi religie. 


Relaţia dintre ştiinţa-religie-credinţa-morala 


Ontologia pleacă de la sensul ființei umane ca ființa deschisa pentru 
cunoaştere şi astfel pentru descifrarea lumii, transformând 
cunoaşterea, prin trăirea interioara, într-un mod de a fi, nu numai de a 
şti. Legătura omului cu lumea începe pe plan natural dar se dezvolta și 
se termina pe plan spiritual. Lumea fizica, psihică și spirituala a omului, 
în unitatea dar și în ierarhizarea lor, face ca sacrul să depășească 
fizicul prin sublimarea acestuia din urma în spirit, ceea ce face ca 
religia și ştiinţa să nu fie antinomice, încât, dacă știința fragmentează 
cunoaşterea, religia, spiritul, o unifica. Astfel, adevărul ultim devine 
legat de divinitate prin transcendenta vieţii în sacru și nemurire. 
Pentru ca, tot ceea ce depășește rațiunea umană devine mister, este 
revelație şi acest mister reprezintă domeniul credinţei, domeniul 
întrebărilor nelimitate și firești pe care şi le pune omul. Cum existenta 
omului are o structură duala, imanenta și transcendenta, 
complementaritatea lor, ce depășeşte limitele cunoașterii, unitatea lor, 
pot concura la înţelegerea universului. 

Destinul uman devine astfel „fatalitatea” data omului, menirea de 
natura individuala şi revelatoare, pentru realizarea esenței sale proprii. 
Chiar privit tragic, acest destin nu este altceva decât capacitatea 
omului de a învinge moartea, și cu cât mai multă „nemoarte” (creaţie) 
se lasa după dispariţia sa fizica, cu atât mai mult omul se va apropia de 
sacru. Transcendenta operei devine astfel nu o îndepărtare a omului 
de viață ci dimpotrivă o valorizare a vieţii în sens specific uman, în 
sens spiritual. Numai astfel se poate muri în lumina și nu în tenebre. 
Din cele de mai sus rezulta faptul ca credința slujește morala cea mai 
autentică, cât timp, desăvârşirea morala este posibila şi fără judecarea 
adevărului credinței, deoarece morala și credința încorporata în ea 
dau sens lumii reale. Sub acest aspect pedagogul C. Cucoş apreciază ca 
credința are valoarea educativa de a realiza echilibrul corpului cu 
spiritul, de a pune probleme psihicului şi de a aduce speranţa în fața 

echilibrului plat, de a revela natura reală a omului, spunea Cioran. Deci 
morala, sub aspect euristico-pedagogic, da semnificaţie existentei, 
deoarece, nu exista copil care să creadă în ceva înainte de a se încrede 
în cineva spunea Robinson. A crede în ceva ce te depășește este a 
accede la ceea ce este dincolo de tine și aceasta este o mare sursa de 
energie spirituala, încât, matricea de credinţa în valori, spiritualizează 
omul. Credinţa în ceva ce e mai presus de om, credinţa într-un ideal, 
oferă omului energia de a atinge acest ideal. Lupta pentru atingerea 
idealului este astfel stimulata de credinţa în ideal și care se va finaliza 
în transcendenta vieții proprii, gratie reperelor de credința ce 
transcend omul. Supraumanul depășit prin credința este astfel baza 
oricărei etici autentice cu aptitudinea de a mobiliza omul în efortul sau 
de a tinde spre absolut, spre perfecțiune, iar faptul că nu va atinge 
niciodată aceasta perfecțiune dar va merge pe calea ei, constituie 
justificarea existentei sale spirituale. O astfel de credinţa într-un ideal 
perfecționează, deci, ontologia conștiinței umane în perspectiva 
valorilor imuabile, pentru ca, de sacru, omul nu poate fugi, nu se poate 
ascunde, sacrul făcând parte din ființa sa demiurgica. Alteritatea cu 
Dumnezeu, cu sacrul, nu este astfel ceva de temut ci ceva de iubit prin 
educaţia religioasă a credinţei, spunea Boutroux, transcendenta 
valorilor divine transformându-se astfel într-un ghid de comportament 
uman spre desăvârşire. Îndumnezeirea trupului în ascendenta sa 
morala trebuie să apară, spunea cineva, „ca un răsărit de soare ce 
inunda o camera întunecoasă”. Din acest motiv, morala are aptitudinea 
de a uni toate religiile, căci numai cine se ridica la propria sa esența 
spirituala şi morala, are un destin uman, are frica de timpul limitat dat 
omului în scopul salvării sale ca om şi prin a tinde a fi asemănător și „a 
se substitui” lui Dumnezeu. Numai prin cultivarea spiritului, prin 
transcendenta operei sale, omul are șansa de a trece demn dincolo de 
lumea vizibila şi astfel de a se mântui, spunea același autor. Istoria ne 
arata, într-adevăr ca nu unealta ci spiritul a ridicat pe om deasupra lui 
însuși, deasupra biologicului, pentru ca Dumnezeu este în genomul 
uman, deoarece, creat după asemănarea cu El, cu perfecțiunea, 
Dumnezeu a pus în om toată cunoașterea, de la cea materială la cea 
spirituala, mai ales, şi prin aceasta omul are șansa de a-și depăşi 

natura sa limitata în timp. Astfel, prin sensul vieţii, dat de opera şi 
creația sa „de ziua a opta” (Berdiaev), omul se plasează dincolo de 
viață şi se salvează din imanent şi trecător, în transcendent şi veşnic. 
Paradisul devine transcendenta omului iar iadul existenţa sa lipsită de 
sens. 


Metadeschiderea în transcendenta 


Transcendenta, ca metadeschidere a omului spre sacru, are rolul de a 
ridica pe om şi moartea sa, deasupra tuturor altor fiinţe şi de a da vieţii 
un sens. Transcendenta, prin opera lăsată, nu înlocuiește divinul dar 
oferă omului calea de a aspira spre perfecțiunea lui Dumnezeu. 
Transcendenta este mediul spiritual al lumii umane, este pulsiunea 
spirituală de a lăsa ceva bun posterităţii, pentru ca, numai omul are 
conștiința limitei sale în timp, de unde, germenul tensiunii spirituale 
de depăşire a acestei limitări temporale. Ideea de transcendenta se 
raportează astfel, în mod inevitabil, la sacru, și ca tot ceea ce este 
inaccesibil pentru om dar spre care el năzuieşte, poseda specificitate 
umană. Prin transcendenta sacrului, omului i se dezvăluie specificul 
lumii umane, sensul existentei sale. Şi cum credinţa facilitează trecerea 
de la finit la sacru, acesta, sacrul, ajuta omul a înțelege utilitatea și 
sensul profanului doar într-o astfel de devenire. Sacrul ajuta astfel a nu 
muri, spunea Caillois, ca o tendinţă specifică a omului de aspirație spre 
infinit. Transcendenta da sens imanentei, cât timp, fără sacru, cum 
spunea Dostoievski, orice ar deveni posibil, mai ales răutatea 
oamenilor. Transcendenta depăşeşte astfel concepțiile 
antropocentriste, axate exclusiv pe om, pe determinismele sale 
naturale, pentru a accede la un ideal de perfecțiune care este 
Dumnezeu. Transcendenta realizează esența omului de aspirație către 
absolut, aspirație care este de esență divina. Altfel, a reduce lumea şi 
viața doar la cea materială, ar deveni o cădere din umanitate, cât timp, 
în afara materialităţii, este doar neantul. Dacă Dumnezeu este deci 
transcendenta, atunci, numai transcendenta da specificitate omului, 
spunea Borella. Transcendenta are calitatea ca prin energia umană ce 
o degajează să perfecționeze existenta omului, a cărui specific, este 

faptul ca omul este singurul purtător al acestei transcendente. 
Religia ca gestionare a sacrului 


Religia constituie o formă de eliberare a omului din captivitatea sa 
cosmica, gregara și personală. Ea capătă astfel o puternica funcţie 
socializatoare, întrucât, pune divinitatea la originea oricăror valori 
umane, consecutiv rolului sau de transcendenta. Din acest motiv, 
probabil, spunea Cioran, orice sistem filosofic este mai simplist decât o 
religie. Prin religie se realizează puterea gândirii umane, puterea 
rațiunii sale de a se depăși, deoarece, religia devine puternica prin 
credința iubirii, ce se afla la baza aspiraţiei omului către lucruri 
inaccesibile. Omul este un subiect afectiv iar lucrurile exterioare, îi 
sunt doar reprezentate, astfel ca spiritul, Dumnezeu, se afla dincolo de 
reprezentările la care omul nu poate ajunge decât prin iubire şi prin 
credinţa în iubire. Astfel, Dumnezeu, care este orice spirit religios, nu 
poate fi înlocuit, motiv pentru care religia este puternica tocmai prin 
credinţa iubirii. Dezvăluirea revelaţiei spirituale a omului se face prin 
iubire, antropologia filosofica coincizând astfel cu antropologia 
religioasă prin ceea ce omul creează gratie iubirii, prin ceea ce rămâne 
în istoria spirituală a umanității după el. Numai aceasta transcendenta 
da omului calitatea de ființă cu sens și astfel, de mântuire. Modelul 
universal de iubire al lui lisus, iubirea ca floare a inimii, a realizat 
saltul omenirii de la răzbunare şi ura la iertare şi iubire și, astfel, 
iubirea a permis, prin credinţă religioasă, trecerea de la finit la infinit. 
Pana şi marele psihiatru Kraft Ebing considera ca mobilizarea 
spiritului către transcendenta prin iubire poate înlătura derapările 
mentale de alienare a omului. 

Religia este, prin urmare, calea umană ce aduce mângâiere în suferinţă, 
putere în neputința, speranța în nenorocire și credinţa în îndoială, 
spunea Ilarion Felea. Numai ea creează patul şi matricea ascensiunii 
omului către esenţă să prin divinitatea transcendentei faptelor sale. 


Relaţia știinţa-religie 


Cercetările ştiinţifice, teoria supercorzilor, mecanica cuantica, teoria 
boot strop sau genetica actuala etc., concep natura ca o entitate globală 
şi inseparabila, lumea, universul, nefiind nici materie, nici spirit ci o 
modalitate invizibila de organizare a energiei. În acest sens: 

— Universul a apărut spontan şi se autocrează permanent; 

— Esenţa lumii este mişcarea și discontinuitatea; 

— Între ştiinţa și spirit este un teritoriu al nimănui ce nu este nici 
ştiinţa, nici religie ci mister; 

— Ştiinţa ar întoarce spatele religiei care din cauza dogmelor nu poate 
concepe şi interpreta aceste realităţi, religia fiind doar un raport al 
omului cu transcendenta, fiind etica ce are pe Dumnezeu ca bine 
suprem, Dumnezeu fiind esenţa unei ființe superioare și pure născut 
din incapacitatea gândirii finite a omului de a cunoaşte infinitul, 
Dumnezeu fiind, în final, o dorință a omului de a accede la perfecțiune. 
Religia este astfel o sete a omului după absolute, iar Dumnezeu este 
energia acestei credinţe şi speranţe. 

Cam în acest sens Sf. loan al Crucii considera ca lumea este rațională la 
orice nivel iar lacob Brohme admitea o inteligență ascunsa în legile 
naturii. 


Relaţia știinţa-religie, relaţie de opoziţie sau complementara? 


Ştiinţa este un mod de a ști, de a căuta adevărul cu ajutorul criticii iar 
salvarea omului se obține întrebând, de acea, este „mai grav a nu te 
întreba despre existența lui Dumnezeu decât a nu crede în El’. Dar 
ştiinţa escamotând înţelepciunea în numele cunoașterii, are nevoie de 
etica. Religia, Dumnezeu, este semnificație nu referință, este 
cunoaştere prin credinţă şi nu prin rațiune, Dumnezeu fiind al inimii și 
nu al raţiunii. Plecând de la adevărul ca ceea ce este afectiv este și real, 
St. Lupasco considera ca afectivitatea este egală cu absolutul. Destinul 
istoric al omului este de a epuiza ideea de Dumnezeu şi indiferent de 
este sau nu credincios, cu Dumnezeu omul trebuie să aibă o relaţie. 
Deci a căuta argumente pentru a crede este până la urmă „a nu mai 
crede sau a falsifica argumentele în scopul de a crede”. 

Dumnezeu este transcendentizarea imanentei și imanentizarea 

transcendentei. 

Dumnezeu fiind peste tot şi nici într-un loc, a şti şi a lupta pentru a-L 
găsi exprima dorința de perfecțiune a omului, viața sa spirituala fiind 
caracterizată prin căutarea permanentă a desăvârşirii. Omul, conștient 
de spiritul sau este o ființă, este, în esență, ceea ce cauta, deoarece 
esența ființei este conştientizarea limitelor omului și efortul de a 
depăşi aceste limite. 


f 


Este îndeobşte cunoscut faptul ca problemele fundamentale 
privind existenta lumii și sensul ei cu cât sunt mai cercetate, cu atât 
mai mult provoacă spiritul și îndeamnă la o căutare adâncă a 
adevărului. 

În timp ce Biserica propovăduiește Adevărul revelat de 
Dumnezeu, ştiinţa caută cu mijloace proprii rațiunii omenești să dea 
răspuns și soluţii întrebărilor lumii. 

Trebuie să precizam de la bun început ca între religie și știință 
nu exista opoziţie, ci distincţie. Ştiinţa lămureşte multe din tainele 
lumii, dar inițiativa ei este limitata pentru că se sprijină numai pe 
rațiune. Sau, cunoașterea adevărată înseamnă mult mai mult. Dacă 
rațiunea nu ar fi sprijinită de lucrarea Duhului Sfânt, poarta spre 
Adevăr ar rămâne închisă. Știința, ca să înainteze tot mai mult în 
eforturile ei, ar trebui să dea ratunii ceea ce în teologie se numeşte 
căldura dragostei și lumina credinței. Pe temeiul acesta clădeşte 
Biserica învăţăturile sale care se adresează omului, dându-i acestuia 
încredințarea ca prin iubire şi credința se poate înainta la infinit în 
cunoașterea lui Dumnezeu şi a creaţiei Sale. În lumina acestui adevăr, 
ştiinţa devine o treaptă importanta a cunoașterii, care îl poate aduce 
pe omul veşnic căutător în apropierea adevăratelor răspunsuri. Din 
acest punct, mintea omeneasca trebuie să-și recunoască neputinţa și să 

se lase călăuzită de lucrarea harului. Cercetând amănunțit tainele vieţii, 
omul de ştiinţă găsește același răspuns pe care credinciosul simplu îl 
ştie de la bun început: exista Dumnezeu! 

Astăzi, cu greu omul contemporan se mai poate smulge din 
determinismul legilor şi principiilor ce se impun pe măsură ce 
evoluează cunoașterea. Creştinismul cu adevărat eliberează omul de 
sub robia legilor lumii de aici: cu credinţa într-un Dumnezeu veșnic, 
transcendent lumii create din nimic, după chipul lui Hristos care a 
transfigurat în El omul și cosmosul. 

În sens teologic, înțelegem ca între știință şi religie exista un 
raport cel puţin simbolic, care așază cercetarea între elocventa unor 
legi imanente și înălțimea transcendentala a descoperirii dumnezeieşti, 
cuprinsă în Scriptura şi Tradiţia Bisericii. 

Dacă la temelia științei este aşezată pornirea umanităţii spre a 
se descoperi pe sine și materialitatea în care se manifesta, tainele 
adevăratei cunoașteri despre lume sunt revelate în referatul Sfintei 
Scripturi, care spune: „Ziua zilei spune cuvânt și noaptea nopții vestește 
știința” (Ps. 18, 2). 

Biserica mărturiseşte şi propovăduieşte ca „numai la Dumnezeu 
sunt ascunse toate vistieriile înţelepciunii și ale cunoștinței” (Coloseni 2, 
3), adică neprețuita comoara a cunoașterii, iar cel ce cercetează și pune 
în valoare comoara aceasta este cărturarul înțelept: „De aceea orice 
cărturar cu învăţătura despre Împărăţia Cerurilor este asemenea unui 
om gospodar care scoate din vistieria sa noi și vechi” (Matei 13, 52). 

După învățătura Bisericii, toate însușirile spiritului omenesc, ce 
se pot manifesta în domeniul științific, toate facultățile umane 
creatoare de cultura sunt inspirate şi călăuzite de puterea proniatoare 
a lui Dumnezeu. De aceea omul trebuie să fie un nou Adam, după 
chipul Mântuitorului, având menirea de a fi colaboratorul și 
continuatorul creaţiei, sublimând natura ce i-a fost încredinţată. 
Măsura în care omul înțelege să colaboreze la creaţie da sens și 
finalitate operei sale. 

Se poate afirma pe bună dreptate ca religiozitatea a constituit 
prima motivaţie a cunoașterii şi primul izvor al culturii umane. Cultura 
se înfățișează ca un fenomen unitar și organic în care științele, 

gândirea, lucrările se contopesc, fără a şterge trăsăturile diferitelor 
stiluri: „Cultura bizantină ca fenomen istoric - spunea Nichifor Crainic — 
înfățișează unitatea distincta a stilului ortodox, afirmat în toate 
ramurile de creaţie ale spiritului răsăritean, de la cupola bisericilor 
pana la miniaturile manuscriselor și până la genul istoriografic”. 

Biserica a cultivat de-a lungul timpului şi a dat amploare 
diferitelor arte, arhitecturii, muzicii, picturii... Ca nicio altă formă de 
cultura creştină, pictura bizantină este simbolul plastic, de proporții al 
întregii revelații date lumii prin lisus Hristos. Pictura bizantină 
zugrăvește, mai presus de documentul istoric, dogma Bisericii 
Ortodoxe. Se înţelege din pictura bizantină ca Biserica noastră este un 
aşezământ cosmic, spiritual, de pietate şi cultura. Pe zidurile altarelor 
noastre sunt uneori zugrăviți Homer, Pitagora, Socrate, Plutarh, Platon, 
Aristotel, Filon, Sofocle. Prezenta acestor înţelepţi ai lumii vechi în 
pictura sacra a Bisericii noastre nu este o dovadă de ignoranta, ci arata 
limpede ca lumea păgână participa la nădejdea în venirea 
Mântuitorului. 

În cultura păgână, îndeosebi în literatura şi filosofie, găsim 
multe idei morale care se apropie sensibil de învățătura creștină. 
Prima încercare savanta de asimilare a culturii păgâne în creştinism o 
face Clement Alexandrinul care declara ca filosofia greaca joaca pentru 
antichitate rolul Vechiului Testament, de „călăuză către Hristos”. 
Fericitul Augustin a deslușit în filosofia lui Platon ideea de Treime. De 
asemenea, Eusebiu de Cezareea descoperea la Platon elemente ale 
doctrinei creștine. Justin Martirul și Filosoful considera ca Logosul - 
Fiul lui Dumnezeu - S-a revelat în mod parțial și filosofilor păgâni, ca o 
lumina așezată în rațiunea filosofica. 

Învățătura profana a fost asimilata de toți marii cugetători 
creştini al Răsăritului. Prin aceasta, se arata atitudinea Ortodoxiei fata 
de cultura veche. Sfântul Vasile cel Mare, în discursul despre educația 
tinerilor, spune ca orice lumina naturala a spiritului omenesc care 
confirma adevărul, binele și frumosul - revelate de Biserica - poate fi 
socotita ca o lumina dăruită de Dumnezeu spre a lucra asupra făpturii 
Sale. 

Din grija prea mare de a nu pune în pericol puritatea credinţei, 


au apărut în lume unele curente religioase care negau cultura profana. 
S-a spus chiar ca „filosofia nu este indispensabila și ca un creștin, și fără 
filosofie, știe că Dumnezeu este Creatorul lumii”. Dar Sfinţii Părinţi 
precum Grigorie de Nazianz, Grigorie de Nyssa, Grigore Palama, Maxim 
Mărturisitorul şi loan Damaschin au pus în valoare atât în latura 
gândirii mistice, cât şi în cea a formulărilor dogmatice - influenta 
culturii filosofice. 

În Răsărit, ideea ca ştiinţele profane sunt auxiliarele necesare 
Teologiei era îmbrățișată de școlile catehetice antiohiene şi 
alexandrine. În „Hexaimeron”, Sfântul Vasile cel Mare face apel la 
ştiinţele naturale, la cosmologie, la antropologie și la gândirea 
aristotelica. Sfântul loan Damaschin, în capitolele cosmologice şi 
antropologice din „Dogmatica” sa, utilizează toate datele ştiinţelor 
profane ale timpului, de la psihologie şi medicina, pana la geografie şi 
astonomie. Exemplele pot continua. 

Trebuie precizat ca teoriile științelor sunt aplicate în Teologie 
numai în plan omenesc, având un rol schematic și secundar. 

În Răsărit, Ortodoxia s-a dezvoltat într-o neîntreruptă 
continuitate a cugetării. Pentru Ortodoxie - cum spun Sfinţii Părinți - 
„raţiunea omului e tronul lui Dumnezeu în suflet!”. Ortodoxia este 
suprema înțelepciune a vieţii de comuniune şi nu are nevoie de 
justificări raționale, căci se justifica prin singurul Adevăr, acela al 
întrupării jertfei şi al răscumpărării săvârşite în lisus Hristos. 

Una din marile învinuiri ce se aduc catolicismului medieval este 
sângeroasă intoleranta cu care acesta s-a opus progresului științific. 
Inchiziția a fost îndreptată împotriva ereticilor - hulitori ai dogmelor 
religioase - dar şi împotriva ereticilor față de o dogma pretins 
ştiinţifică. Aparentul conflict dintre religie și ştiinţă, ale cărui 
consecinţe sunt incalculabile în cultura moderna, nu erau în realitate 
decât conflictul dintre o învechită concepţie „știinţifică” despre lume, 
din care catolicismul își făcuse dogma naturala, şi noua concepţie 
creaționistă, întemeiată pe datele observaţiei şi ale descoperirilor 
moderne. Aceste rezultate noi nu atingeau cu nimic adevărurile de 
credință, dar ele știrbeau aristotelismul îmbrățișat unilateral şi 
exclusiv de Biserica Catolică. Astăzi, însă catolicismul are cu totul alta 


6 


atitudine fata de progresul științei. 

În secolul nostru, în ultimii 50 de ani, sub dictatul unei ideologii 
de clasa, oameni de știință - mai mult sau mai puțin competenţi - au 
încercat să  compromită Biserica şi adevărurile  Revelaţiei 
dumnezeieisti, propunând diferite teorii potrivnice credinței în 
Dumnezeu și formulând critici la adresa unora dintre minunile biblice. 
Marxismul şi materialismul științific şi istoric au contribuit în cea mai 
mare măsură la descreştinarea şi ateizarea societății și culturii 
moderne, atrăgând adepți din rândul scriitorilor şi filosofilor, 
incitându-i şi încurajându-i să creeze falsa dogma a unei științe 
atotputernice, capabile să explice totul şi să înlocuiască religia. Dar 
încercarea aceasta diabolica a dat greș, imboldul eliberării popoarelor 
de sub tirania comunistă fiind tocmai credinţa în Dumnezeu. 

Ideea ca religia și știința se exclud, ca optând pentru una trebuie 
să te împotrivești celeilalte, este anulata de realitatea care ne arata ca 
numeroşi savanţi au fost și sunt profund religioși. Cei mai mulţi dintre 
adevărații cercetători au înţeles ca fără credință în Dumnezeu nu se 
poate dobândi adevărata cunoaștere. 

În această privinţă, Antonin Eymieu a scris o foarte interesanta 
carte despre „Contribuţia credincioşilor la progresele ştiinţei din 
veacul XIX”. În ea se demonstrează ca marii inițiatori în matematica, 
astronomie, fizică, chimie, medicina și altele, adică în aproape toate 
ştiinţele exacte, sunt - după propriile lor maturisiri - oameni 
credincioşi. 

Biserica românească dintotdeauna a aparat limba și cultura 
națională, a încurajat mereu cercetarea și toate demersurile omului 
spre cunoaștere. Cele mai bogate biblioteci s-au păstrat în mănăstiri şi 
în biserici, ca mărturie a continuității neamului nostru în acest spațiu 
cultural est-european şi a dragostei poporului roman pentru știință. 

O importantă contribuţie la cercetarea științifică în domeniul 
vast şi pasionant al Teologiei au adus-o în vremurile noastre ierarhi și 
teologi romani de prestigiu precum Mitropolitul Antonie Plămădeală, 
Mitropolitul Nestor Vornicescu, Mitropolitul Nicolae Corneanu, 
Arhiepiscopul Bartolomeu Anania, Episcopul Emilian Birdas, Părintele 
vrednic de pomenire Dumitru Stăniloaie și alți renumiţi profesori de 

Teologie ortodoxă. Academia Romană are în sânul ei oameni ai 
Bisericii, ierarhi și clerici care sporesc prestigiul culturii naţionale. 
Studenţi şi doctoranzi din partea Bisericii sunt trimişi anual în 
străinătate pentru specializare şi pentru studii aprofundate. 

Exista un efort permanent al slujitorilor Bisericii de a adânci 
tainele cunoașterii și de a studia necontenit. S-au înființat de-a lungul 
vremii în Biserica diferite instituţii de cultura care au dobândit faima 
incontestabila între instituțiile profane - facultăți de teologie, 
seminarii, scoli teologice ş.a. lar pentru a putea vindeca rănile 
trecutului și pentru a revigora spiritul national creştin ortodox, în 
şcoala românească religia sta la loc de cinste alături de toate științele 
exacte. Exista numeroase reviste teologice, cu studii și articole de 
specialitate, ce îmbogățesc zestrea culturala a Bisericii, întemeiată pe 
învățăturile Sfinților Părinţi care au făcut din Teologie - adevărata 
știință. 

Lumina naturala a rațiunii se pune în slujba Revelaţiei 
supranaturale şi așază din nou în armonie religia și ştiinţă, învrăjbite 
până mai ieri de ignoranta şi rea credință. 

Ortodoxia noastră face eforturi pentru a diminua ideea de 
conflict între religie și ştiinţă. Istoria nu cunoaște prigoana ortodoxă 
împotriva ştiinţei. Convinsa ca adevărul revelat rămâne de-a pururi 
neschimbat, Biserica Ortodoxă știe că cercetarea științifică, în continua 
redimensionare, va ajunge la noi şi noi descoperiri naturale, ce nu vor 
fi potrivnice nicicând Revelaţiei supranaturale, de vreme ce același 
Duh dumnezeiesc lucrează în lumea toată, duhul luminării și al 
cunoștinței. 


La aniversarea a o jumătate de secol de existenta, revista New 
Scientist întreabă 70 de iluștri oameni de știință (printre care Premii 

Nobel) care ar putea fi marile evenimente ale următorilor 50 de ani. 
Răspunsurile se grupează în final în jurul a cinci teme fundamentale (şi, 
fără să mă tem de cuvinte, tulburătoare) pe care le redau cu normalul 
semn de întrebare la sfârșit: 


L; Vom descoperi că nu suntem singuri în Univers? 

FĂ Vom descifra bazele fiziologice ale conștiinței? 

3, Vom ajunge, ca o activitate de rutina, la implantarea de 
memorii false în minţile noastre? 

4. Vom începe să evoluam în noi direcţii? 

5, Vor ajunge fizicienii să elaboreze o „Teorie Finala” 


(Theory of Everything) a Universului? 

Ne putem aştepta la oricare dintre acestea și la mult mai multe 
lucruri - unele pe care ni le imaginam, unele pe care nu ni le imaginam, 
altele, în fine, pe care nici nu ştim ca ni le-am putea imagina. Lecţia 
ultimilor 50 de ani, spune New Scientist, de la inventarea Internetului 
la descifrarea Genomului Uman ne obliga sa ne gândim ca aceasta 
ultima posibilitate trebuie luata foarte serios în considerație... Și 
atunci, revenind la „evenimentul momentului”, va afecta, și dacă da, 
cum va afecta posibila dispariţie a uneia dintre religiile planetare 
majore evoluţia viitoare a gândirii omenești și a ştiinţei care este 
produsul acesteia? Exista riscul ca știința sa înceteze a mai fi, o sursă 
de spiritualitate? Va apărea „altceva” în loc? Sau, poate Știința este 
disjuncta de spiritualitate... 

Ca de fiecare dată, Ştiinţa și Tehnica nu va furnizează un 
răspuns - nici măcar nu vi-l sugerează. Va oferim în schimb gândurile 
lui Carl Sagan și ale altor doi oameni, foarte diferiți de el, dar amândoi 
cu un acces care noua de cele mai multe ori nu ne este dat în acest 
teritoriu exclusiv în care din cunoaștere, indiferent în ce forma și pe ce 
cale o dobândim, se naște spiritualitatea. Rezervaţi-vă câteva clipe 
pentru a-i citi. Veţi vedea cât de multe lucruri pot fi „transferate” între 
ştiinţă și religie, aproape fără să se observe și, de fiecare dată în 
beneficiul amândoura. Și al nostru. 

Primul este Albert Einstein şi aparține primei jumătăți a 
secolului 20. Nu a scris niciun fel de literatura - a scris doar articole și 

a ținut conferințe de fizica. Celălalt aparține celei de a doua jumătăţi a 
secolului al XVII-lea (este deci contemporan cu Newton - s-a născut cu 
doi ani înaintea lui) şi se numește Miguel de Molinos. Vorbele oricui ar 
fi nepotrivite pentru a-i comenta. Pentru ca cei trei ne deschid mai 
multe căi pe care putem porni în aceasta formidabila călătorie înapoi 
spre noi înşine - dacă avem curajul de a o face. O călătorie pe parcursul 
căreia, după ce ne-am confruntat cu ceea ce se afla între Pământ și 
Stele, avem încă destul timp pentru a ne pune câteva întrebări: 

CINE SUNTEM NOI? 

Fiecare dintre noi este o minuscula ființa căreia i se permite să 
se mişte pe pielea exterioară a uneia dintre planetele mici timp de 
câteva zeci de rotații în jurul unei stele locale... Organismele cu viața 
cea mai lungă de pe Pământ rezista cam o milionime din vârsta 
planetei noastre. O bacterie trăieşte o sutime de trilionime din acest 
timp. În felul acesta, evident ca organismele individuale nu văd nimic 
din imaginea generală - continente, clima, evoluţie. Abia dacă au pus 
piciorul pe scena vieţii și sunt imediat maturate de pe ea - ieri un strop 
de sămânță, cum scria împăratul Marcus Aurelius, mâine o mâna de 
cenușă. Dacă Pământul ar avea aceeași vârstă ca un om, un organism 
tipic s-ar naşte, ar trăi și ar muri în sclipirea unei singure secunde. 
Suntem creaturi efemere, de tranziţie, fulgi de zăpadă căzuţi peste 
focul Pământului. Ca ajungem să înțelegem chiar și o parte 
neînsemnata din originea noastră este unul dintre marile triumfuri ale 
intuiției şi curajului omenesc. 

„Unui cimpanzeu domesticit, Viki Hayes, i s-au dat două seturi 
de fotografii, unele de oameni, altele de alte ființe, după care i s-a mai 
dat un alte set de fotografii și a fost invitata sa le împartă pe una din 
cele două categorii. A făcut lucrul acesta perfect, cu o singură mica 
excepţie: fotografia în care apărea ea însăşi a așezat-o împreună cu 
cele ale oamenilor. 


CE SEMNIFICAȚIE ARE ŞTIINŢA? 

Nu ar fi dificil să se ajungă la un acord privind ceea ce înțelegem 
prin ştiinţă. Știința este preocuparea veche de secole de a strânge la un 
loc cu ajutorul unei gândiri sistematice fenomenele perceptibile din 

aceasta lume într-o imagine cât se poate de cuprinzătoare 
(thoroughgoing). Într-o exprimare curajoasa, este o încercare de 
reconstrucție posterioara a existentei prin procesul de conceptualizare. 
Dar dacă ma întreb ce este religia, nu îmi pot imagina la fel de uşor un 
răspuns. Și chiar după ce as găsi un răspuns care să mă satisfacă pe 
mine într-un anume moment, sunt totuși convins că nu voi putea 
niciodată în nicio împrejurare să strâng la un loc, chiar și în cea mai 
mică măsură, gândurile tuturor celor care au luat în mod serios în 
consideraţie aceasta problema. 


CUM PUTEM AFLA CÂTE CEVA DESPRE VIAȚA NOASTRĂ? 

Toate religiile, artele și ştiinţele sunt ramuri ale unui aceluiași 
copac. Toate aceste aspirații sunt îndreptate spre înnobilarea vieții 
omului, ridicând-o din sfera simplei existente fizice și conducându-l pe 
individ spre libertate. Nu este o simplă întâmplare faptul ca cele mai 
vechi universități ale noastre s-au dezvoltat din scoli bisericeşti 
(clerical). Atât bisericile, cât şi universitățile - atâta vreme cât trăiesc 
în spiritul adevăratei lor meniri - servesc la înnobilarea individului. 
Ele cauta să-și îndeplinească aceasta importanta sarcina prin 
răspândirea înţelegerii morale şi culturale, renunțând la folosirea 
forței brute. Unitatea esenţială a instituţiilor eclesiastice și seculare a 
fost pierdută în secolul al 19-lea până la nivelul unei ostilități fără sens. 
Și totuși nu a existat niciodată vreo îndoiala privind năzuința pentru 
cultura. Nimeni nu s-a îndoit de sacralitatea scopului. Modul de acțiune 
a fost cel disputat. 
VIAȚA - UN SIMPLU CUVÂNT FORMAT DIN CINCI LITERE 

Biologia seamănă mai mult cu lingvistica şi istoria decât cu fizica 
şi chimia... Sigur, ați putea spune ca acolo unde subiectul este simplu, 
ca în fizica, putem găsi legile de baza și să le aplicam peste tot în 
Univers; dar acolo unde subiectul este dificil, ca în lingvistica, istorie şi 
biologie, pot exista legi care guvernează Natura, dar inteligenta 
noastră poate fi prea slabă pentru a le recunoaște prezenta - mai ales 
dacă obiectul de studiu este complex și haotic, extrem de sensibil la 
nişte condiţii inițiale îndepărtate și inaccesibile. Şi aşa ajungem să 
inventam formulări despre „realitatea contingenta” sub care să ne 

ascundem ignoranta. Ar putea exista un anume adevăr în acest punct 
de vedere, dar nu întregul adevăr, pentru ca istoria și biologia își 
amintesc într-un fel în care fizica nu o face. Oamenii au în comun o 
cultură, își amintesc şi acționează asupra a ceea ce au învățat. Viaţa a 
reprodus adaptările generaţiilor precedente şi retine secvente 
funcționale de ADN care se extind miliarde de ani înapoi în trecut. 
Înţelegem destul din biologie și istorie pentru a recunoaşte pronunţată 
componenta stohastica, accidentele conservate de o reproducere de 
înalta fidelitate. 


DESPRE SEMNIFICAȚIA SENTIMENTULUI RELIGIOS... 

Cum poate fi comunicat sentimentul religios cosmic de la o 
persoană la alta dacă el nu duce la o noțiune bine definita de 
Dumnezeu şi la o teologie? După părerea mea, este funcția cea mai 
importantă a artei şi a ştiinţei, aceea de a trezi acest sentiment și de a-l 
menține viu în cei care sunt receptivi la el. 

Ajungem astfel la o concepţie privind relaţia între ştiinţă şi religie 
foarte diferita de cea obișnuită. Considerând acest subiect din 
perspectiva istorică, eşti înclinat să priveşti știința și religia ca 
ireconciliabil antagonice și aceasta dintr-un motiv extrem de evident. 
Omul care este total convins de acțiunea universală a legii cauzalităţii 
nu poate nici pentru o clipă să accepte ideea unei ființe care intervine 
în desfăşurarea evenimentelor - cu condiţia, bine înțeles, să ia efectiv 
în serios ipoteza cauzalităţii. El nu găsește nicio utilitate pentru religia 
fricii şi una la fel de mica pentru religia morala sau sociala. Un 
Dumnezeu care răsplăteşte și pedepsește este de neconceput pentru el 
pentru simplul motiv ca acțiunile omenești sunt determinate de 
necesitate, externa și internă, astfel încât ochiului lui Dumnezeu nu i se 
poate atribui o responsabilitate, exact la fel cum un obiect neînsuflețit 
nu poate fi făcut responsabil pentru mişcările la care este supus. 
Știința a fost astfel încărcată cu o moralitate care o subminează, dar 
acest lucru este nedrept. Comportarea etica a unui om ar trebui să fie 
bazată efectiv pe simpatie, educație și relaţii şi necesităţi sociale; nicio 
baza religioasă nu este necesara. Omul s-ar afla într-adevăr într-o 
condiție precara dacă ar trebui să fie restricționat (restrained) prin 

frica de pedeapsa şi speranţa într-o răsplată după moarte. 

Este deci uşor de înțeles de ce bisericile au atacat totdeauna 
ştiinţa şi i-au persecutat pe cei care i s-au dedicat. Pe de altă parte, 
consider ca sentimentul religios cosmic este motivul cel mai puternic 
şi mai nobil pentru cercetarea științifică. Doar cei ce realizează 
eforturile imense și, mai presus de orice, devotamentul fără de care 
operele de pionierat în ştiinţa teoretica nu pot fi împlinite, sunt 
capabili să realizeze intensitatea emoției unice din care se poate naște 
o asemenea lucrare, oricât de îndepărtată ar fi ea de realitățile 
imediate ale vieţii. Cât de profunda convingere în raționalitatea 
Universului și cât de mare dorință de a înțelege chiar și o palidă 
reflexie a minţii revelate în această lume trebuie să fi existat în Kepler 
şi Newton pentru ca ei să-şi petreacă ani de munca solitara descâlcind 
principiile mecanicii cereşti! Cei a căror familiarizare cu cercetarea 
ştiinţifică provine în primul rând din rezultatele practice ale acesteia, 
uşor ajung la o idee complet falsa despre mentalitatea oamenilor care, 
înconjurați de o lume sceptica, au arătat drumul spiritelor înrudite 
răspândite însă peste tot în lume și de-a lungul secolelor. Doar cel care 
şi-a dedicat viața unor teluri asemănătoare își poate face o imagine vie 
a ceea ce i-a inspirat pe acești oameni şi le-a dat puterea de a rămâne 
fideli scopurilor lor în ciuda unor eșecuri fără număr. Sentimentul 
religios cosmic este cel care îi da omului o asemenea putere. Un 
contemporan a spus, şi nu fără dreptate, ca în aceasta epoca a noastră 
materialista, cei ce lucrează serios în domeniul științei sunt singurii 
oameni profund religioşi. 

Acum, chiar dacă lumea religiei şi cea a ştiinţei în sine sunt clar 
delimitate între ele, între cele două exista totuși puternice relații şi 
dependente reciproce. Deşi religia este cea care stabileşte scopul, ea a 
învăţat totuși de la ştiinţa, în sensul cel mai larg al cuvântului, care 
sunt mijloacele care vor contribui la realizarea scopurilor pe care şi 
le-a propus. Dar ştiinţa poate fi creata doar de cei care sunt profund 
pătrunşi de aspirația către adevăr și înțelegere. Sursa acestor 
sentimente se afla, totuși, în sfera religiei. Acesteia îi aparţine şi 
credința în posibilitatea ca reglementările valabile pentru lumea 
existentei să fie raționale, adică de înțeles pentru rațiune. Nu pot 

concepe un om de știință autentic fără aceasta credință profundă. 
Situaţia poate fi exprimata printr-o imagine: știință fără religie este 
şchioapa, religia fără ştiinţa este oarba. 


ŞI LA CEEA CE ÎNSEAMNĂ DUMNEZEU... 

Cuvântul „Dumnezeu” înseamnă atât de multe lucruri pentru 
atât de mulți oameni, încât (celor care ma întreabă „crezi în 
Dumnezeu”) răspund adeseori întrebându-l pe cel care ma întreabă ce 
înţelege el prin Dumnezeu. Spre surprinderea mea, acest răspuns este 
de cele mai multe ori considerat ca neașteptat sau ca punându-i în 
încurcătura: „Păi, ştiţi, Dumnezeu. Toată lumea știe cine este 
Dumnezeu”. Sau: „Păi, un fel de forţă care este mai puternica decât noi 
şi care exista peste tot în Univers”. Există multe asemenea forte. Una 
dintre ele se numește gravitație și nu este de prea multe ori 
identificată cu Dumnezeu. Şi nu toată lumea știe ce se înțelege prin 
„Dumnezeu”. Ca noi credem sau nu în Dumnezeu depinde foarte mult 
de ceea ce înțelegem prin „Dumnezeu”. Convingerea mea profunda 
este ca dacă un Dumnezeu de felul celui tradițional exista, atunci 
curiozitatea şi inteligenta noastră sunt înzestrate cu un astfel de 
Dumnezeu. Dacă am înlătura pasiunea noastră de a explora Universul 
şi pe noi înşine ar însemna să fim lipsiți de recunoștință pentru un 
asemenea dar (şi incapabili să procedăm la o asemenea activitate). Pe 
de altă parte, dacă un asemenea Dumnezeu tradițional nu exista, 
curiozitatea şi inteligenta noastră sunt uneltele esenţiale cu care să ne 
asigurăm supraviețuirea. În oricare din aceste cazuri, întreprinderea 
cunoaşterii este consistenta atât cu știința, cât şi cu religia şi este 
esențială pentru bunăstarea speciei umane. 


ÎNŢELEPCIUNEA DIVINA 

Înţelepciunea divina este o cunoaştere intelectuala și inspirata a 
perfecțiunilor divine şi a lucrurilor eterne care ar trebui să se 
numească mai curând contemplare, decât speculare. Știința este 
dobândita şi generează cunoaşterea Naturii. Înţelepciunea este 
inspirata şi generează cunoaşterea bunătăţii divine. Prima vrea să 
cunoască ceea ce se poate cuprinde întinzând mâna, fără munca și 

sudoare; cea de a doua își doreşte să ignore ceea ce cunoaşte şi tocmai 
prin aceasta cuprinde totul. 


TEISM ȘI ATEISM - CONFRUNTAREA ULTIMA 

Aceia care formulează întrebări privind ipoteza existentei lui 
Dumnezeu și ipoteza existenței sufletului nu sunt în niciun caz cu toţii 
atei. Un ateu este cineva care este sigur ca Dumnezeu nu exista, cineva 
care deține dovezi zdrobitoare împotriva existentei lui Dumnezeu. Eu 
nu cunosc asemenea ipoteze zdrobitoare. Pentru ca Dumnezeu poate fi 
asociat cu timpurile și locurile cele mai îndepărtate şi cu cauzele 
ultime, ar trebui să știm cu mult mai mult despre Univers decât ştim 
acum pentru a fi siguri ca Dumnezeu nu exista. A fi siguri de existența 
lui Dumnezeu și a fi siguri de non-existenta lui Dumnezeu mi se par 
mie a fi limitele indiscutabile ale unui subiect atât de brăzdat de 
îndoieli și de nesiguranță încât să ne inspire efectiv foarte puţina 
încredere. O larga varietate de poziţii intermediare pare acceptabila şi, 
ținând seama de enormele energii emoţionale cu care este investit 
subiectul, o minte dispusa la întrebări, curajoasa şi deschisa pare a fi 
mijlocul esenţial pentru a reduce domeniul ignorantei noastre 
colective asupra subiectului existentei lui Dumnezeu. 


Aparținem noi, oamenii, cu adevărat acestui univers? Am fost 
oare „destinaţi” sa trăim aici? Suntem fiinţe înzestrate nu numai cu 
viață ci şi cu un înalt grad de „rațiune. Însă într-un univers ce pare a fi, 
în cea mai mare parte, irațional - rațiunea noastră nu ne înstrăinează 
cumva de el? Cum se pot încadra în tabloul general al naturii, cum îl 
cunoaştem din știința, niște fiinţe înzestrate cu rațiune și conştiinţă de 
sine? Dar, oare, chiar ne încadrăm noi, oamenii, în acest tablou? 

Mai direct, aceasta întrebare ar suna astfel: „Rațiunea” e 
într-adevăr o parte a naturii, sau e doar o calitate care ne deosebeşte 
de universul material? 

Termenul „rațiune” poate desemna o mulțime de lucruri: 
capacitatea de a experimenta, gândi, judeca, reflecta, calcula, planifica, 
înțelege etc. Toate aceste trăsături sunt absolut relevante, dar 
înseamnă, înainte de toate, capacitatea noastră de a înţelege, judeca și 
decide. Din acest punct de vedere, este rațiunea un fapt natural? 
Reprezintă ea dezvoltarea unui potenţial, prezent în natura 
dintotdeauna? Sau e o doar o realitate pur spirituala coborâtă în lumea 
materială dintr-o sferă supranaturala, cum susțin anumite mituri, 
religii şi filosofii tradiționale? Conștiința umană e un accident absurd 
ce perturba, pentru un moment, liniștea eterna a cosmosului? Sau e 
pur şi simplu o proprietate de adaptare, descoperita întâmplător, 
într-o evoluţie fără scop, pentru a permite speciei noastre să îndure o 
lume ostila ei? Sau, dimpotrivă, poate ca chiar evoluţia raţiunii 
reprezintă scopul acestui univers. 

În general, tradiţiile religioase cred că acest cosmos este 
modelat de ceva asemănător unei „Raţiuni” transcendente. În cercurile 
religioase profetice, universul e expresia unei „înțelepciuni” veșnice 
sau împlinirea unei „Viziuni” divine. În Biblie şi în Coran, creaţia este 
realizata prin „Cuvântul” lui Dumnezeu, în vreme ce, în gândirea 
platonica, ce a influențat, de asemenea, foarte mult teologia apuseana, 
cosmosul e reflectarea „Ideilor” eterne. 

Atât timp cât cosmosul a fost considerat expresie a inteligentei 
divine, s-a putut afirma şi ca minţile noastre mărginite „aparțin” 
acestui univers. Desigur, teismul tradițional sugerează ca adevăratul 
nostru cămin se afla în altă parte, dar cel puțin recunoștea faptul ca 
aparținem acestui spaţiu, în timpul voiajului nostru pământean. Pe de 
altă parte, știința modernă, unul dintre cele mai uimitoare produse 
care au izvorât vreodată din mintea omeneasca, considera ciudat 
faptul ca rațiunea şi-a făcut apariția tocmai aici. Materia ar fi putut să 
existe la fel de bine la infinit, și chiar pentru veșnicie, fără să fi existat, 
în acelaşi timp, şi vreo urma de rațiune. Se pare ca ființele gânditoare 
au fost, aparent, absente din univers; timp de miliarde de ani nu a 
existat gândire, pana ce luminița conștiinței umane a început să 
pâlpâie, nesigura, în întunericul cosmic. Cum cred cei mai mari oameni 
de ştiinţă, numai după epoci întregi de joaca a determinismului fizic și 

a şansei oarbe, materia a dat naștere în cele din urmă, cu multă 
dificultate, raţiunii. 

Cel puțin până nu demult, materia părea ostila, sau măcar 
indiferenta fata de rațiune. Știința ne-a învățat ca, numai 
îndepărtându-se de la alunecarea sa entropica către inconştienta finala, 
universul accepta, pentru o clipă, orice forma inteligenta de existenta. 
Știința nu a oferit nicio alternativă acestui univers, lipsit în esența de 
rațiune. Ea a descris rațiunea umană ca pe o simplă anomalie, ca pe un 
invadator străin și absurd. 

Totuşi, un nou set remarcabil de idei științifice a început să 
tulbure de curând această imagine a unui univers în general irațional. 
Este curios faptul ca un număr mare de oameni de știință accepta din 
nou ideea ca rațiunea ar putea fi un aspect fundamental al naturii şi nu 
un simplu produs accidental al unei evoluţii inconștiente. Aproape 
împotriva voinţei lor, acești oameni de știință transforma astăzi 
rațiunea într-o parte integrantă a imaginii lor despre univers. Ironia 
este ca fizica, ştiinţa care, mai înainte, excludea total rațiunea din 
univers, preia acum inițiativa în a face exact contrariul. 

Evenimentele au luat aceasta întorsătură ciudata după nașterea 
teoriei relativităţii și a fizicii cuantice. Einstein a arătat ca, în fiecare 
cadru fizic independent, viteza luminii e întotdeauna aceeași, dar ca un 
eveniment înregistrat la un moment dat de către un observator într-un 
sistem inerţial nu ar trebui să fie perceput neapărat simultan de un alt 
observator, aflat în alt cadru. Calculele sale uimitoare l-au dus pe 
Einstein la concluzia că nu exista o simultaneitate absoluta în univers. 
În descrierea evenimentelor fizice, situarea observatorului poate 
conduce la o diferență reala. Mintea observatorului se îmbină mult mai 
intim cu materia, spațiul şi timpul decât se credea până acum. Ea nu 
mai plutește undeva în afara cosmosului, cum s-a întâmplat de când a 
fost alungata, prin dualismul lui Descartes, din lumea fizica, şi e, din 
nou, un cetățean respectabil al naturii însăși. 

Ştiinţa lui Einstein l-a făcut pe astronomul Arthur Eddington să 
remarce, nu fără o oarecare exagerare, ca noua imagine despre univers 
a teoriei relativității are implicaţii teologice, deoarece, dacă propria 
noastră subiectivitate se întrepătrunde atât de mult cu lumea obiectiva, 

la fel de ușor s-ar strecura, neobservata, o „Minte” transcendenta în 
cosmos. 

La fel de entuziasmat a fost şi Eddington de implicațiile 
mecanicii cuantice, deoarece se pare ca şi aici prezenta unui 
observator e inseparabila de descrierea științifică a realității cosmice. 
Faimosul „principiu al incertitudinii” al lui Werner Heinsenberg sugera 
ca nu putem măsura cu exactitate poziţia şi viteza unui foton sau a 
unui electron. Chiar actul prin care observam starea sau activitatea 
unei particule subatomice adauga mereu o confuzie la impresia pe care 
o avem despre ea. Repetam încă o dată ca modul în care natura este 
receptata de știință nu poate fi detașat de existenta mentală a 
observatorului. Oamenii de știință bănuiesc ca, în fizica cuantica și în 
teoria relativităţii, subiectul care observa este inseparabil, din punct 
de vedere fizic, de lumea observata. Rațiunea a devenit un aspect 
esenţial al imaginii ştiinţifice a naturii, încetând să mai fie o simplă 
intrusa. 

Unii oameni de știință formulează azi ipoteze şi mai 
surprinzătoare asupra motivului pentru care rațiunea ar putea fi parte 
intrinseca a cosmosului. Creste bănuiala ca rațiunea se împletea deja 
subtil chiar cu primele etape ale istoriei cosmice. Deşi este o idee ce ar 
putea fi greu acceptata de către oamenii de știință tradiționaliști, se 
pare ca posibilitatea evoluţiei raţiunii ar fi putut fi un factor în 
modelarea cosmosului, chiar începând cu big bang. Dacă aceasta 
speculație se dovedeşte a fi corecta, ea va reprezenta cea mai 
surprinzătoare răsturnare de evenimente din istoria științei. 

Este oare posibil ca fizica, pe care Steven Weinberg o considera 
cea mai impersonala dintre ştiinţe, să sugereze azi ca materia nu poate 
exista independent de realitatea minților oamenilor? Mai mulți 
fizicieni se joacă chiar cu această ipoteză, afirmând ca proprietăți 
fundamentale ale naturii, cum ar fi forța gravitației şi ritmul 
expansiunii comice, au o legătură mai mare cu existenta gândirii decât 
s-a presupus vreodată. Să aruncăm o privire asupra bazelor acestei 
idei atât de provocatoare. 

Atât Newton cât și Einstein au formulat teorii ale gravitaţiei, dar 
niciunul din ei nu a reușit să spună de ce gravitația are exact cantitatea 

de forța de cuplare pe care o implica. La fel, Edwin Hubble a arătat ca 
universul este în expansiune şi ca galaxiile se îndepărtează una de 
cealaltă cu o viteză direct proporţională cu distantele ce le separa; el 
n-a arătat totuși de ce „constanta Hubble”, ritmul de expansiune al 
universului, are viteza pe care o are. Cu toate acestea, ştim ca Hubble şi 
constantele gravitaționale trebuiau să fie ceea ce sunt, dacă universul 
trebuia să evite sau o prăbușire prea timpurie, sau o evoluție prea 
rapida, pentru a permite formarea stelelor şi galaxiilor. Dar de ce 
universul are exact echilibrul care să-i permită formarea stelelor şi 
galaxiilor? Oamenii de știință, care s-au mulțumit atâta vreme să 
răspundă la întrebările simple, care încep cu „în ce fel”, nu mai pot 
evita complet aceste întrebări, care încep cu „de ce”. 

Înainte de a căuta un posibil răspuns, să analizam alte câteva 
aspecte înrudite. De exemplu, astronomii au calculat că exista 
aproximativ 1022 stele în universul observabil. Dar, de ce să nu fi fost 
de ajuns doar 1011 stele, și el un număr impresionant? Care este 
motivul exact pentru care avem acest univers atât de uriaș şi atât de 
vechi? Cu siguranţă ca, din punctul de vedere al fizicii şi al astronomiei, 
un univers mai mic şi cu o viață mai scurta ar fi fost perfect acceptabil. 
Oamenii de știință presupun azi ca universul a avut nevoie numai de 
exact aceasta cantitate de materie anume, densitatea sa reală trebuie 
să fie foarte apropiata de densitatea sa critica, pentru a nu se prăbuşi 
în el însuși prea devreme sau pentru a nu se extinde prea rapid, astfel 
încât să poată apărea viața şi gândirea. Exista oare vreo legătură între 
densitatea universului și existenta ființelor vii şi gânditoare? 

Şi mai sunt încă multe alte enigme. De exemplu, dacă analizam 
fizica particulelor, observam ca nucleele atomilor sunt de aproximativ 
două mii de ori mai mari decât masa unui electron. De ce nu de o mie 
sau de trei mii de ori? Din punctul de vedere al fizicii, nu exista un 
motiv clar pentru ca aceste valori să nu fi fost altele. Prin urmare, de ce 
sunt ele cele care sunt și nu altele? 

Știm doar ca dacă raportul dintre masa electronului și cea a 
protonului ar fi fost numai infim mai puţin diferita, nu ar fi mai existat 
atomii de hidrogen. lar dacă nu ar fi existat atomii de hidrogen, 
elementele chimice grele, cum ar fi carbonul, oxigenul şi nitrogenul, nu 

ar fi fost niciodată create în cuptoarele stelare, alcătuite din hidrogen 
şi heliu. lar dacă nu ar fi existat elemente grele, nu ar fi putut exista 
nici viaţa și nici rațiune, ambele necesitând elementele grele (în special 
carbon) pentru a exista. Şi totuşi, ce anume a „decis”, în primele 
momente ale universului, ca proporția dintre masa protonului și cea a 
electronului să fie exact aceea care să permită formarea hidrogenului - 
şi, în final, a vieţii şi a gândirii? Este totul numai rezultatul întâmplării 
oarbe sau al necesitații impersonale? 

Exista oare un „principiu” care ar putea da un răspuns clar și 
concludent tuturor acestor întrebări? Exista cu adevărat o modalitate 
de a răspunde tuturor întrebărilor în același timp? Știm ca oamenii de 
ştiinţă caută explicaţii care pot rezolva o mulțime de probleme într-un 
mod cât mai direct posibil. Ei îşi pun toată pasiunea pentru a găsi 
soluţii simple și elegante pentru întrebări care sunt la început foarte 
complicate, şi cauta formule clare care să răspundă, simultan, unei 
mari varietăți de probleme, printr-o singură manevra eleganta a minții. 
Și cu cât principiul explicativ este mai simplu, cu atât el devine mai 
atrăgător. 

Un exemplu este Copernic care, cu modelul unui sistem planetar 
heliocentric, a desfăcut enormul nod de probleme astronomice 
rezultate ca urmare a secole întregi de ataşament fata de un univers 
geocentric. Mai recent, teoria evoluţiei a înlăturat, la prima vedere, 
multe probleme, aparent fără nicio legătură, ridicate de geologia, 
paleontologia și biologia predarwinista, care presupuneau ca lumea 
este statica şi nu foarte veche. Thomas Huxley a fost atât de 
impresionat de modeluul elegant dat de explicaţiile teoriei lui Darwin, 
încât se spune că ar fi afirmat: „Ce prost am fost să nu mă fi gândit eu la 
aşa ceva”. Azi, unii fizicieni spera să obțină o explicație completa a 
întregului univers fizic, o „Teorie a întregului”, care să fie atât de 
simpla încât să poată fi inscripționată pe un tricou. Prin urmare, nu e 
deloc surprinzător ca oamenii de ştiinţă caută un principiu simplu, 
care să poată explica imediat toate trăsăturile specifice din microsfera 
astronomiei şi microsfera fizicii particulelor. Căutarea unei soluţii 
simple, care să poată răspunde mai multor întrebări într-o secunda, 
pare să fie un procedeu sănătos. Chiar dacă o astfel de soluţie nu poate 

fi testata imediat, va atrage totuşi atenția oamenilor de ştiinţă, pentru 
ca orice idee - ce promite să rezolve o multitudine de enigme ştiinţifice 
dificile atât de direct - merita o examinare atentă, chiar dacă pentru 
moment rezista falsificării. 

Și totuși, de ce condiţiile iniţiale și constantele fundamentale 
sunt fixate așa cum le știm? De ce exista atâtea stele? De ce universul 
este atât de mare şi de vechi? De ce se extinde în acest ritm? De ce are 
aceasta densitate? De ce forța gravitației e constant aceeași de la un 
capăt la altul al universului? Pe scurt, de ce are universul aceasta 
configurație? 

Răspunsul cu care se joacă oamenii de ştiinţă acum este, din nou, 
rațiunea. Existenta rațiunii face materia ceea ce este. Cheia întregii 
naturi şi istorii a materiei este rațiunea. 

O forma importanta pe care o îmbrăca astăzi acest tip de 
„explicație” este principiul antropic. Derivat din cuvântul grec 
anthropos, care înseamnă om, principiul antropic susține ca întregul 
cosmos a fost alcătuit, chiar de la începuturile sale, în așa fel încât să 
permită eventuala existenta a indivizilor înzestrați cu rațiune. Aceasta 
explicație afirma ceva de la sine înţeles, pentru ca, din moment ce ne 
aflam aici, universul trebuie să fi fost „alcătuit” astfel, încât să facă 
posibila existenta noastră. Cu toate acestea, nu se cunoaşte încă nicio 
motivație științifică potrivit căreia sa nu fi putut fi „alcătuit” în alt mod. 
Exista o concordanta aparent „remarcabila” între fizica universului 
primar şi apariţia, în cele din urmă, a rațiunii în cadrul evoluției 
cosmice. Oare, existenta finala a raţiunii nu are cumva vreo legătură cu 
forța gravitaţiei, ritmul expansiunii cosmice, densitatea cosmosului și 
valorile relative atribuite particulelor şi forțelor primordiale? 

Această ipoteză, cu adevărat „uimitoare”, devine astăzi din ce în 
ce mai mediatizata. Unii oameni de ştiinţă o considera scandalos de 
neștiinţifică, în vreme ce alţii o considera șocantă și chiar irezistibila. 
Deşi discuţia despre un principiu antropic, oricare ar fi meritele 
acestuia, este extrem de controversata, cel puțin ea demonstrează cât 
de greu îi este ştiinţei să situeze rațiunea umană care face observaţii 
înăuntrul lumii observate. Deși mai înainte ştiinţa a făcut aceasta 
excludere, tot ea sugerează cu forța acum ca minţile noastre nu pot să 

nu-şi arunce umbra subiectiva asupra tuturor lucrurilor pe care le 
observam, poate chiar şi asupra fizicii universului primar. 

Se pare ca subiectivitatea noastră este amestecata, în tot ceea ce 
încercam să prezentam, într-un mod cât se poate de obiectiv. Într-o 
mică măsură, rațiunea era prezenta începând cu cele mai timpurii faze 
ale evoluţiei cosmice, într-o vreme când noi nici nu existam. Împreună 
cu relativitatea și teoria cuantica, discuţiile din jurul principiului 
antropic par să sugereze ca trăsăturile fundamentale ale universului 
fizic ar putea să nu fie complet separabile de existenta observatorilor. 
lar unii fizicieni chiar cred acum ca principiul antropic necesita 
existenta unei Providenţe Transcendente, care instaurează ordinea. Cu 
alte cuvinte, ne apropiem periculos de mult de o nouă versiune a 
vechiului argument al teologiei naturale, referitor la existența unui 
plan al lui Dumnezeu. 

E totuși important să subliniem ca principiul antropic are atât 
versiuni slabe cât și versiuni tari. În versiunea sa „slaba”, el nu prezintă 
decât faptul evident, anume ca tocmai condiţiile care ne-au produs ne 
permit să vedem în cosmos. Principiul antropic slab WAP (Weak 
Anthropic Principle) susține ca fizica vede universul primar așa cum o 
face, deoarece, în caz contrar, noi nu am fi fost aici să îl observam. 
Putem înţelege doar un univers ce poate produce minţi capabile să-l 
înțeleagă. Versiunea slaba a acestui principiu nu are nicio valoare 
explicativa; prin urmare, nu se poate spune ca merită să poarte numele 
de principiu şi nici nu pare să evoce prea multe lucruri de interes 
teologic. 

Principiul antropic tare, SAP (Strong Anthropic Principle), 
merge însă mult mai departe. El susține ca acest caracter fizic al 
universului exista astfel din cauza rațiunii. Impulsul lumii naturale de a 
se dezvolta în fiinţe raţionale a fost cel care a modelat trăsăturile 
fundamentale ale universului încă de la început. Tendinţa unei ghinde 
de a se transforma în stejar este cea mai bună explicaţie a 
proprietăților seminţei. Tot așa, tendinţa universului de a se dezvolta 
în direcţia fiinţelor conștiente este cea mai bună explicaţie pentru 
întrebarea de ce sămânţa universului a fost de un anumit fel. 

Producerea, în final, de ființe raţionale este, conform 


principiului antropic tare, răspunsul cel mai simplu și mai elegant la 
întrebările de ce universul a început să se extindă în ritmul în care a 
făcut-o, de ce gravitația are forță pe care o are şi de ce proporția dintre 
masa electronului și masa protonului a fost fixata exact la valoarea pe 
care o cunoaştem. Înclinaţia către producerea de indivizi înzestrați cu 
gândire este cea mai bună explicație pentru întrebările de ce universul 
are atât de multe stele și de ce e atât de mare și de vechi. Un univers 
mai tânăr sau mai mic nu ne-ar fi putut produce niciodată. 

Chiar dacă Pământul este singurul loc unde exista cu adevărat 
rațiune, a fost totuşi nevoie ca universul, în întregul lui, să fie atât de 
vechi și de mare cum este acum, pentru ca rațiunea sa apară numai în 
acest loc. Mai mult, un univers cu o densitate reala diferita de 
densitatea sa critica cu doar ceva mai puţin de o miliardime, probabil 
că nu ne-ar fi produs. Dacă masa totala a universului nu ar fi fost atât 
încât să-l împiedice să se extindă prea repede, e posibil ca rațiunea sa 
nu fi apărut niciodată. Prin urmare, existenta raţiunii e „deosebit de 
sensibila” fata de condiţiile iniţiale şi de constantele fundamentale, 
care au fost fixate în timpul primei secunde a existentei universului. 

Înclinația cosmica sau „nisus” către rațiune explica de ce forța 
gravitației, de exemplu, echilibrează cu atâta fineţe ritmul expansiunii 
cosmice. Dacă gravitația ar fi fost doar cu puţin mai puternica, ea ar fi 
frânat expansiunea universului cu mult înainte de timpul necesar 
coacerii carbonului și a altor elemente grele, care intra în evoluția 
creierelor, într-un cuptor stelar e nevoie de cel puţin câteva miliarde 
de ani pentru aceasta. 

Pe de altă parte, dacă gravitația ar fi fost numai cu foarte puțin 
mai slaba, expansiunea cosmica ar fi fost prea rapida, iar forța de 
atracție dintre norii de gaz de hidrogen prea slabă pentru a permite 
nașterea unor stele suficient de mari pentru a putea coace elementele 
chimice mai grele, necesare nașterii ființelor vii şi raţionale. 

Aşadar, pentru a exista vreodată ceva asemănător rațiunii, era 
nevoie de un echilibru incredibil de delicat între gravitație şi 
expansiunea cosmica, chiar de la începutul universului. Pentru ca 
multe valori posibile ar fi putut fi atribuite acestora, ca și altor condiții 
cosmice inițiale şi constantelor fundamentale, cea mai simplă 

modalitate de a explica „acordul lor fin” e ca întregul univers trebuia să 
fie orientat către gândire. Nu exista o alta explicație mai directa și mai 
simplă. Un Copernic, un Darwin sau un Einstein ar fi putut oferi cu 
greu o soluție mai simpla și mai satisfăcătoare pentru atât de multe 
enigme științifice. 

Deoarece cosmosul a avut mereu tendința să evolueze către 
gândire, nu se mai poate spune că a fost indiferent fata de posibila 
apariţie a ființelor umane, capabile să gândească. Așa se face că noi îi 
aparținem. 

Sau nu? Până acum am văzut argumentul oamenilor de ştiinţă 
care îmbrățișează Principiul Antropic Tare. Dar este acest principiu cu 
adevărat o explicaţie ştiinţifică plauzibila? Sau este încă un exemplu de 
combinaţie dintre ştiinţă şi vreun sistem de opinie, în acest caz, cu 
credinţa ca ființele umane reprezintă realitatea centrala a acestui vast 
univers? 

Înainte de examinarea posibilelor răspunsuri, ar fi corect să 
spunem ca mulţi dintre susținătorii SAP sunt de acord ca „principiul 
antropic” nu este o eticheta tocmai potrivita pentru ceea ce se discuta 
aici. A centra atât de mult procesul cosmic pe rațiunea umană suna a 
antropocentrism arogant. Dacă exista și alte ființe inteligente în 
univers? Sau dacă propriile noastre minţi sunt pur şi simplu doar 
scânteile inițiale ale unui tip de rațiune (sau prelucrare de informaţii), 
cu finalitate mai larga și mai profunda, care va continua să se dezvolte 
în moduri noi, mai grandioase, în evoluţia viitoare a cosmosului? Nu ar 
fi mai potrivit să vorbim cu ceva mai multă modestie, despre un 
principiu „dătător de gândire” sau, poate, de un principiu „dătător de 
viață și de gândire”? Ar însemna să admitem posibilitatea existentei 
vieţii a inteligentei şi în alte părţi ale universului, și am elimina critica, 
potrivit căreia principiul antropic e prea limitat și prea centrat pe 
uman, pentru a fi luat în serios. 

Să acordăm acestui principiu competentele necesare. În acest 
caz, mai merită să fie discutata ideea centrala din spatele Principiului 
Antropic Tare, şi anume ca raţiunea este o parte inseparabila a naturii 
şi nu numai un accident al evoluţiei? Un număr mare de oameni de 
ştiinţă şi teologi considera astăzi ca SAP merita cel puțin o examinare 

atentă. Poate oare existenta gândirii să explice toate trăsăturile fizice 
principale ale universului material? Sau e mai plauzibila ideea ca o 
evoluție complet lipsită de gândire, care respecta orbeşte legile 
selecției naturale, continua să fie cea mai bună explicație a aparentei 
potriviri dintre rațiune şi natura? Să vedem acum cum pot reacționa 
cele patru abordări fata de SAP, considerat o problemă a științei și a 
religiei. 


I. Conflictul 

Noi, cei care avem o oarecare considerație pentru știința 
autentica, vom observa imediat ceva dubios la SAP. Simțim aroma 
metafizica și pe cea a cauzelor finale, trăsături care nu-și au locul în 
disciplina noastră. Dacă SAP nu ar fi reprezentat de oameni de știință 
respectabili, nu i-am acorda nicio atenţie. Acest principiu contrazice în 
mod clar specificul metodei științifice, prin încercarea de a explica un 
set de întâmplări, anterioare din punct de vedere cronologic (condiţiile 
cosmologice inițiale şi constantele fundamentale) în funcție de 
rezultate (viaţa și rațiunea), care au apărut mult mai târziu în timp, de 
fapt, după miliarde de ani! Cum poate reprezenta aceasta o „explicație”, 
oricare ar fi sensul adevărat al acestui termen? În știință, pot fi numite 
explicative numai acele evenimente care preced sau conduc, din punct 
de vedere cronologic, alte evenimente. SAP este încă un exemplu 
neștiinţific de speculație teleologica, care nu merita niciun fel de 
consideraţie din partea oamenilor de ştiinţă care se respecta. 

Mai mult, SAP nu are nicio valoare predictiva, iar acest defect 
atesta imediat statutul sau neştiinţific. Cum spune Heinz Pagels, 
principiul antropic nu reprezintă decât „abandonarea fără motiv a 
programului de succes al științei fizice convenţionale, prin care se 
urmăreşte înțelegerea proprietăţilor cantitative ale universului nostru, 
pe baza legilor fizice universale”; adăugând: 

Desigur, există oameni de știință, eminențţi şi rezonabili, care nu 
îmi împărtăşesc opinia negativa asupra principiului antropic. l-am 
putea comenta meritele și lipsurile mult timp. Dar o asemenea 
dezbatere interminabila este un simptom că ceva nu este în regulă cu 
principiul antropic: spre deosebire de principiile fizicii, el nu permite 

nicio modalitate de a determina dacă este corect sau greşit: nu exista 
niciun mod de a-l testa. Spre deosebire de principiile fizicii 
convenționale, principiul antropic nu este supus  falsificării 
experimentale - semn sigur că nu este un principiu ştiinţific. Nu este 
posibila nicio rezolvare empirica a autenticității sale, iar o dezbatere 
despre adevărul sau poate dura la nesfârșit. 

Aşa cum noi, scepticii, am argumentat mereu în această carte, 
chimia și fizica pot explica în mod adecvat existenta ființelor vii, 
raționale. Printr-un amestec al necesitaţii fizice cu combinaţiile 
întâmplătoare ale particulelor lipsite de rațiune, viața și rațiunea 
trebuiau să apară, în final, dacă exista destul timp. Și a fost timp 
suficient. Nu exista niciun motiv întemeiat pentru a ne închipui ca zece 
pana la cincisprezece miliarde de ani de evoluţie cosmica au trecut cu 
scopul de a produce ființe umane raționale sau orice alt fel de realități 
„mentale” ar putea exista. Oricât am încerca să-l machiem, SAP nu este 
nimic altceva decât o raționalizare a orgoliului antropocentric. E o 
încercare în plus de a face ca existenta noastră să pară speciala și 
privilegiata în fața imensităţii nesimţitoare a universului. 

Desigur, nu e surprinzător faptul ca structura universului se 
conformează existentei noastre. În mod evident, trebuiau să existe 
condiţiile materiale adecvate pentru apariţia vieţii și a gândirii. În 
consecință, suntem gata să acceptam Principiul Antropic Slab, potrivit 
căruia putem înțelege numai acele condiţii fizice care au permis 
minţilor noastre să evolueze. Dar aceasta versiune slaba nu are o 
valoare explicativa, fiind inutila din punct de vedere ştiinţific, deşi nu 
este eronata. Ea nu explica nimic din ceea ce nu ştiam. Nu este ceva 
nemaipomenit că putem fi conştienţi numai de acei parametri fizici 
care ne-au permis să existam. 

Pe de altă parte, consideram ca SAP este absolut respingător. 
Poate că ar avea mai multă prestanța dacă am putea fi siguri ca 
universul actual e singurul care a existat vreodată. Este de netăgăduit 
faptul ca toate constantele fizice şi condiţiile inițiale ale acestui univers 
sunt într-adevăr acordate cu mare precizie la evoluţia ființelor vii şi 
conştiente. Trebuie să admitem ca, dacă aceste condiţii ar fi fost 
diferite, în mod sigur nu ne-am fi aflat aici. Putem accepta toate acestea. 


6 


Dar adevărata întrebare care se pune aici este dacă apariţia rațiunii 
este atât de „remarcabila” încât să necesite o explicaţie teista. 

Câțiva dintre noi ar dori să sugereze că nu este posibil, din punct 
de vedere fizic, un alt univers, în afară de acesta, care este dătător de 
gândire, iar, în acest caz, existenta minţii nu este deloc surprinzătoare. 
Din câte știm, universul trebuia să fie aşa cum e, în virtutea unei 
necesități impersonale, pe care nu o înțelegem încă în întregime. Cu 
toate acestea, cei mai mulţi dintre noi suntem acum gata să 
recunoaștem ca, în lumina cosmologiei big bang, proprietăţile fizice ale 
acestui univers nu sunt necesare și ele ar fi putut fi altele decât 
varietatea dătătoare de rațiune. Din câte ştim, cea mai mare parte din 
celelalte seturi de condiţii și constante cosmice nu ar fi permis evoluția 
vieţii şi a gândirii. Însă fizica contemporana permite o multitudine de 
lumi, chiar în număr infinit. Probabil ca majoritatea acestor lumi sunt 
moarte încă de la naștere și lipsite de gândire. Dacă exista un număr 
infinit de universuri, din care majoritatea nu sunt adecvate gândirii, să 
nu ne surprindă ca măcar unul din ele ar favoriza, în mod cu totul 
accidental, evoluţia unor ființe asemănătoare nouă. 

Ar fi foarte posibil să existe un număr infinit de mare de alte 
lumi, unele putând să apară în serie, un big bang fiind urmat de un 
cranch; sau ele ar putea exista ca ramuri sau „bule” paralele, născute 
din același univers mama. Credem că, în toată aceasta imensitate 
matematica, creste probabilitatea ca în una sau chiar în câteva din 
nenumăratele lumi să existe rațiune, pe măsură ce apar noi universuri. 
Într-o mulţime infinit mai mare de lumi, evoluţia vieţii și a raţiunii nu 
ar mai fi deloc surprinzătoare. Într-un asemenea scenariu, ideea că 
exista o divinitate care programează ar fi inutila, deoarece rațiunea nu 
ar putea fi decât rezultatul unui accident și al selecției naturale. 

De fapt, cum argumentează John Gribbin în cartea sa, In the 
Begining / La început, cosmologii ar trebui să urmeze exemplul unor 
darwiniști, ca Richard Dawkins, care fac din selecția naturală 
principala explicație a tuturor fenomenelor fizice. Pot exista 
nenumărate universuri, aflate în lupta pentru supraviețuire - în acelaşi 
fel în care speciile vii s-au luptat întotdeauna pentru existenţă, în 
cadrul evoluţiei biologice. Conform perspectivei evoluționiste a lui 

Gribbin, existenta lumii noastre actuale, dătătoare de gândire, e 
produsul variațiilor întâmplătoare și al selecției naturale oarbe, în care 
sunt implicate numeroase lumi. Poate ca lumile raționale, ca a noastră, 
sunt mai bine adaptate la rigorile existentei și mai apte pentru 
supraviețuire decât lumile lipsite de rațiune. 

Ideea pe care vrem s-o exprimam aici este că nu suntem obligați 
să invocam vreo influenta supranaturala, ascunsa în spatele 
universului nostru actual. Existenta noastră, în acest cosmos înzestrat 
cu rațiune, poate fi explicata cel mai bine ca fiind rezultatul unui 
proces de încercări şi de erori, inimaginabil de lung și de vast, dar, în 
esență, lipsit de gândire. Un asemenea univers continua să fie minunat, 
chiar dacă raţiunea nu-i esenţială pentru el. 


II. Contrastul 

Nici pe noi nu ne entuziasmează principiul antropic tare (SAP). 
Din nefericire, oameni de știință și credincioşi bine intenţionaţi, dar 
naivi din punct de vedere teologic, sunt gata să-l adopte şi să-l 
folosească, ca pe o „dovada” a existentei lui Dumnezeu. Ei vor susține, 
în maniera argumentului dubios al teologiei naturale despre existența 
unui plan, ca numai un Creator divin ar fi putut aranja lumea într-un 
mod atât de delicat și armonios, încât materia sa ducă, în final, la 
rațiune. Ei vor căuta în SAP un sprijin ştiinţific pentru credinţa lor 
religioasă, o credință care îşi pierde intensitatea și profunzimea 
imediat ce începe să se bazeze pe asemenea argumente raționale sau 
ştiinţifice. 

Pe terenurile religiei şi teologiei ne putem distanta cel mai bine 
de forma prost deghizata a combinației, cunoscuta sub numele de SAP. 
Am arătat mai înainte cât de „nereligioase” sunt aceste încercări de 
validare științifică a lui Dumnezeu. Pentru ca, chiar dacă oamenii de 
ştiinţă au ajuns la concluzia că o ființă inteligenta a aranjat condiţiile 
inițiale şi constantele cosmologice, îndreptându-le în direcţia vieţii şi a 
rațiunii, aceasta „ființă” ar putea continua să fie o abstracțiune și nu 
Dumnezeul viu al religiei. Nu ar fi decât o soluție fără substanță a 
lacunelor, şi nu Dumnezeul personal al lui Avraam, lisus sau Mahomed. 
SAP nu e mai apt să confirme sau să adâncească viața noastră 

religioasă decât o fac vechile argumente în favoarea existenţei lui 
Dumnezeu. Domeniile științei şi religiei sunt radical distincte. În 
consecinţă, în interesul menținerii integrității, atât a ştiinţei cât şi a 
religiei, refuzam din nou să deducem orice fel de consecinţe teologice 
sau sprijin pentru religie din aceasta teorie „științifică” falsa. 

Mai mult, din experienţa noastră trecută, am învăţat că ar fi o 
adevărată sinucidere teologica sa ne bazam ideile religioase pe 
nisipurile mereu mișcătoare ale conjuncturii științifice. Ce se va 
întâmpla dacă fizica următorului secol, sau chiar a următorului an, ne 
va conduce la o explicaţie pur naturalista a condiţiilor fizice inițiale și a 
constantelor fundamentale? Din câte cunoaștem, ipoteza inflaţionistă a 
lui Alan Guth a făcut deja acest lucru. Această ipoteză susține ca nu 
condiţiile inițiale (ordonate în maniera divina), ci inflația rapidă a 
cosmosului, în timpul primelor nanosecunde ale existentei sale, a fost 
cea care a fixat constantele cosmice. În consecință, nu putem decât să 
fim de acord cu afirmaţia recenta a lui George Smoot: 

Multe lucruri, pe care cosmologii le considerau, în 1974, ca 
aflându-se într-un echilibru miraculos de fin, pentru a permite viaţa şi 
existenta umană, sunt explicate acum, simplu și convingător, de 
inflaţie... Cred că un număr mai mare de observaţii va duce la modele 
şi teorii care vor explica ușor și elegant de ce lucrurile sunt așa cum 
sunt. Indiferent care vor fi aceste viitoare descoperiri, sunt convins ca, 
asemenea inflației, ele ne vor uimi și delecta prin simplificarea şi 
unificarea eleganta a naturii. 

Pe de altă parte, au dreptate scepticii care susțin ca, din punct 
de vedere fizic, acesta este singurul tip de univers care ar fi putut 
exista vreodată? Ce statut mai are teologia noastră dacă o legam acum 
prea strâns de principiul antropic tare (SAP)? Pur și simplu nu avem 
nevoie de ştiinţă - şi e foarte puţin probabil ca principiul antropic să 
poată fi ridicat la rangul de parte a științei - atunci când credința 
religioasă este suficienta prin ea însăși pentru a ne conduce la 
Dumnezeu. 

Prin urmare, nu putem decât să-i aplaudam pe oamenii de 
ştiinţă care resping SAP, din cauza implicaţiilor lui teologice 
transparente. Chiar dacă ei îl resping adesea din cauza unui scientism 

pur naturalist, în realitate, ei fac un serviciu teologiei. Prin curățarea 
ştiinţei de orice contaminare cu cauzele finale sau cu teleologia, ei pun, 
implicit, întreaga problema a scopului și semnificației în mâinile 
religiei şi teologiei, unde acestea își au de fapt locul. Fizica nu ne poate 
spune nimic despre motivul pentru care ne aflam aici sau despre 
semnificația lumii. Dacă doriţi să cunoaşteţi cea mai profundă esență a 
universului, o veți găsi mai complet reprezentata într-un act de 
bunătate umană decât în toate formulele elaborate ale fizicii. 

În sfârşit, nu ne-ar supăra prea tare dacă știința ar ajunge la 
concluzia că gândirea nu se integrează foarte bine în cosmos. Credința 
ne spune ca, în miezul fiinţei noastre, noi nu aparținem cu adevărat 
acestei lumi. Căminul nostru se afla în altă parte. Uitaţi-vă la toate 
textele religioase care ne învață să ne acceptam situația de simpli 
pelerini pe un tărâm străin. Suntem niște „străini și niște exilați pe 
pământ”, după cum spune autorul creştin al Epistolei către evrei (11, 
11). În consecinţă, nu suntem impresionați de gândirea cosmologica, 
care considera, prea mult, gândirea și personalitatea parți ale ordinii 
naturale. O asemenea sinteza superficiala banalizează umanitatea, prin 
faptul că ne absoarbe în dimensiunea materiala și slăbeşte legătura 
eterna pe care o au sufletele noastre cu lumea transcendenta. Pentru 
acest motiv, nu suntem interesați să căutăm niciun fel de implicaţii 
religioase posibile ale SAP. 

În acelaşi timp, nu ne impresionează nici materialismul implicit, 
ascuns în spatele intensei demitizări științifice a SAP. Aceasta 
demitizare ia, de obicei, forma lumilor care se multiplica imaginar, cum 
susține şi Gribbin, astfel încât actualul univers, născător de rațiune, ar 
fi, probabil, numai una dintr-un număr infinit de lumi, dintre care cea 
mai mare parte rămân lipsite de rațiune. Ideea noastră e ca, dacă exista 
numeroase universuri posibile din care putem alege, faptul ca gândirea 
exista în acestea nu este atât de „remarcabil” pe cât susțin adepții SAP. 
Dat fiind numărul infinit de „încercări” de mișcări din jocul cosmic de 
poker, n-ar fi surprinzător ca una dintre acestea să fie, în final, o chinta 
regala. 

Ce putem înţelege dintr-o speculație atât de extravaganta ca 
aceea despre lumile nenumărate? Credem că, deşi unele ecuații ale 

fizicii cuantice pot fi interpretate în mod plauzibil în termenii 
perspectivei „mai multor lumi”, mai degrabă ideologia, decât 
observaţia, îi atrage pe sceptici. Din punctul de vedere al științei 
empirice, nu exista nicio dovadă că exista mai multe lumi paralele sau 
succesive, iar această ipoteză pare să nu fie mai testabila decât SAP. 
Observațiile lui Pagels despre imposibilitatea falsificării principiului 
antropic se aplică și aici. 

Trebuie să subliniem ca Gribbin propune ca, din moment ce, din 
punct de vedere teoretic, proprietăţile fizice ale găurilor negre sunt 
similare cu singularitatea big bang, ele ar putea fi deschideri către 
„universuri” alternative. Poate ca această idee va putea fi 
experimentata cândva de ştiinţă; acum însă este prea devreme să 
afirmam acest lucru. Totuși, chiar dacă ar exista multe lumi separate, 
ele ar constitui, cu totul, un singur univers. Chiar dacă legile fizicii 
aşază bariere observaţionale între ele, ar trebui să existe totuși o 
relație profunda între aceste lumi, astfel încât ele să alcătuiască un 
întreg atotcuprinzător, deoarece toate aceste lumi ar împărtăși 
„ființarea” sau „existenta”, iar din punct de vedere filosofic aceasta e 
suficient pentru a le conferi o unitate generală. Ar putea exista numai 
un univers, chiar dacă acesta ar avea mai multe fațete și faze. 

Mai mult, chiar în mulţimea de lumi pe care și-o imaginează 
Gribbin şi alţii, existenta rațiunii, ca şi cea a universului, ar rămâne 
încă un mister inexplicabil. Nici măcar într-o infinitate de universuri, 
care durează de o infinitate de timp, nu ar fi nicio nevoie absoluta ca 
rațiunea să înceapă să existe. Timpul și doar numerele imense nu pot fi 
niciodată cauza metafizica sau explicația vreunui lucru. Este nevoie și 
de alt principiu pentru a da o explicaţie, pentru a arăta că poate avea o 
existenta așa de intensa ca mintea omenească. A face din materia fără 
gândire, din selecția naturală și lungile perioade de timp, explicaţia 
exhaustivă a gândirii, cum încearcă să facă materialiștii, înseamnă a 
viola principiul fundamental al cauzalitățţii, fără de care toată aceasta 
gândire este redusa la nebunie: nicio cauza nu poate produce un efect 
mai mare decât ea însăși. Oricât de mult timp ar avea la dispoziţie, 
procesele materiale oarbe nu vor putea explica vreodată, prin ele 
însele, existenta gândirii, cu toate tendinţele sale cognitive și 

spirituale. 

Deci, nu putem să nu ne punem întrebarea dacă aceasta 
speculație despre nenumărate lumi, poate chiar într-un număr infinit, 
are vreo legătură cu știința. Este mai degrabă o încercare disperata, a 
unui sistem de opinie materialist, de a face o combinaţie favorabila 
pentru a se alia cu știința, în aşa fel încât să diminueze plauzibilitatea 
oricărei interpretări nematerialiste, religioase, a cosmosului. În spatele 
ipotezei lumilor multiple se afla o confesiune implicita, şi totuși foarte 
convingătoare, ca, dacă universul nostru actual, al big bang, ar fi de 
fapt singura lume care a existat vreodată, explicaţiile materialiste şi 
reducționiste s-ar afla într-o mare dificultate. Această situaţie dificila 
s-ar datora faptului că numai existenta acestui univers, aflat într-un 
echilibru extrem de fin, nu ar asigura, statistic vorbind, o bază suficient 
de larga pentru a explica originea pur întâmplătoare a vieţii şi a 
rațiunii, de care are nevoie scepticismul. Pentru a se sustrage obligaţiei 
de a răspunde existentei noastre, cu recunoştinţa adecvata fata de un 
astfel de dar improbabil, scepticii trebuie să găsească o cale pentru a 
arăta ca, în analiza finala, nu exista nimic „remarcabil” sau improbabil 
în legătură cu existenta noastră aici. 

Într-o vreme în care universul era considerat a fi etern şi 
necesar, o asemenea opinie s-ar fi potrivit foarte bine cu cosmologia, 
deoarece, data fiind o infinitate de timp cosmic, specia noastră unica 
trebuia să apară mai devreme sau mai târziu, prin simpla întâmplare 
sau necesitate fizica. Dar, într-o epocă a fizicii big bang - în care 
universul nostru prezent este considerat finit, din punct de vedere 
temporal, şi vechi de numai zece pana la cincisprezece miliarde de ani 
- singura modalitate de a elimina factorul surpriza din existenta 
noastră este de a multiplica lumile ad infinitum. Aceasta este singura 
opţiune ce ne-a rămas. Într-o pluralitate nesfârșită sau o succesiune de 
lumi, probabilitatea ca una din ele să se afle într-un echilibru destul de 
fin, pentru a da naștere vieţii și raţiunii, creste pana la punctul la care 
ne aşteptam ca ea să apară în mod inevitabil, undeva, în întreaga 
mulțime de lumi. Atunci nu ar mai fi nevoie să ieșim din cadrul 
materialist pentru a găsi o explicație adecvata vieţii sau rațiunii. 

Pe scurt, ipoteza lumilor multiple oferă scepticilor o modalitate 


convenabila de a evita o interpretare a universului care ar cere un 
răspuns religios, de recunoştinţă pentru existența sa, cu adevărat 
minunata. Cât de ușor întuneca ideologia lumea „obiectiva” a ştiinţei şi 
ni se prezintă apoi ca fiind doar ea adevărul ştiinţific, pur și nealterat! 
Pana și încercarea de a înlătura nevoia de a ne minuna de universul 
nostru poate fi văzută ca o minune. 

În mod similar, credem că cei ce încearcă să ajungă la SAP, 
apelând la ideea lui Alan Guth, care este foarte speculativa, deşi 
plauzibila din punct de vedere științific, referitoare la un univers 
inflaționist, pot fi conduși câteodată mai mult de ideologie decât de 
ştiinţă. Eforturile lor sunt o întoarcere la vechea dorinţa a filosofilor de 
a avea un univers necesar. Tot ei vor să curețe universul de orice 
întâmplare. Astfel, ei consideră că universul inflaționist este 
convingător, nu numai pentru ca răspunde unor probleme ştiinţifice 
foarte reale din modelul standard al big bang, ci și (cel puţin în cazul 
unor oameni de știință) pentru ca, în aparenta, se netezesc toate 
incertitudinile întâmplării şi ni se sugerează ca universul trebuia să fie 
aşa cum este. În absenta oricărei credințe ca universul e creaţia liberă 
a lui Dumnezeu, scepticii sunt obligaţi să apeleze, fie la întâmplare, fie 
la necesitate, pentru a-i găsi o „explicație”. Ei aleg întâmplarea, în cazul 
ipotezei lumilor multiple, și necesitatea, în cazul ipotezei inflaționiste. 

Bănuim ca niciuna din aceste două alegeri nu este întotdeauna 
motivata numai cu ajutorul ştiinţei. 


III. Contactul 

Acceptarea contrastului e parţial valabila, dar joaca întotdeauna 
cu prea multă siguranță. Nu reuşeşte să profite de minunatele 
oportunităţi teologice oferite de noile descoperiri ale cosmologiei 
ştiinţifice. Discuţiile din jurul principiului antropic tare (SAP), prezintă, 
după părerea noastră, un interes considerabil pentru teologie. Desigur, 
nu dorim să lăudăm prea mult acest principiu și nici să ne erijam în 
apărători ai presupusului sau statut ştiinţific, cel puţin din punctul de 
vedere al sensului, general acceptat, al științei. Nu e însă nici bine să-l 
ignoram cu totul. Conform obiceiului nostru, am dori să-l testam, cel 
puţin să încercăm să facem așa ceva, pentru a vedea dacă nu ar putea fi 

o modalitate substanţială, prin care reflecțiile cosmologice din jurul 
SAP să poată contribui la viziunea noastră teologica despre univers. 

De ce abordările conflictului şi contrastului anulează pur și 
simplu SAP? Oare din motive pur ştiinţifice, în primul caz, și din motive 
pur teologice, în cel de-al doilea caz? Bănuim ca, în ambele cazuri, e 
vorba de mai mult decât atât. Adepții scepticismului științific se 
dispensează de SAP nu doar pentru ca acesta cochetează neştiinţific cu 
teleologia, dar și pentru ca nu corespunde ideilor materialiste și 
reducționiste despre ceea ce ar trebui să fie universul. Dacă ar exista 
ceva în teza SAP, care să arate ca gândirea modelează într-o măsură 
întâmplătoare evoluția materiei, cu scopul de a crea ființe conștiente, 
acest lucru ar spulbera afirmaţia reducționista ca gândirea, apăruta 
recent, poate fi explicata în întregime funcţie de nivelurile inferioare și 
primare ale realităţii fizice. Prin anularea acestui principiu de către 
scepticism, nu se pune în joc întotdeauna doar integritatea științei, 
deşi acesta e cazul multor oameni de știință valoroşi, ci valabilitatea 
ideologiei materialiste şi reducționiste. Până la acest punct suntem de 
acord cu critica adepților contrastului. 

În același timp, respingerea brutala a SAP, de către adepții 
contrastului, este, de asemenea, în multe cazuri, consecința unor 
ipoteze arbitrare, pe care nici ei nu doresc să le abandoneze. 
Susținătorii contrastului resping SAP nu doar pentru ca acesta 
amenința sa confunde știință cu teologia, ci şi pentru ca adoptarea sa 
ar însemna ca întregul cosmos ar fi, cumva, inseparabil de gândire. O 
asemenea sinteza ar ofensa dualismul atât de caracteristic teologiei de 
contrast. Veţi observa, de-a lungul acestei cărți, ca abordarea 
contrastului a separat consecvent natura fizica de personalitatea 
conștientă și de libertatea umană. Adepții contrastului susțin aceeași 
separație între conştiinţa şi cosmos, pe care o găsim și în scientism. Ei 
admit influenta divina în arena libertății şi personalității particulare (şi, 
de asemenea, în istoria umană), dar nu iau în seama posibilitatea ca 
Dumnezeu să fie intim legat de întreaga natura, sau pe cea ca oamenii 
sunt legaţi indisolubil de univers. Ei se tem ca, dacă introducem 
umanitatea prea adânc în cosmos, am putea uita ca și noi transcendem 
natura. 


6 


Astfel, SAP este, evident, o amenințare, nu numai pentru 
interpretarea materialista a ştiinţei, ci şi pentru înclinațiile dualiste ale 
teologiei tradiționale. SAP este una din cele câteva dezvoltări 
cosmologice recente, care fac aluzie la inseparabilitatea subiectului 
uman de lumea naturala, iar aceasta intimitate nu îi atrage aproape 
deloc pe teologii contrastului. Motivul acestei rețineri e acela ca, dacă 
cosmosul şi umanitatea se întrepătrund reciproc, cum susține SAP, 
atunci teologia contrastului, care insista asupra faptului că este atât de 
curata, precisa şi acosmică, din punct de vedere logic, nu ar mai 
corespunde complexităţii reale a universului. SAP pune gândirea, în 
mod clar, din nou în cadrul universului fizic, iar noi consideram ca atât 
ştiinţa cât şi teologia trebuie să ia aceasta legătură mai în serios. 

Astfel, din punctul nostru de vedere, SAP (şi chiar WAP) nu 
poate fi ignorat astăzi în nicio discuție despre știință și religie. 
Sentimentele noastre sunt foarte apro8 piate de cele ale scriitorului 
ştiinţific Eugene Mallowe: 

Ar putea fi numai o presupunere - o declarație de credinţă, 
bazată pe cele mai rece8 nte descoperiri cosmologice - dar acest 
univers misterios pare „destinat” să sprijine organizarea şi viața 
într-un sens indescifrabil, având capacitatea de a se reflecta asupra sa 
şi a relaţiei sale fata de partea nerațională a cosmosului. Cât de mult 
şi-a transformat mai târziu programul din acel „scop” în structurile 
mai complexe ale vieţii primitive şi apoi, din nou, în structurile infinit 
mai complexe ale creierului? Reprezintă „scopul final” aprinderea 
focului cosmic, care caută apoi universul cu trupul și cu mintea? 
Acestea sunt sentimente mistice |...] dar ele par a converge cu iuțeala 
fulgerului către concluziile științei moderne. 

Chiar dacă nu face nimic altceva, principiul antropic poate cel 
puţin să ne forţeze să recunoaștem schimbarea dramatica, care are loc, 
în ultima vreme, în discuţiile în care sunt implicați oameni de știință și 
teologi. Timp de zeci de ani, problema centrala din știință și religie a 
fost cea de a găsi o modalitate prin care să se explice improbabilitatea 
ca viaţa și rațiunea să fi apărut din ceea ce ar fi fost doar materie, 
complet lipsită de rațiune. Oamenii de știință au presupus (mai mult 
pe baza ideologiei decât a investigaţiei științifice) ca materia este, 

inerent, inadecvata pentru gândire. Data fiind aparenta ostilitate a 
entropiei fata de ordinea de orice tip, părea ca singura modalitate prin 
care viața și gândirea şi-ar fi putut face apariţia, în evoluţia cosmica, ar 
fi fost ca urmare a unor serii foarte puțin probabile de accidente, sau 
ca urmare a intervenţiei miraculoase a unei forțe supranaturale. 

În fiecare din aceste cazuri, evoluţia vieţii şi a gândirii dădea 
impresia că este o inversare şovăielnică, efemera şi improbabila, din 
punct de vedere termodinamic, a legilor fizicii. Pentru a explica 
evoluţia vieţii şi a gândirii, oamenii de știință s-au împărțit în suporteri 
ai ipotezei „întâmplării”, către care erau atrași materialiştii, şi în adepți 
ai ipotezei „vitaliste”, care era înţeleasă mai ales de oamenii de ştiinţă 
religioşi sau cu înclinații „mistice”. Chiar și astăzi, discuţiile din ştiinţă 
şi religie aleg adesea între cai care urmează aproximativ liniile trasate 
de aceste alternative, ce se exclud reciproc. 

Deşi ipoteza întâmplării și vitalismul sunt incompatibile, 
împărtăşesc totuși ipoteza comuna ca materia este inerent lipsită de 
rațiune. Principiul antropic aduce însă în atenţie posibilitatea nouă, ca 
materia este adecvata în mod natural, și deloc opusa, evoluţiei gândirii. 
Chiar şi în versiunea sa slaba, principiul antropic sugerează ca 
principala problema în discuţie, în cadrul raporturilor ştiinţei şi 
religiei, nu mai este cea de a explica apariţia vieţii și a gândirii din 
materia lipsită de rațiune. Problema cu adevărat interesanta a devenit 
a explica uimitoarea ospitalitate a materiei fata de evoluţia vieţii şi a 
gândirii - atunci când lucrurile ar fi putut fi, din punct de vedere fizic, 
cu totul altfel. 

Ceea ce este remarcabil nu este faptul ca raţiunea s-a dezvoltat 
într-o lume materiala, care numai cu greu i-a permis să înflorească 
pentru o scurtă perioada de timp. Știm acum ca materia nu este atât de 
zgârcită. Ceea ce ne uimește azi e, în primul rând, faptul ca fizica 
universului este atât de generoasa în ceea ce priveşte apariţia rațiunii. 
În ciuda unor mari rezistente, principiul antropic, atât în versiunea sa 
slaba cât şi în cea tare, a deplasat deja centrul multor discuții, din 
ştiinţă şi religie, din cadrul biologiei evoluționiste, către fizica 
universului primar. În fond, având în vedere condiţiile iniţiale și 
constantele cosmologice fundamentale, nu mai e deloc surprinzător 

faptul ca evoluţia a produs, în final, viață conştientă. Ceea ce rămâne 
totuși de explicat e dacă zarurile cosmice ar fi putut fi atât de amețite 
de la bun început. 

Cum am observat mai sus, prin cufundarea cosmologiei lor în 
acizii ipotezei lumilor multiple, mulți oameni de știință spera să 
elimine orice posibilitate ce ne-ar putea lua prin surprindere. Desigur, 
suntem de acord ca ştiinţa ar trebui să exploreze orice explicaţie 
naturala posibila a ceea ce consideram a fi mistere. Reducţia 
metodologica şi explicaţia naturalista trebuie împinse cât mai departe 
posibil. Nu trebuie respinsa nici chiar propunerea şocantă a lui Gribbin, 
ca selecția naturală se potriveşte atât cosmologiei cât și biologiei. După 
cum am învăţat din istorie, întâmplările naturale pe care le-am atribuit 
anterior unui zeu-al-golurilor pot fi, de obicei, explicate, în final, prin 
expuneri pur ştiinţifice. Din acest motiv, trebuie să luăm, de asemenea, 
în considerație modul în care modelul inflaționist ar putea contrazice 
SAP. 

Se pare ca în acest caz suntem confruntaţi totuși cu ceva mult 
mai fundamental decât încă un gol, care va ceda, în final, în fața unei 
explicaţii naturaliste. SAP cere să luăm în consideraţie posibilitatea ca 
în cosmos să lucreze un impuls orientat în mod global către gândire, 
un impuls pentru care abstracţia științifică, intoxicata de nevoia 
reducționista de a interpreta gândirea în termenii materiei lipsite de 
rațiune, nu găseşte locul în imaginea sa despre univers. 

Suntem gata să acceptam faptul ca, convențional, SAP nu e bun 
pentru știință şi ca oamenii de știință au dreptul să fie suspicioși în 
ceea ce priveşte natura sa teleologica. Dar nu îl putem da de-o parte, ca 
şi când nu ar avea nimic de oferit. Îl consideram cel puţin ca pe un 
protest împotriva unui reducționism ce pretinde ca explica mai multul 
(rațiunea) funcție de mai puținul (materia). Deși s-ar putea ca SAP să 
nu fie pur științific, i se poate recunoaște totuși o valoare explicativa. 
Desigur, pentru a accepta posibilitatea existenței unor cai neştiinţifice 
de explicare a fenomenelor, trebuie să renunțăm la sistemul de opinie 
scientist, care exclude orice alte modalități de ajungere la cunoaştere. 

Dacă exista o semnificaţie generală a universului, aceasta e, 
probabil, prea evaziva pentru ca ştiinţa sa o poată înțelege numai prin 

ea însăși. Deci, chiar dacă principiul antropic ar fi o idee ştiinţifică 
acceptata, el tot nu ar fi suficient pentru a ne pune în legătură cu 
Dumnezeu. În această privință, suntem de acord cu adepții 
contrastului. Dacă privim însă universul cu ochii unei credințe care ne 
învaţă să vedem promisiunea în toate lucrurile, nu ne va surprinde ca 
ştiinţa discerne acum posibilitatea ca viața şi gândirea să fi fost latente 
în universul primar, fin echilibrat. 

Fără a ne înrădăcina credinţa direct în ştiinţă, suntem încurajați 
totuși de o idee care începe să se facă simțită în biologie și în 
cosmologie, și anume ca universul nu este absolut deloc dușmanul 
rațiunii, şi ca, de la început, a dorit să producă nenumăratele condiţii 
necesare pentru crearea acesteia. Ne bucuram ca teologia ia acum 
contact cu noile descoperiri ale astrofizicii, care corespund atât de bine 
convingerii noastre ca universul e și a fost întotdeauna împlinirea 
promisiunii unor viitoare surprize. 


IV. Confirmarea 

Abordarea ideii de confirmare nu cauta doar modalităţile prin 
care religia ar putea adera la ideile științifice, ci şi mijloacele prin care 
ea ar putea sprijini aventura științifică. Am arătat, în capitolele 
anterioare, ca, din multe puncte de vedere, religia și teologia mai 
degrabă hrănesc cunoaşterea ştiinţifică, decât să o împiedice. 

De aceea, ne deranjează oarecum maniera cam dura prin care 
unii colegi teologi refuza să recunoască ipoteza „lumilor multiple”, 
acceptata acum de un număr din ce în ce mai mare de fizicieni. Deşi 
recunoaștem ca, pana în prezent, nu exista nicio dovadă ştiinţifică în 
sprijinul ei, vom arăta ca ea este totuşi absolut plauzibila, din punct de 
vedere teologic. Mai mult, vom argumenta ca o teologie sănătoasă 
confirma îndoială generală a oamenilor de ştiinţă cum ca SAP ar fi prea 
antropocentric. 

În primul rând, din punct de vedere teologic, ideea că ar putea 
exista o pluralitate de lumi e foarte compatibila cu ideea existentei lui 
Dumnezeu. Data fiind generozitatea prodigioasă atribuita de religie 
Creatorului, Dumnezeu ar fi putut produce o mare abundența de lumi. 
Dumnezeul religiilor profetice nu e zgârcit, iar credinţa ne învaţă să ne 

aşteptăm ca lucrările Creatorului să depăşească cu mult orice 
imensitate cosmica, pe care ne-am putea-o imagina. În consecință, 
bogata speculație a oamenilor de știință contemporani despre o 
pluralitate de lumi nu contravine deloc unei deschideri religioase 
sănătoase fata de supradarnicia unei iubiri infinite. În fond, religia ne 
învață să ne menţinem treaza conștiința privind generozitatea divina şi 
să nu permitem niciodată cosmosului să ne înghită. Și, de vreme ce ar fi 
mai simplu să gândim, ştiinţific şi teologic deopotrivă, în termenii unei 
singure lumi, din punct de vedere religios putem privi desigur cu 
suspiciune orice limitare inutila a cosmologiilor noastre. 

Prin urmare, atunci când oamenii de știință își spun părerea 
asupra posibilităţii existentei a mai multe lumi sau epoci ale lumii, 
speculaţiile la o scară atât de mare - ce ating câteodată infinitul - nu se 
opun atât de mult sensibilităţii religioase, cum susțin unii teologi și 
sceptici. Chiar dacă ipoteza lumilor multiple e, câteodată, rezultatul 
unei dorințe materialiste de a face ca originea vieţii şi a gândirii să 
pară accidente pur naturale şi  neplanificate, prodigiozitatea 
creativității cosmice e încă un motiv foarte religios. Rădăcinile sale se 
afla în lunga căutare, de către religie, a orizonturilor nesfârșite. Şi deşi 
universul fizic e finit, imensitatea sa inimaginabila - și posibila 
pluralitate a ramificaţiilor sau a epocilor sale - rămâne o metaforă 
religioasă esențială despre infinitatea divina. Oricum, pare o ironie ca 
anumite tipuri de teologii, al căror scop e de a deschide gândirea către 
infinit, exclud în mod arbitrar posibilitatea existenței unui număr 
imens de lumi. 

În al doilea rând, o perspectivă teocentrica (centrată pe 
Dumnezeu) poate confirma suspiciunea multor oameni de știință ca 
principiul antropic e centrat pe existenta umană. Suntem de acord ca o 
discuţie despre un principiu „antropic” ori despre orice alt principiu, 
centrat numai pe „rațiune”, în sensul conștiinței umane, nu are 
suficienta amploare cosmica. Principiul antropic e cu adevărat prea 
antropocentric, luat doar în acest sens limitat. 

De altă parte, perspectiva noastră teocentrica cere să lărgim 
considerabil principiul antropic, conferindu-i un scop cosmic mai larg. 
În consecință, consideram şocantă propunerea făcută de eminentul 

fizician Freeman Dyson. În abordarea sa, destul de binevoitoare, 
privind principiul antropic, Dyson spune că putem vorbi mai degrabă 
despre un „principiu al diversității maxime”. S-ar putea ca fizica 
universului primar să fi fost sau nu favorabila evoluţiei conștiinței. Dar 
ceea ce pare evident - şi de necontestat, din punct de vedere științific - 
este faptul ca întregul cosmos a manifestat întotdeauna un zel neobosit 
de a se diversifica în cât mai multe experimente posibile, unul din ele 
fiind conştiinţa umană. Pentru a răspunde întrebării care constituie 
titlul acestui capitol, putem afirma ca aparținem real acestui univers, 
dar și multor altora, la fel de interesante. 

Un alt mod de a afirma aceasta e ca, oricât de multe lumi sau 
epoci cosmice ar închide, universul pare să fie influențat de ceea ar 
putea fi numit principiul cosmologic estetic. Nu trebuie să ne gândim 
numai la o tendință cosmica către viața și gândire. E cu totul 
remarcabil faptul ca universul este pornit să se extindă şi să îşi 
intensifice frumusețea inerenta. Am dori să includem evoluţia vieţii și 
a gândirii în cadrul unei aventuri cosmice mai cuprinzătoare, către o 
frumusețe mai larga. 

Dumnezeul religiei noastre este înțeles, de fapt, cel mai bine ca 
unul care dorește maximalizarea frumuseţii cosmice. Deoarece 
oamenii de știință şi teologii continua sa observe universul nostru vast, 
din care ni s-au deschis numai mici parți, ei ar putea fi de acord, cu 
faptul că un Dumnezeu ce dorește aventura, frumuseţe și diversitate 
corespunde mult mai bine naturii lucrurilor decât un Dumnezeu a 
cărui unica preocupare e omenirea. Cum aminteşte Cartea lui lov, noi, 
oamenii, putem fi importanţi, dar universul este infinit mai vast decât 
își pot închipui sau înțelege minţile noastre limitate. 


Ca şi celelalte civilizaţii extrasolare la pământeni au evoluat cele 
două elemente de natura rațională, care pot să explice motivele 
existentei noastre și care pot găsi un scop vetii. De-a lungul timpului 

cele două elemente vitale existentei au fost în conflict datorită 
ipotezelor și concepţiilor diferite pe care le promovau. Cele mai 
importante ipoteze par a fi cele referitoare la apariţia vieţii pe Terra, 
originea universului şi a planetei noastre. Însă oamenii trebuie să 
accepte religia ca o formă de comunicare cu puterea suprema, și nu 
numai, iar ştiinţa ca o formă de cunoaștere a adevărului dedus teoretic 
şi experimental. Cunoașterea oferita de religie este directa, religia ne 
da informaţii direct de la Creator. Mulți găsesc contradicții între 
argumentele oferite de religie şi cele oferite de știință. 

Să comentam de exemplu istoria cu crearea Universului. 

Actualmente știința contemporana nu poate să explice sigur şi 
cu exactitate originea Universului fizic. Trebuie să acceptăm mai întâi 
existența unui univers spiritual, nefizic necunoscut direct nouă. În 
această situație putem explica apariția Big Bang-ului ca o necesitate de 
natura divina, cunoscuta și acceptata de religia creștină. Deci cu peste 
15 miliarde de ani în urma singurul punct fizic di universul spiritual 
era Big-Bang-ul 


Acestui punct inițial îi era destinat să evolueze, adică 
ceea ce numim noi explozia lui. Se afirma ca Cultul ortodox creştin şi în 
general creștinătatea nu accepta « Bang deoarece în 
Biblie nu se pomenește de aşa ceva. Remarca faptul ca Biblia priveşte 
din alt punct de vedere lucrurile, prima carte din Biblie a fost scrisa de 
Moise. Un om care a trăit cu mii de ani în urmă, deci nu era atât de 
evoluat psihic, nu avea cunoştinţele noastre de astăzi, nu gândea ca noi 
contemporanii și avea probabil capacitate de înțelegere primitiva. El a 
scris doar ce i-a spus Dumnezeu în mod direct, totul a reflectat în 
mintea sa neposedând cunoștințele noastre de acum. 

Din ceea ce i-a spus Dumnezeu el nu reuşeşte să scrie decât «La 

început Dumnezeu a făcut cerurile şi pământul», el nu explica cum, şi 
nu putem ști dacă el a știut aceasta. De aceasta se ocupa oamenii de 
ştiinţă în zilele noastre care au posibilități de cercetare mai avansate 
decât Moise. Din faptul ca Dumnezeu a creat cerurile înțelegem că s-a 
creat lumea spirituală iar prin «pământurile» înțelegem crearea 
Big-Bang-ului, din care a rezultat până la urmă Pământul ca planeta 
fizica deoarece din acest Big-Bang evoluează un întreg univers 
acceptat de ştiinţă. 

Moise ne explica mai departe ca «pământul era pustiu și gol», el deja a 
făcut un salt mare de la apariția Universului până la crearea 
pământului, ca planeta în jurul unei stele. 

Cum s-a creat pământul în jurul Soarelui - aceasta explica știința 
contemporana. Moise știa mai multe despre istoria Terrei nu şi a 
celorlalte galaxii care au evoluat din Big-Bang. Faptul ca deasupra 
pământului era întuneric, aceasta înseamnă ca pământul abia se crease, 
sau în acest timp se forma, era un amestec de materie şi de gaze, nu se 
putea delimita o atmosferă, iar privit din spațiu firesc că era scufundat 
în întuneric. Moise mai explica ca acest întuneric era situat deasupra 
adâncului acoperit cu ape. Aici ar exista mai multe interpretări: pentru 
Moise nu erau cunoscute clar cele trei stări de agregare ale substanţei, 
deci nu putem ști ce a numit el apa. 

«Dumnezeu a zis să fie lumina», aici exista două ipoteze: fie lumina de 
care vorbea Moise era de natura spirituala, fie era lumina produsă de 
soare. Dar Moise vorbeşte de luminători abia în ziua a patra. Putem 
crede ca deşi soarele a existat înainte de apariția pământului, la fel 
stelele și celelalte elemente cosmice, Dumnezeu a binecuvântat luna, 
soarele şi stelele în ziua a patra dar nu putem crede că au fost create 
atunci, adică după apariţia Terrei. 

Ceea ce explica Moise prin ziua I nu o putem echivala cu 24 de ore 
terestre. Ziua întâi e ceva simbolic, pentru noi poate reprezenta de 
exemplu o etapă, o eră din evoluţia unui sistem planetar (sistemul 
solar în cazul nostru) seara şi dimineață erau raportate la lumina ziua 
spirituala diferite de ceea ce ne oferă soarele pa pământ. Putem asocia 
ziua întâi din Biblie cu era geologica Arhaic din Precambrian (atunci 
s-a format o crusta solida la suprafața pământului). Moise nu a insistat 

pe amănunte științifice deoarece era peste puterea lui de înțelegere. În 
ziua a doua se vorbeşte despre o tărie prin mijlocul apelor care a 
despărțit apele de ape (de fapt norii); în Biblie cerul era tot ce se vedea 
deasupra, în concepțiile antice. Echivalam ziua a doua cu Proterozoicul. 
În ziua a treia se delimitează uscatul de ape - este ceea ce în Geologie 
se numește supracontinentul Pangaea şi oceanul Panthalasa. Apar 
acum primele forme de viața - echivalent în era Paleozoica apar 
gimnospperme (flora) şi reptile primitive (în domeniul faunei). 
Evident Moise nu ştie să explice științific ce putea să apară în urmă cu 
500 milioane de ani. El doar menţiona forme de viață: iarba, pomi 
roditori. 

În ziua a patra Dumnezeu binecuvântează tot ce e luminos pe cer. În 
era mezozoica apar dinozaurii (reptile mari care apoi dispar). Moise 
nu spune nimic despre aceasta. Era peste puterea lui de a înțelege ceea 
ce nu a văzut niciodată. De aceea el în ziua a treia nu menționează 
apariţia animalelor - ca elemente de fauna - așa cum în era Paleozoica 
sunt amintite apariţia reptilelor primitive. Abia în ziua a cincea (era 
Neozoica) se se menționează în Biblie apariția primelor animale; 
ştiinţific se știe că în era Neozoica apar mamifere placentare 
(tetrapode evoluate). Deci Moise nu cunoştea formele de viață 
microscopice. Tot în ziua a cincea mai sunt date explicaţii strict 
creştine. În cuaternar apare omul ca urmare a evoluţiei mamiferelor 
pana la primate. În ziua a șasea Moise pomeneşte de fiare sălbatice, 
fiinţe târâtoare... iar apoi Dumnezeu creează omul. Deci putem 
echivala cele șase zile de creaţie cu cele șase ore geologice: Arhaic, 
Proterozoic, Paleozoic, Mezozoic, Neozoic și cuaternar. Zilei a șaptea 
nu-i putem găsi echivalent geocronologic; deja apar elemente creștine 
strict spirituale. În domeniul ştiinţific, odată cu apariția omului (homo 
sapiens) apar perioadele istoriei: preistoria, protoistoria, antichitatea, 
evul mediu etc. Deci putem considera ca zi a şaptea aceste perioade 
istorice deoarece acum Dumnezeu nu mai are de lucrat; însă Universul 
fizic îşi urmează evoluţia lui fireasca: se formează galaxii, apar şi 
dispar stele, totul este în mișcare. În al doilea paragraf din „Geneza” 
(prima carte a lui Moise) este explicat clar că în „ziua” când s-a creat 
pământul nu existau forme de viaţa vizibile cu ochiul liber, iar aburul 

care se ridica de pe suprafața pământului poate fi echivalat cu nori de 
gaze, deoarece planeta era în curs de formare. Cel mai controversat 
fragment este de fapt versetul 7 unde Moise explica ca Dumnezeu a 
făcut pe om din țărâna pământului. i-a suflat viața devenind viu. Acest 
proces de creare a omului din pământ a fost de lungă durată, de 
exemplu câteva sute de milioane de ani sau câteva miliarde (pământul 
având vârsta de 5 miliarde); este de fapt evoluţia din universul 
protozoarelor ca animale microscopice existente în scoarța 
pământului. Expresia „omul a ieșit din pământ” este echivalenta cu 
„omul a evoluat din protozoare” procesul fiind foarte lung și complex, 
între cele mai primitive protozoare microscopice aflate în Litosfera 
(care pentru Moise însemna tot pământ) şi om este o distanță enormă 
(atât pe scara biologic-evolutiva cât şi temporala), dar în Biblie nu este 
precizata distanta. 

Firesc ca în Biblie apar mai multe elemente care nu au legătură directa 
cu ştiinţă: omul a fost dus în rai (proces imposibil de explicat prin 
argumente ştiinţifice, explicabil doar din punct de vedere spiritual 
creștin), Moise descrie grădina Edenului (aflata în afara Universului 
evoluat din Big-Bang) - de fapt omul se spiritualizează, nu e capabil 
încă sa trăiască pe pământ, sufletul lui nu a fost introdus direct în 
lumea fizică, a fost creat în lumea spirituală (pentru Adam și Eva exista 
viața înainte de naștere ceea ce pentru noi ceilalți pământeni nu 
exista!), i s-a dat un loc în rai, dar el fiind un element raţional a încercat 
imposibilul, a vrut să depășească condiţiile de viaţa impuse de creator 
însă pentru a depăși aceste condiţii a fost nevoie de un element 
spiritual negativ creat tot de Dumnezeu pentru ca omul să ajungă în 
lumea fizică, în universul evoluat din Big-Bang. Curios pare faptul de 
introducere în lumea spirituală a unui trup fizic; aceasta se explica 
astfel: din cărțile incluse în Biblie avem informaţia istorica ca Ilie și 
Enoh, doi indivizi aparținând speciei umane, după moarte trupul lor nu 
a rămas pe pământ, ei au fost duși direct în lumea spirituală cu tot cu 
trup; deci e posibil ca ceva fizic să existe în universul spiritual. O alta 
dovada a acestui lucru o constituie afirmaţiile unor oameni care au 
existat pe Terra, care au lăsat documente scrise, şi care ne avertizează 
ca cei doi proroci din Vechiul Testament vor veni din nou pe Terra 

unde vor muri după ce își vor îndeplini misiunea. 

De aici concluzia ca un trup fizic nu poate rămâne definitiv în lumea 
spirituală; de aceea Adam nu a putut rămâne definitiv în rai. 

Aceste evenimente pot constitui experimente de unde se pot trage 
concluzii ştiinţifice. Noi contemporanii nu putem face asemenea 
experimente, anume să facem o legătură fizica între cele două medii de 
existenta. Concluzia e că se pot explica științific evenimentele evocate 
în Biblie. 

Din timpurile cele mai îndepărtate, pe om l-a interesat problema 
originii sale şi acest interes nu da încă niciun semn de diminuare. 
Astăzi se pot recunoaşte mai cu seamă două puncte de vedere contrarii: 
mai întâi, părerea foarte populara conform căreia omul a evoluat de la 
starea de animal inferior la starea în care se găseşte astăzi conform 
principiilor expuse pentru prima dată de Charles Darwin şi mai târziu 
de alți evoluţioniști; în al doilea rând avem părerea expusa drept 
revelație de către Biblie, după care omul ar fi fost creat direct în starea 
în care se găsește astăzi. 

Ştiinţa și religia sunt două exemple ale dorinței omului de a 
cunoaște adevărul, dar exista o diferență semnificativa între modul de 
căutare a adevărului științific și cel al adevărului religios. Tocmai de 
aceea, de-a lungul timpului cele două (ştiinţa și religia) au fost în 
conflict datorită ipotezelor și concepţiilor diferite pe care le promovau. 
De fapt, conflictul dintre știință și religie s-a născut ca urmare a 
încercărilor disperate a comunităţii religioase de-a insista asupra 
adevărului absolut al tuturor enunțurilor cuprinse în Biblie. Citit literal, 
mesajul biblic nu mai este compatibil cu progresul ştiinţei. De aici un 
conflict între adevărurile oferite de ştiinţă și cele oferite de religie. 

Încă de acum câteva secole teologii au realizat faptul ca apariţia 
şi progresul științei va zdruncina încrederea în imaginea propusa de 
religie. Datorită acestei temeri fetele bisericeşti au plasat știința 
undeva pe un plan secundar, plus de asta, științei i s-au impus anumite 
limite în căutarea adevărului. În acest sens e cunoscut faptul ca, încă 
din Evul Mediu, capii bisericii catolice au fost cei care au deţinut 
„frâiele” modului în care se derulau toate aspectele vieții social-politice 
şi economice. Prejudecăţile din acea vreme, bazate pe vechile teorii 

religioase, au produs un fel de „bariera intelectuala” sau altfel spus o 
piedica imensa în calea progresului științific. Două exemple în acest 
sens ar fi: în primul rând e cazul lui Galileo Galilei căruia, capii bisericii 
catolice i-au impus să-și retracteze toate ideile privitoare la teoria sa 
ştiinţifică referitoare la poziţia Pământului în Univers. În al doilea rând 
e cazul și mai dramatic a lui Giordano Bruno, care a fost ars pe rug de 
către inchizitori în anul 1600 pentru ca ideiile sale erau incompatibile 
cu doctrina creştină (pentru acesta, religiile nu erau decât un cumul de 
superstiții utile pentru ţinerea sub control a popoarelor ignorante). 

Faptul ca evoluționismul are așa de mulţi adepţi astăzi se 
datorează eşecului religiei tradiționale, atât în ce priveşte învăţătura și 
modul de prezentare a relatării biblice, cât și în ce priveşte 
comportamentul bisericii. Sunt bine cunoscute actele de ipocrizie și 
opresiune întreprinse de inchiziție. Religia a avut şi are în continuare 
un efect negativ asupra omenirii, ea făcând diferențe de rasa, 
determinând crime în societate şi chiar războaie. Coranul le vorbește 
musulmanilor despre Jihad, războiul sfânt prin care ei vor stăpânii 
lumea și religia lor va domina. 

Mulţi oameni de seama care au studiat religia apelează la 
istorisirile violente din Biblie, spunând: „Și Biblia prezintă relatări de 
violenta comisa în numele Domnului. Dumnezeul prezentat în primele 
cărți ale Bibliei este într-adevăr nemilos în sprijinul pe care îl acorda 
israeliților, înecându-i în mare pe dușmanii acestora”. Dar problema 
aceasta, a puterii şi a modului de influențare a omului și a întregii 
istorii a omenirii de către religie, nu face obiectul referatului de fat, 
ceea ce încearcă să aducă în discuţie acest referat este posibila 
existenta a unei relații între religie şi știință. 

Întrucât teologia a progresat foarte lent în comparație cu ştiinţa, 
astăzi mulți teologi nu mai încearcă să conteste cuceririle 
fundamentale ale ştiinţei cum făceau acum 300 de ani, ci au tendinţa sa 
includă în concepția despre lume anumite rezultate științifice, 
respingându-le însă pe cele care li se par contrarii. 

Deși, după unii, ar exista o mulțime de fapte care depun 
mărturie în favoarea creaţiei, foarte mulți oameni accepta evoluţia. Cei 
care sprijină teoria evoluţiei trăiesc cu impresia ca ea este acum un 

fapt ştiinţific. Dar să nu uităm ca în urmă cu câteva secole se credea ca 
pământul este plat. Acum s-a stabilit, cu toată certitudinea, ca el are 
forma sferica, oarecum. De asemenea, se credea ca pământul este 
centrul universului. Noi ştim astăzi, mai presus de orice posibilitate de 
îndoială, ca pământul este departe de-a fi undeva în centrul 
universului și ca el este acela care executa o mișcare de revoluție în 
jurul soarelui. Având în vedere ca însuși Charles Darwin, cel mai 
cunoscut apărător al evoluţiei, a dat de înţeles că era conștient de 
limitele teoriei sale și ca subiectul originii vieții rămâne deschis pentru 
examinări ulterioare, e foarte posibil ca întreaga teorie evoluționistă să 
cadă. Dovada de baza care le lipseşte evoluţioniștilor este existenta 
unor forme de viața de tranziţie între specii. Faptul ca teoria 
evoluționistă emisa de Darwin nu poate fi susținută cu dovezi clare îi 
determina pe mulți oameni de ştiinţă evoluţioniști să formuleze noi 
teorii. De pildă, unii dintre aceştia, care sunt siguri ca viața n-ar fi putut 
să apară spontan pe pământ, emit ideea speculativa ca ea trebuie să fi 
provenit din spațiul cosmic. Dar aceasta nu face decât să transfere 
problema originii vieţii într-un mediu şi mai ostil (spațiul cosmic). 

Astăzi nimeni nu mai poate contesta vârsta Pământului care ar 
fi de aproximativ 5 miliarde de ani sau a vieții pe pământ care ar fi 
început acum sute de milioane de ani. Teologii de azi vorbesc de cele 7 
zile din Geneza ca de niște 7 ere geologice în decursul cărora s-ar fi 
format pământul, apele, primele forme de viață (plante și animale) şi 
mai târziu animalele mari şi într-un final omul, toate aceste etape 
desfășurându-se sub stricta coordonare a Creatorului. 

Oamenii de ştiinţă, de regulă ateişti, vin să combată și aceasta 
teorie a teologilor creaționiști. Doar două exemple în acest sens ar fi: 
1) După relatarea biblica, plantele au apărut a treia zi, iar soarele a fost 
făcut abia a patra zi. Dacă a treia și a patra zi sunt în mod real „ere”, 
atunci cea de-a treia „era”, cea a plantelor, a fost lipsită de soare; 
2) Tot din biblie reiese ca moartea (probabil şi a animalelor) a apărut 
pe pământ odată cu căderea lui Adam în păcat. Dacă aşa stau lucrurile, 
cum se face ca a existat moarte în lume, conform teoreticienilor de 
tipul „7 zile = 7 ere”, cu multă vreme înainte ca Adam să cadă în păcat. 
Dovada sunt formațiunile geologice ce conţin fosile dintr-o era apusa 


6 


de mult. Și totuși Scriptura susține în continuare ca moartea nu a 
domnit decât de la Adam încoace. Prin urmare exista dificultăţi 
considerabile în aplicarea teoriei de egalare a unei zile cu o eră 
geologica. Revenind la teologii zilelor noastre, aceștia susțin ca de fapt 
sensul cuvântului „moarte”, relatat mai sus, înseamnă moarte 
spirituala, adică separarea spirituala dintre Dumnezeu şi om. 

Cu toate că religia nu dispune de dovezi faptice sau logice care 
să confirme ideea de putere divina, biserica și teologii lasa impresia că 
ar deține nişte dovezi aparte, ceva ce rațiunea și știință nu ar fi 
capabile să combată. 

Pentru mulți alții însă religia se ţine departe de ştiinţă, 
restrângându-se doar la conceptul de morala și la sistemele de valori. 
Însă înălțarea (trupului) Fecioarei Maria, învierea lui lisus, viața de 
după moarte nu sunt nici pe departe probleme de morala și de valori, 
ci sunt fapte de natura științifică. 

În final religia da sens ştiinţei, exista o conexiune între acestea 
două. Ştiinţa, prin salturile sale uluitoare, a lăsat în urma evoluția 
morala, astfel a ajuns în preajma unor adevăruri periculoase pentru 
existența umană (fizica nucleară și ingineria genetica sunt doar două 
exemple în acest sens). De aceea este necesar un „arbitru” moral. 
Tocmai aici religia ar trebui să sugereze moduri în care va trebui 
folosita cunoașterea născută din ştiinţa și în niciun caz să impună 
adevăruri imposibil de demonstrat. Rămâne evident că nu se poate 
demonstra strict rațional nici existenta, nici inexistenta lui Dumnezeu. 
Numai experienţa personală a credinţei este potrivita pentru a găsi un 
răspuns căutării lui Dumnezeu. Oamenii trebuie să accepte religia, 
indiferent că e cea creștină, budista, islamică etc., ca o formă de 
comunicare cu puterea suprema şi nu numai, iar ştiinţa ca o formă de 
cunoaştere a adevărului dedus teoretic şi experimental. 


Bibliografie: 
l. Mitropolit Nicolae Mladin - Doctrina despre viața 
Profesorului Nicolae Paulescu, Ed. Periscop, 1997. 
2. Emilian Vasilescu - Apologeți creştini, români și străini, 
Ed. Cugetarea-Georgescu-Delafras, București, 1942. 
6 


3. Nicolae Paulescu - Fiziologia filosofică, vol. I, București, 
1910. 


4. Nicolae Paulescu - Trăite de Physiologie medicale, vol. I, 
II, HI, Bucureşti, 1919 - 1922. 

5. Mihu Dan, Știință şi religie în revista Știința şi tehnica, nr. 
12, Editura Tehnica, București, 2001, pp.18 - 37 

6. Smith A.E. Wilder, Omul - origine și destin, Editura 
Psychomassmedia, București, 1996 

7. Vernet Daniel, Biblia şi știință, f.e., Paris, 1986 

8. http://www.bioetica.ro/Știință şi Religie? 
Complementaritate întru transcendență. 

9, http://www.bebluncailvei.net/articole/ştiința/contribu 
ţii ale oamenilor de ştiinţă religioşi. 

10. http://www.bebluncailvei.net/articole/ştiința/Oamenii 
de ştiinţă și credinţa în Dumnezeu. 

11. Costache, Doru, Știință și teologie, spre o evaluare nouă a 


raporturilor, în volumul „Știință şi teologie. Preliminarii pentru dialog”, 
Editura XXI: Eonul Dogmatic, Bucureşti, 2001. 


12. Einstein, Albert, Cum văd eu lumea. Teoria relativităţii 
pe înțelesul tuturor, ediţia a Il-a, Editura Humanitas, București, 2000. 
13. Nicolescu Basarab, Stavinschi Magda, Știință și religie, 


antagonism sau complementaritate, Editura XXI: Eonul Dogmatic, 
Bucureşti, 2002. 

14. Idem, Relaţia dintre religie şi ştiinţă, antagonism sau 
convergenţă, în Analele Universităţii Valahia, Târgoviște, 2004. 

15, Haught, F. John, Știință şi Religie, de la conflict la dialog, 
XXI: Eonul Dogmatic, Bucureşti, 2002. 

16. Mihalache, diac. Sorin, Limitele științei şi cunoașterea 
prin comuniune, Centrul pentru Studii Interdisciplinare „Religie şi 
Știință”, articol din ediția de Duminică a ziarului LUMINA, 22 aprilie 
2007. 


